text:
 |
 52014PC0043
 Proposta għal REGOLAMENT TAL-PARLAMENT EWROPEW U TAL-KUNSILL dwar miżuri strutturali li jtejbu r-reżiljenza ta’ istituzzjonijiet ta’ kreditu tal-UE /* COM/2014/043 final - 2014/0020 (COD) */
 MEMORANDUM TA' SPJEGAZZJONI
 1. KUNTEST TAL-PROPOSTA
 Mill-bidu tal-kriżi finanzjarja, l-Unjoni
 Ewropea (l-"Unjoni") u l-Istati Membri tagħha impenjaw
 ruħhom f'tiġdid fundamentali ta' regolamentazzjoni u
 superviżjoni finanzjarja.
 Fil-qasam tal-ibbankjar, l-Unjoni nediet
 għadd ta' riformi sabiex toħloq sistema finanzjarja aktar sigura,
 soda, trasparenti u responsabbli li taħdem għall-ekonomija u
 s-soċjetà kollha kemm hi. Madankollu, is-settur bankarju tal-Unjoni baqa'
 kbir f'termini assoluti (EUR 42,9 triljun) u relattivi (kważi 350
 fil-mija tal-PDG tal-Unjoni). Id-daqs individwali tal-akbar banek tal-Unjoni
 bl-assi huwa bejn wieħed u ieħor simili jew viċin għal dak
 tal-PDG tal-pajjiż ta' oriġini tagħhom. Dawn il-banek
 jibqgħu kbar wisq biex ifallu, kbar wisq biex jiġu salvati u
 kumplessi wisq biex jiġu riżolti.
 F'dan il-kuntest, f'Novembru 2011
 il-Kummissarju Barnier ħabbar it-twaqqif ta' Grupp ta' Esperti ta' Livell
 Għoli (High-level Expert Group - HLEG) b'mandat biex jivvaluta
 l-ħtieġa għal riforma strutturali tas-settur bankarju
 tal-Unjoni, immexxi minn Erkki Liikanen, il-gvernatur tal-Bank tal-Finlandja.[1] Ir-rapport ġie
 ppreżentat f'Ottubru 2012 u jiddikjara li r-ristrutturar tal-banek
 huwa meħtieġ biex jikkumplimenta r-riformi eżistenti u
 jirrakkomanda s-separazzjoni mandatorja tan-negozju proprjetarju u attivitajiet
 oħra ta' negozju b'riskju għoli f'entità ġuridika separata
 fil-grupp bankarju. Is-separazzjoni tkun obbligatorja biss għall-banek
 meta l-attivitajiet li għandhom jiġu separati jammontaw għal sehem
 sinifikanti tal-operat tal-banek.[2]
 Fit-3 ta’ Lulju 2013, b’maġġoranza kbira l-Parlament
 Ewropew (“PE”) adotta rapport fuq inizjattiva tiegħu stess li jismu
 “Ir-riforma tal-istruttura tas-settur bankarju tal-UE" (Reforming the
 structure of the EU banking sector)[3]
 li jilqa’ miżuri ta’ riforma strutturali fil-livell tal-Unjoni li
 jittrattaw tħassib dwar banek li huma “kbar wisq biex ifallu"
 (Too-Big-To-Fail - TBTF).[4]
 Din il-proposta tirrappreżenta parti
 kritika tar-rispons tal-Unjoni biex tiġi trattata d-dilemma TBTF. Hija
 għandha l-għan li tipprevjeni r-riskji residwi mhux
 immaniġġjati fis-sistema bankarja tal-Unjoni milli jseħħu.
 Hija se tnaqqas l-espansjoni artifiċjali tal-karti bilanċjali
 tal-banek, partikolarment dawk l-attivitajiet ta’ natura purament spekulattiva,
 u b'hekk tnaqqas ir-riskju li dawk li jħallsu t-taxxi jkollhom jintervjenu
 biex isalvaw banek inadempjenti, u tnaqqas il-kost u l-kumplessità ta’ kull
 riżoluzzjoni meta meħtieġ. Hija wkoll kompliment importanti għad-Direttiva
 li tistabbilixxi qafas għall-irkupru u r-riżoluzzjoni ta’
 istituzzjonijiet ta’ kreditu u impriżi ta' investiment ("BRRD").[5]
 S'issa riforma strutturali ma kenitx parti
 mill-aġenda ta’ riforma internazzjonali miftiehma mill-G20. Madankollu,
 għadd ta’ ġuriżdizzjonijiet madwar id-dinja attwaw jew
 ipproponew miżuri sabiex jindirizzaw it-tħassib ta' hawn fuq. F’dawn
 l-aħħar snin għadd ta’ Stati Membri impenjaw ruħhom
 f'inizjattivi ta’ riforma (il-Ġermanja, Franza, ir-Renju Unit u l-Belġju).
 L-Istati Uniti dan l-aħħar adottaw l-hekk imsejħa “regola
 Volcker” li tipprojbixxi negozjar proprjetarju mill-banek. Barra minn hekk,
 l-organizzazzjonijiet internazzjonali talbu għal dibattitu globali dwar
 l-istrutturi tal-banek u l-mudelli tan-negozju. Minħabba l-proliferazzjoni
 ta’ inizjattivi ta’ riforma f’dan il-kuntest, u bil-ħsieb li jiġi
 evitat trikkib jew miżuri inkompatibbli li jaffettwaw lill-banek attivi
 fuq livell internazzjonali, il-mexxejja tal-G20 fl-aħħar samit f’San
 Pietruburgu talbu lill-Bord għall-Istabilità Finanzjarja biex jivvaluta
 konsistenzi transfruntiera u implikazzjonijiet tal-istabilità finanzjarja
 globali ta’ riformi bankarji strutturali. Din il-proposta tinnota b’attenzjoni
 l-isforzi ta' koordinazzjoni internazzjonali emerġenti u tirrikonoxxi
 l-ħtieġa li jiġu evitati opportunitajiet għal
 arbitraġġ regolatorju.
 Din il-proposta hija akkumpanjata minn
 proposta direttament relatata biex jiġi trattat veikolu ieħor
 għall-kontaġju finanzjarju – jiġifieri, l-interkonnettività fost
 il-parteċipanti fis-suq inklużi l-banek sistemiċi permezz ta’
 rabtiet opaki ta' negozjar fi tranżazzjonijiet ta' finanzjament
 tat-titoli. Il-Green Paper dwar l-ibbankjar parallel, ippreżentata
 mill-Kummissjoni fid-19 ta' Marzu 2012,[6] tirrikonoxxi li kull
 regolamentazzjoni bankarja msaħħa tista' twassal lil parti
 sostanzjali mill-attivitajiet bankarji lil hinn mil-limiti tal-ibbankjar
 tradizzjonali u lejn "ibbankjar parallel" definit bħala
 "s-sistema ta' intermedjazzjoni ta' kreditu li tinvolvi entitajiet u
 attivitajiet barra s-sistema bankarja regolari"[7].
 Fl-20 ta' Novembru 2012, il-PE adotta riżoluzzjoni dwar
 l-ibbankjar parallel[8]
 li enfasizzat il-ħtieġa li tiġi żgurata aktar trasparenza
 fl-istruttura u l-attivitajiet tal-istituzzjonijiet finanzjarji kif ukoll
 il-ħtieġa li l-kontrolluri jkollhom għarfien tal-livell ta'
 attivitajiet ta' bbankjar parallel bħal ftehimiet ta' riakkwist u self ta'
 titoli. Fl-4 ta' Settembru 2013, fil-komunikazzjoni tagħha dwar
 l-ibbankjar parallel[9],
 il-Kummissjoni enfasizzat li t-tisħiħ tat-trasparenza
 tat-tranżazzjonijiet ta’ finanzjament tat-titoli bħall-ftehimiet ta'
 riakkwist u s-self ta' titoli, tranżazzjonijiet ekwivalenti oħrajn u
 r-riipotekazzjoni se jkunu essenzjali biex jiġu mmonitorjati r-riskji
 assoċjati mal-interkonnettività, l-ingranaġġ eċċessiv
 u mal-imġiba proċiklika.
 Il-bqija ta’ dan il-memorandum ta’
 spjegazzjoni huwa limitat għal preżentazzjoni ta' din il-proposta
 relatata mas-separazzjoni strutturali tal-istituzzjonijiet ta’ kreditu.
 2. RIŻULTATI TA'
 KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT
 Il-partijiet interessati ġew ikkonsultati
 f'għadd ta' okkażjonijiet. Il-HLEG iltaqa' ma' diversi partijiet
 interessati matul il-mandat tiegħu u għamel konsultazzjoni pubblika
 mmirata għall-banek, il-klijenti korporattivi u l-klijenti mhux
 professjonali u l-kumpaniji assoċjati tagħhom.[10] Il-Kummissjoni
 għamlet ukoll konsultazzjoni pubblika tal-partijiet interessati
 f'Ottubru 2012.[11]
 Ir-riforma strutturali tal-banek u l-ħtieġa għal azzjoni
 koordinata fil-livell tal-Unjoni wkoll kienu soġġetti għal
 diskussjonijiet mal-Istati Membri.
 Matul il-preparazzjoni tal-Valutazzjoni
 tal-Impatt (Impact Assessment - IA), il-Kummissjoni għamlet konsultazzjoni
 pubblika addizzjonali mal-partijiet interessati fir-rebbiegħa tal-2013 u
 stiednet lill-banek biex ifasslu l-impatt tat-tipi differenti ta' opzjonijiet
 ta' riforma strutturali.[12]
 Il-500 risposta mill-konsultazzjoni enfasizzaw id-diviżjonijiet fost
 il-banek, minn naħa, u l-klijenti u l-istituzzjonijiet finanzjarji mhux
 bankarji min-naħa l-oħra. Dawn tal-ewwel kienu kontra s-separazzjoni
 strutturali fil-parti l-kbira tagħhom; dawn tal-aħħar kienu
 fil-parti l-kbira tagħhom favur, Il-fehmiet tal-kategoriji l-oħrajn
 kienu aktar bilanċjati.
 Twaqqaf Grupp ta' Direzzjoni bejn is-Servizzi
 (Inter-service Steering Group - ISG) dwar ir-riforma strutturali bankarja
 f'Marzu 2013 b'rappreżentanti mid-Direttorati Ġenerali COMP,
 ECFIN, EMPL, ENTR, JUST, MARKT, SG, SJ, TAXUD u l-JRC. Dan l-ISG ltaqa'
 f’Marzu, f'April u f'Settembru 2013 u appoġġja x-xogħol fuq
 l-IA.
 L-abbozz tal-IA ġie ppreżentat
 lill-Bord għall-Valutazzjoni tal-Impatt (Impact Assessment Board - IAB)
 tal-Kummissjoni fid-19 ta' Settembru 2013 u ġie diskuss
 mal-IAB fis-16 ta' Ottubru 2013. L-IAB pprovda r-rakkomandazzjonijiet
 tiegħu għal titjib fit-18 ta’ Ottubru 2013.
 Ir-rakkomandazzjonijiet prinċipali kienu: (i) titjib tad-deskrizzjoni
 tal-problema u x-xenarju bażi; (ii) deskrizzjoni u spjegazzjoni aħjar
 tal-opzjonijiet għar-riforma; (iii) valutazzjoni aħjar tal-impatti u
 dimostrazzjoni aħjar tal-effettività tal-għażliet miżmuma
 għar-riforma; (iv) preżentazzjoni aħjar tal-fehmiet
 tal-partijiet interessati; u (v) żieda ta' glossarju. Is-servizzi
 tal-Kummissjoni ppreżentaw mill-ġdid IA rivedut fit-18 ta’ Diċembru 2013,
 flimkien ma’ dokument separat li jispjega lill-IAB kif ir-rakkomandazzjonijiet
 tal-IAB ġew inkorporati. Sussegwentement, l-IAB ħareġ opinjoni
 pożittiva fil-15 ta' Jannar 2014, filwaqt li pprovda
 rakkomandazzjonijiet għal aktar titjib, u saqsa b'mod partikulari biex
 tissaħħaħ l-analiżi tal-ġustifikazzjoni
 tal-miżuri proposti, l-għażliet alternattivi għal riforma,
 l-impatt, u l-fehmiet tal-partijiet interessati fir-rigward tal-miżuri
 tat-trasparenza li ġew introdotti biss fil-preżentazzjoni
 mill-ġdid tal-IA finali. L-IAB rrakkomanda wkoll tisħiħ ulterjuri
 tal-preżentazzjoni tal-għażliet strutturali għal riforma u
 l-valutazzjoni tal-impatt u l-effettività tal-għażliet miżmuma
 tar-riforma. Il-verżjoni finali tal-IA wessgħet b’mod sinifikanti
 l-analiżi tal-miżuri għal riforma ta' trasparenza u kompliet
 telabora fuq iż-żewġ rakkomandazzjonijiet l-oħrajn tal-IAB.
 Rigward il-kosti u l-benefiċċji
 ġenerali ta’ din il-proposta, il-valutazzjoni tal-impatt imwettqa
 fil-kuntest ta’ din il-proposta ġiet soġġetta għal
 analiżi kwalitattiva u mmudellar kwantitattiv. Il-valutazzjoni tal-impatt
 ikkonkludiet li s-sussidji impliċiti huma sinifikanti, filwaqt li
 jiddependu fuq id-daqs tal-bank u l-livell ta’ interkonnettività tal-bank.
 Filwaqt li tqis il-benefiċċji ċari li jirriżultaw
 mid-diversità tal-mudelli bankarji fl-Ewropa, din il-proposta għandha
 l-għan li tiżgura li jinżamm il-bilanċ delikat bejn
 il-prevenzjoni ta’ riskji sistemiċi u l-finanzjament ta’ tkabbir ekonomiku
 sostenibbli.
 3. L-ELEMENTI
 ĠURIDIĊI TAL-PROPOSTA
 3.1. Bażi ġuridika u
 sussidjarjetà
 Il-bażi
 ġuridika għal dan ir-Regolament hija l-Artikolu 114(1)
 tat-Trattat dwar il-Funzjonament tal-Unjoni Ewropea (it-"TFUE"), li
 jippermetti l-adozzjoni ta' miżuri għall-approssimazzjoni ta'
 provvedimenti nazzjonali li jimmiraw għat-twaqqif u l-funzjonament tajjeb
 tas-suq intern.
 Ir-regoli
 uniformi dwar l-istrutturi tal-banek se jsaħħu l-istabbiltà
 finanzjarja fl-Unjoni, jintegraw aħjar is-swieq finanzjarji,
 jiffaċilitaw ir-riżoluzzjoni ordnata u l-irkupru tal-grupp,
 isaħħu l-provvediment transfruntier tas-servizzi u t-twaqqif fi Stati
 Membri oħrajn, inaqqsu d-distorsjonijiet tal-kompetizzjoni u jipprevjenu
 l-arbitraġġ regolatorju.
 Xi
 Stati Membri pproponew jew adottaw miżuri ta' riforma strutturali
 għas-sistemi bankarji nazzjonali tagħhom. Leġiżlazzjoni
 nazzjonali inkonsistenti li ma ssegwix l-istess għanijiet ta' politika
 b'mod li huwa kompatibbli u ekwivalenti mal-mekkaniżmi mbassra f'dan
 ir-Regolament iżżid ir-riskji li l-movimenti fil-kapital u
 d-deċiżjonijiet ta' investiment jiġu mfixkla. Mingħajr
 approċċ mifrux mal-Unjoni kollha l-banek se jiġu sfurzati
 jadattaw l-istruttura u l-operazzjoni tagħhom mal-konfini nazzjonali, u
 b'hekk isiru aktar kumplessi u tiżdied il-frammentazzjoni.
 Leġiżlazzjoni
 nazzjonali inkonsistenti timmina wkoll l-isforzi biex tinkiseb ġabra unika
 tar-regoli applikabbli madwar is-suq intern u l-ħolqien ta' unjoni
 bankarja effettiva, billi jkollha l-effett li tillimita l-effettività
 tal-Mekkaniżmu Superviżorju Uniku ("MSU")[13] u
 Mekkaniżmu Uniku ta' Riżoluzzjoni futur ("MUR").[14]
 Leġiżlazzjoni inkonsistenti tagħmel ukoll
 l-immaniġġjar ta' istituzzjonijiet transfruntieri aktar diffiċli
 u għali.
 L-armonizzazzjoni fil-livell
 tal-Unjoni mbassra f'dan ir-Regolament tista' tiżgura li l-gruppi bankarji
 tal-Unjoni, li ħafna minnhom joperaw f'diversi Stati Membri, huma
 rregolati minn qafas komuni ta' rekwiżiti strutturali li jiżgura
 kundizzjonijiet ekwi, inaqqas il-kumplessità regolatorja, jevita kosti ta'
 konformità mhux iċċertifikati għal attivitajiet transfruntiera,
 jippromwovi aktar integrazzjoni fis-suq tal-Unjoni u jikkontribwixxi
 għall-eliminazzjoni ta' opportunitajiet ta' arbitraġġ
 regolatorju.
 B'mod konsistenti mal-għanijiet
 li jikkontribwixxu għall-funzjonament tajjeb tas-suq intern, Stat Membru
 li preċedentement ikun adotta leġiżlazzjoni li tipprojbixxi
 l-istituzzjonijiet ta' kreditu milli jieħdu depożiti minn individwi u
 SMEs milli jimpenjaw ruħhom fl-attività li jittrattaw f'investimenti
 bħala prinċipal u jżommu assi kurrenti jistgħu jitolbu
 lill-Kummissjoni biex tikkonċedi deroga mill-provvedimenti stabbiliti
 fil-Kapitolu III ("separazzjoni ta' ċerti attivitajiet ta'
 negozju") għal istituzzjoni ta' kreditu li hija soġġetta
 għal-liġi nazzjonali kompatibbli mal-provvedimenti tal-Kapitolu. Dan
 għandu jippermetti lill-Istati Membri li jinstabu li diġà implimentaw
 miżuri “ekwivalenti ħafna” biex jevitaw allinjament għali ta’
 provvedimenti eżistenti u effettivi ma' dawn id-dispożizzjonijiet.
 Sabiex jiġi żgurat li l-impatt tal-leġiżlazzjoni nazzjonali
 ma jpoġġix f'periklu l-għan jew il-funzjonament tas-suq intern,
 l-għanijiet tal-leġiżlazzjoni nazzjonali jridu jkunu l-istess
 bħal dawk stabbiliti f'din il-proposta; u l-arranġamenti nazzjonali
 ġuridiċi, superviżorji u ta' infurzar iridu jiżguraw li
 l-istituzzjoni ta' kreditu tikkonforma mar-rekwiżiti ġuridikament
 vinkolanti li huma kompatibbli ma' din il-proposta.
 Din il-proposta tqis b'mod xieraq
 is-swieq finanzjarji li qed jevolvu b’rata mgħaġġla u
 l-innovazzjoni finanzjarja, kif ukoll l-evoluzzjoni tal-oqfsa regolatorji u
 superviżorji tal-Unjoni. Sabiex tiġi żgurata s-superviżjoni
 effettiva u konsistenti u l-iżvilupp tal-ġabra unika tar-regoli
 tal-ibbankjar, din il-proposta tipprevedi rwol importanti għall-Awtorità
 Bankarja Ewropea (“ABE”). L-ABE se tiġi kkonsultata mill-awtoritajiet
 kompetenti meta jieħdu ċerti deċiżjonijiet kif stipulat
 f’din il-proposta u se tħejji standards tekniċi regolatorji u ta’
 implimentazzjoni abbozzati, u tissottometti rapporti lill-Kummissjoni. Dan huwa
 importanti b'mod partikulari fis-sitwazzjonijiet deskritti fl-Artikoli 9,
 10, 13 u 21.
 3.2. Proporzjonalità
 Skont il-prinċipju tal-proporzjonalità
 stabbilit fl-Artikolu 5 tat-TUE, il-kontenut u l-forma tal-azzjoni
 tal-Unjoni ma jridux jaqbżu dak li huwa neċessarju biex
 jintlaħqu l-għanijiet tat-Trattati.
 Ir-Regolament propost jipprojbixxi lil
 istituzzjonijiet ta' kreditu u gruppi bankarji kbar tal-Unjoni milli jwettqu
 negozjar proprjetarju u ċerti attivitajiet relatati.
 Is-separazzjoni tas-sjieda għandha
 l-potenzjal li tkun l-aktar għodda ta' riforma strutturali effettiva
 f'termini ta' kisba tal-objettivi speċifiċi li jiffaċilitaw
 ir-riżoluzzjoni u jillimitaw il-periklu morali, il-kunflitti ta' interess
 u l-allokazzjoni ħażina tal-kapital u tar-riżorsi.
 Il-benefiċċji potenzjali tal-projbizzjoni tan-negozjar proprjetarju
 jkunu partikolarment b'saħħithom f'termini ta' mitigazzjoni
 tar-riskji, kumplessità, interkonnettività u kunflitti ta' interess.
 Madankollu, fid-dawl tal-isfidi li jirriżultaw mid-distinzjoni
 diffiċli bejn in-negozjar proprjetarju u attivitajiet oħrajn simili
 ta' negozju, b’mod partikolari l-ġenerazzjoni tas-suq, definizzjoni dejqa
 tal-attivitajiet soġġetti għall-projbizzjoni tirfed
 il-proporzjonalità ta’ din il-miżura. L-esklużjoni ta' banek
 iżgħar mill-ambitu tal-projbizzjoni hija ġġustifikata
 minħabba l-effetti sproporzjonati li projbizzjoni bħal din tista’
 tfisser għal dawk il-banek jekk jiġu mġiegħla jċedu
 partijiet mill-portafolli tagħhom.
 Ir-Regolament propost jitlob ukoll li
 l-awtorità kompetenti twettaq analiżi sistematika ta’ ċerti
 attivitajiet oħrajn – jiġifieri l-ġenerazzjoni tas-suq,
 l-investiment fi/sponsorizzar tat-titolizzazzjoni u n-negozjar ta’ ċerti
 derivattivi. Dawn ġew identifikati bħala l-attivitajiet fejn hemm
 l-akbar riskju li jista' jitwettaq negozjar propjetarju b’kontravenzjoni
 tal-projbizzjoni, u li jista’ jwassal għal riskji għall-istabbiltà
 tal-istituzzjoni ta’ kreditu prinċipali u s-sistema finanzjarja
 tal-Unjoni. L-awtorità kompetenti hija mogħtija s-setgħa li titlob
 għas-separazzjoni. Din is-setgħa li tintalab separazzjoni mhijiex
 imposta bħala miżura komprensiva, minflok l-awtorità kompetenti
 titħalla teżerċita ġudizzju, bl-użu ta' sett ta'
 metriċi armonizzati. Taħt ċerti ċirkostanzi biss, meta
 r-riskji jaqbżu l-livelli li għandhom ikunu definiti permezz ta'
 metriċi armonizzati, l-awtorità tintalab tinforza s-separazzjoni. Dan
 l-approċċ jitqies bħala proporzjonat għaliex
 is-separazzjoni hija imposta biss taħt ċerti kundizzjonijiet, u wara
 rieżami fil-fond tal-impatt ta’ dawk l-attivitajiet fuq il-profil tar-riskju
 u l-imġiba tal-istituzzjoni ta’ kreditu prinċipali.
 Ir-Regolament propost jimmira għal
 istituzzjonijiet ta’ kreditu kbar u gruppi bankarji. Billi l-għan ewlieni
 tal-proposta huwa li jittratta r-riskji sistemiċi residwi fis-sistema
 finanzjarja tal-Unjoni, l-estensjoni tal-miżuri tal-proposta
 lill-istituzzjonijiet ta’ kreditu kollha jkun sproporzjonat u jista’ jwassal
 għal kosti mhux ġustifikati, b’mod partikolari għal
 istituzzjonijiet ta’ kreditu iżgħar.
 L-istituzzjonijiet ta’ kreditu li jaqgħu
 taħt il-limiti tar-Regolament propost mhumiex soġġetti
 għall-miżuri strutturali previsti. Dan jimplika li l-Istati Membri
 jew l-awtoritajiet kompetenti jistgħu jiddeċiedu li jimponu
 miżuri simili anke fuq istituzzjonijiet ta’ kreditu iżgħar.
 Ir-Regolament propost jirrispetta d-drittijiet
 fundamentali u josserva l-prinċipji rikonoxxuti fil-Karta ta' Drittijiet
 Fundamentali tal-Unjoni Ewropea, speċjalment id-dritt
 għall-protezzjoni tad-dejta personali, il-libertà ta' intrapriża,
 id-dritt għall-proprjetà, id-dritt għal rimedju effettiv u għal
 proċess imparzjali, u għandu jiġi implimentat skont dawk
 id-drittijiet u l-prinċipji.
 3.3. Spjegazzjoni dettaljata
 tal-proposta
 Din it-taqsima tindika fil-qosor il-komponenti
 ewlenin ta' dan ir-regolament.
 3.3.1. Objettivi u suġġett
 tas-separazzjoni strutturali
 Ir-Regolament propost għandu l-għan
 li jsaħħaħ l-istabbiltà finanzjarja fl-Unjoni permezz
 tar-riforma strutturali tal-banek kbar, u b'hekk jikkumplimenta r-riformi
 regolatorji finanzjarji li diġà twettqu fil-livell tal-Unjoni.
 l-Artikolu 1 jindika l-għan u l-objettivi li jirfdu r-riforma.
 L-Artikolu 2 jindika s-suġġett,
 li huwa li jiġu stabbiliti regoli dwar bidliet strutturali
 għall-banek TBTF billi tiġi imposta projbizzjoni ta' negozjar
 proprjetarju u separazzjoni potenzjali ta' ċerti attivitajiet ta' negozjar.
 3.3.2. Ambitu
 L-Artikolu 3 jistipula li r-Regolament
 propost japplika għall-banek li jissodisfaw ċerti kriterji u ma
 jaqbżux ċerti limiti.
 (1)
 Ir-rekwiżiti japplikaw għall-banek
 Ewropej li huma identifikati bħala ta' importanza sistemika globali.
 (2)
 Ir-rekwiżiti japplikaw ukoll għal banek
 li jaqbżu l-limiti li ġejjin għal tliet snin konsekuttivi: (a)
 l-assi totali tal-bank jaqbżu t-EUR 30 biljun;[15] u (b) l-assi u
 l-obbligazzjonijiet totali ta' negozjar tal-bank jaqbżu s-EUR 70
 biljun jew 10 fil-mija tal-assi totali tagħhom.
 L-Artikoli 22 u 23 jipprovdu aktar
 dettalji dwar kif “attivitajiet ta' negozjar” (għall-finijiet
 tar-rieżami tal-awtoritajiet kompetenti li jwassal għal separazzjoni
 possibbli mill-istituzzjoni ta’ kreditu) għandhom jiġu kkalkulati.
 Billi l-mira tar-riforma strutturali tal-banek hija fuq l-attivitajiet
 bankarji, l-Artikolu 23(2) jiddikjara li għall-konglomerati
 finanzjarji l-attivitajiet tal-assigurazzjoni u impriżi mhux finanzjarji
 ma jridux jiġu inklużi fil-kalkolu.
 Ir-Regolament propost se japplika għal
 istituzzjonijiet ta’ kreditu tal-Unjoni u l-kumpaniji prinċipali tal-UE
 tagħhom, is-sussidjarji u l-fergħat tagħhom, inkluż
 f’pajjiżi terzi. Huwa se japplika wkoll għall-fergħat u
 s-sussidjarji fl-Unjoni ta' banek stabbiliti f'pajjiżi terzi. Ambitu
 territorjali wiesa' bħal dan huwa ġġustifikat biex jiżgura
 kundizzjonijiet ekwi u jevita t-trasferiment ta' attivitajiet barra mill-Unjoni
 biex jiġu evitati dawn ir-rekwiżiti. Madankollu, sussidjarji barranin
 tal-banek tal-Unjoni u l-fergħat tal-UE ta' banek barranin jistgħu
 jkunu eżenti jekk ikunu soġġetti għal regoli ta'
 separazzjoni ekwivalenti (l-Artikoli 4 u 27). L-Artikolu 4(2) ibassar
 eżenzjoni potenzjali oħra: il-kontrolluri ngħataw is-setgħa
 li jeżentaw mis-separazzjoni s-sussidjarji barranin ta' gruppi bi
 struttura deċentralizzata ġeografika awtonoma li jsegwu
 strateġija ta' riżoluzzjoni ta' "Diversi Punti ta'
 Dħul".
 Bl-applikazzjoni tar-rekwiżit ta'
 separazzjoni fil-grupp korporattiv globali irrispettivament mill-post
 ġeografiku, il-potenzjal li l-banek jevitaw is-separazzjoni billi
 jillokalizzaw attivitajiet partikulari barra mill-Unjoni huwa eliminat. Barra
 minn hekk, billi tiżdied il-kopertura territorjali wiesgħa
 b'reġim tal-ekwivalenza ta' pajjiż terz jittaffa t-tħassib
 ekstraterritorjali possibbli ta' ġuriżdizzjonijiet ta' pajjiż
 terz. Billi l-banek barranin jintalbu jisseparaw l-operazzjonijiet tagħhom
 fl-Unjoni, jiġu żgurati wkoll kundizzjonijiet ekwi fis-suq intern u
 b'hekk jiġi minimizzat ir-riskju ta' kompetizzjoni inġusta.
 3.3.3. Projbizzjoni tan-negozjar
 proprjetarju (Kapitolu II)
 L-Artikolu 6(1) tar-Regolament propost
 jipprovdi li istituzzjoni ta' kreditu u entitajiet fl-istess grupp ma
 jimpenjawx ruħhom f'negozjar proprjetarju fi strumenti u komoditajiet
 finanzjarji. Filwaqt li d-dejta konsistenti fil-livell tal-Unjoni fir-rigward
 tal-attività bankarja speċifika hija fqira, l-evidenza disponibbli
 tagħti x'jifhem li n-negozjar proprjetarju jirrappreżenta parti
 limitata mill-karti bilanċjali tal-banek.[16]
 Madankollu, l-istess evidenza tenfasizza wkoll li negozjar bħal dan kien
 sinifikanti qabel il-kriżi u, fin-nuqqas ta' intervent regolatorju, ma
 hemm l-ebda garanzija li ma jerġax jiżdied fil-futur.
 Huwa diffiċli tiddefinixxi n-negozjar
 proprjetarju u tiddistingwih minn ġenerazzjoni tas-suq. Skont
 l-Artikolu 5(4), li jiddefinixxi n-negozjar proprjetarju b'mod strett,
 l-attivitajiet tal-uffiċċji, tal-unitajiet, tad-diviżjonijiet
 jew tan-negozjanti individwali speċifikament iddedikati biex jieħdu
 pożizzjonijiet biex jagħmlu profitt għall-kont proprju,
 mingħajr l-ebda rabta mal-attività tal-klijenti jew
 l-iħħeġġjar tar-riskju tal-entità, ikunu pprojbiti.
 L-Artikolu 6(2) jiċċara li meta
 l-istituzzjonijiet ta' kreditu li jaqgħu fl-ambitu tar-Regolament propost
 kif definit fl-Artikolu 3 u 4 joperaw strutturi ddedikati
 għall-bejgħ u x-xiri ta' strumenti tas-suq monetarju
 għall-finijiet tal-immaniġġjar ta' flus, dawn ma jaqgħux
 taħt din il-projbizzjoni. In-negozjar fil-bonds tal-gvern tal-Unjoni huwa
 eżenti wkoll mill-projbizzjoni (l-Artikolu 6(2)(a)) sabiex jiġu
 prevenuti konsegwenzi negattivi possibbli f'dawn is-swieq kruċjali. Din
 l-eżenzjoni tirrifletti dik provduta għan-negozjar f’bonds tal-gvern
 fir-rigward tal-valutazzjoni ta’ attivitajiet (l-Artikolu 8(2)).
 Filwaqt li fil-prinċipju projbizzjoni ta'
 negozjar proprjetarju tista’ testendi għall-banek kollha, huwa propost li
 tiġi applikata l-projbizzjoni biss għall-banek imsemmija
 fl-Artikolu 3. Sabiex jiġi prevenut li l-banek jevitaw
 il-projbizzjoni billi, pereżempju, jippossjedu jew jinvestu f'fondi
 ħeġġ, l-Artikolu 6(1)(b) jiddikjara li l-banek li huma
 soġġetti għall-projbizzjoni ta' negozjar proprjetarju huma
 pprojbiti wkoll milli jinvestu jew li jkollhom ishma f'fondi
 ħeġġ (jew ċertifikati/derivattivi marbuta magħhom),
 jew entitajiet li jimpenjaw ruħhom f'negozjar proprjetarju jew
 jisponsorjaw fondi ħeġġ. Fondi mingħajr lieva finanzjarja u
 magħluqa– primarjament ekwità privata, kapital ta' riskju u fondi ta'
 intraprenditorija soċjali – huma eżenti minn din il-projbizzjoni,
 minħabba r-rwol tagħhom fl-appoġġ tal-finanzjament
 tal-ekonomija reali (l-Artikolu 6(3)). L-istituzzjonijiet ta' kreditu
 koperti minn dawn il-projbizzjonijiet se jkunu jistgħu jkomplu jipprovdu
 servizzi bankarji/ta' kustodja għall fondi ħeġġ.
 3.3.4. Separazzjoni potenzjali
 għal ċerti attivitajiet ta' negozjar (il-Kapitolu III)
 Il-banek jimpenjaw ruħhom f'għadd
 ta' attivitajiet oħrajn ta' negozjar u investiment bankarju, fosthom
 ġenerazzjoni tas-suq, self għal kapital ta' riskju u fondi ta' ekwità
 privata, investiment u sponsorizzar ta' titolizzazzjoni perikolużi,
 eċċ. Il-gruppi bankarji se jkunu jistgħu jkomplu jimpenjaw
 ruħhom f'dawk l-attivitajiet l-oħrajn soġġett
 għad-diskrezzjoni tal-awtorità kompetenti li se tkun obbligata tirrevedi
 l-attivitajiet ta' negozjar u se jkollha s-setgħa (kif ukoll obbligu skont
 ċerti ċirkustanzi) li tissepara subsett ta' attivitajiet
 (ġenerazzjoni tas-suq, titolizzazzjoni perikoluża, derivattivi
 kumplessi) jekk jinqabżu ċerti metriċi. Dan għandu
 l-għan li jevita r-riskju li l-banek jevitaw il-projbizzjoni
 fl-Artikolu 6 billi jwettqu attivitajiet moħbija ta' negozjar
 proprjetarju u li l-attivitajiet mhux projbiti ta' negozjar isiru wisq
 sinifikanti jew ingranati ħafna. Il-prinċipju bażiku
 tar-Regolament propost huwa li l-entitajiet li jieħdu depożiti
 fil-gruppi bankarji jistgħu jwettqu dawn l-attivitajiet sakemm l-awtorità
 kompetenti ma tiddeċidix li jitwettqu f'entità ta' negozjar distinta.
 3.3.4.1. L-ambitu tal-attivitajiet
 soġġetti għas-separazzjoni
 L-Artikolu 8 jiddefinixxi l-attivitajiet
 ta' negozjar b'mod wiesa', billi jiddikjara li jirreferi
 għall-attivitajiet apparti, pereżempju, it-teħid ta'
 depożiti eliġibbli għall-assigurazzjoni ta' depożiti,
 is-self, is-servizzi ta' pagamenti żgħar u għadd ta'
 attivitajiet oħrajn. Barra minn hekk, l-Artikolu 8(2) jeżenta
 l-bonds sovrani tal-Unjoni mill-obbligu li jirrevedu u s-setgħa li
 jisseparaw. Eżenzjoni bħal din hija konsistenti mal-prattika attwali
 ta' ebda ponderazzjoni tar-riskju fir-Regolament u d-Direttiva dwar ir-Rekwiżiti
 ta' Kapital[17]
 (is-"CRR"/"CRDIV"). Madankollu, l-Artikolu 8(3)
 jiddikjara li l-Kummissjoni tista', b'atti ddelegati, testendi l-ambitu
 tal-eżenzjoni għall-bonds sovrani mhux tal-Unjoni jekk jikkonformaw
 ma' ċerti kundizzjonijiet.
 3.3.4.2. Obbligu li l-attivitajiet
 jiġu rieżaminati
 Ir-Regolament propost se jobbliga
 lill-awtoritajiet kompetenti li jeżaminaw l-attivitajiet ta' negozjar
 għall-banek milli jaqbżu l-limiti, inklużi b'mod partikulari
 tliet attivitajiet li huma qrib b'mod speċjali għan-negozju
 proprjetarju, u għaldaqstant suxxettibbli li jkollhom negozjar
 proprjetarju (ġenerazzjoni tas-suq) moħbi jew kellhom rwol
 prinċipali matul il-kriżi finanzjarja (pereżempju attivitajiet
 ta' investiment jew sponsorizzar ta' titolizzazzjonijiet riskjużi u
 negozjar f'derivattivi apparti dawk li huma speċifikament permessi
 għall-finijiet tal-immaniġġjar tar-riskju prudenti).
 L-awtoritajiet kompetenti se jivvalutaw dawn l-attivitajiet fid-dawl ta'
 ċerti metriċi li għandha tiġi aġġustata
 bl-użu ta' dejta superviżorja. Il-metrija tindika d-daqs,
 l-ingranaġġ, il-kumplessità, il-profitabbiltà, ir-riskju tas-suq
 assoċjat relattivi, kif ukoll l-interkonnettività (l-Artikolu 9(2)).
 Sabiex jiġi żgurat li dawn il-metriċi jitkejlu u jiġu
 applikati b'mod konsistenti, l-Artikolu 9(4) jafda lill-ABE
 bl-iżvilupp ta' standard tekniku ta' implimentazzjoni vinkolanti li
 għandu jiġi adottat mill-Kummissjoni.
 3.3.4.3. Setgħa li tissepara
 L-Artikolu 10(1) jiddikjara li
 l-awtoritajiet kompetenti jeħtieġu separazzjoni jekk l-attivitajiet
 ta' negozjar tal-banek (ġenerazzjoni tas-suq, investiment
 f’titolizzazzjoni riskjuża u sponsorizzar tagħha u negozjar
 f'ċerti derivattivi) u r-riskji relatati jinstab li jaqbżu ċerti
 limiti u jissodisfaw ċerti kundizzjonijiet marbutin mal-metriċi. Jekk
 il-bank juri għas-sodisfazzjon tal-awtorità kompetenti li dawn
 l-attivitajiet ma jipperikolawx l-istabbiltà finanzjarja tal-Unjoni, filwaqt li
 jitqiesu l-objettivi tar-Regolament propost, l-awtorità kompetenti tista’
 tiddeċiedi li ma teħtieġx separazzjoni.
 L-Artikolu 10(2) jiddikjara li awtorità
 kompetenti tista' titlob għal separazzjoni ta' attività partikulari ta'
 negozjar jekk hija tqis li l-attività inkwistjoni thedded l-istabbiltà
 finanzjarja tal-bank jew tal-Unjoni, filwaqt li jitqiesu kwalunkwe objettivi
 tar-Regolament propost.
 L-awtorità kompetenti għandha tikkonsulta
 lill-ABE qabel tieħu d-deċiżjonijiet imsemmija
 fl-Artikolu 10 u għandha tinnotifika lill-ABE bid-deċiżjoni
 finali tagħha.
 L-Artikolu 10(5) jagħti
 s-setgħa lill-Kummissjoni li tadotta att iddelegat li jispeċifika
 l-livell li ma għandux jinqabeż għal kull metriċi kif ukoll
 il-kundizzjonijiet, inklużi n-numru ta' metriċi li jeħtieġ
 li jinqabżu, biex tapplika s-separazzjoni. Barra minn hekk, il-Kummissjoni
 se tingħata s-setgħa li tispeċifika liema tip ta' titolizzazzjoni
 ma titqiesx li thedded l-istabbiltà finanzjarja skont lista ta' kriterji u
 għaldaqstant tista' titwettaq minn istituzzjoni ta' kreditu
 prinċipali.
 3.3.4.4. L-immaniġġjar
 tar-riskji proprji tal-banek ("immaniġġjar ta' flus")
 Jekk ikun hemm aktar separazzjoni,
 l-Artikolu 11(1) jiċċara li l-bank tad-depożiti xorta
 jitħalla jimmaniġġja r-rikji tiegħu stess. Madankollu,
 billi l-immaniġġjar ta' flus jista' jwassal għal negozjar
 proprjetarju u billi l-immaniġġjar ta' likwidità jinvolvi
 t-teħid ta' ċerti pożizzjonijiet spekulattivi, dan għandu
 jiġi assoċjat ma' ċerti salvagwardji.
 3.3.4.5. Il-provvediment ta' servizzi
 ta' teħid ta' riskju għall-klijenti
 L-Artikolu 12 jiċċara li
 l-istituzzjoni ta' kreditu ewlenija għadha tista' tbigħ ċerti
 prodotti ta' mmaniġġjar ta' riskju (jiġifieri
 "derivattivi") lil klijenti mhux finanzjarji u mhux bankarji.
 Madankollu, il-bejgħ ta' derivattivi lill-klijenti jesponi lill-bank
 għal aktar riskji, li jista' notevolment jagħmel ir-riżoluzzjoni
 tiegħu aktar kumplessa u se jkun soġġett għal livelli
 differenti ta' salvagwardji u kontroll. Sabiex jiġu indirizzati dawn
 ir-riskji, ġie ddikjarat li d-derivattivi tar-rata ta' mgħax,
 il-kambju, il-kreditu, il-kwoti ta' emissjonijiet u l-komoditajiet eliġibbli
 għal ikklirjar minn kontroparti ċentrali jistgħu jinbiegħu
 mill-istituzzjoni ta' kreditu prinċipali lill-klijenti mhux finanzjarji,
 l-impriżi tal-assigurazzjoni u l-istituzzjonijiet għall-provvediment
 ta' rtirar okkupazzjonali tagħha, iżda biss biex jiġu
 ħħeġġjati r-rata ta' mgħax, il-kambju, ir-riskju ta'
 kreditu, ir-riskju tal-komoditajiet u r-riskju ta' kwoti ta' emissjonijiet u
 soġġetti għal limiti fuq ir-riskju ta' pożizzjoni li
 jirriżulta. Ir-rikonoxximent ta' ċerti derivattivi jkompli jħeġġeġ
 lill-banek biex jistandardizzaw dawk id-derivattivi u għalhekk huwa
 konformi mal-għanijiet ta’ politika tar-Regolament dwar l-Infrastruttura
 tas-Suq Ewropew (European Market Infrastructure Regulation - EMIR).[18]
 3.3.4.6. Regoli dwar is-separazzjoni ta’
 attivitajiet ta' negozjar
 Jekk l-awtoritajiet kompetenti
 jeħtieġu s-separazzjoni tal-attivitajiet ta' negozjar ta' hawn fuq u
 dawn l-attivitajiet jibqgħu fi ħdan il-grupp bankarju, allura dawn
 ikollhom jiġu trasferiti lil entità ġuridika distinta (“entità ta' negozjar”).
 Ir-rabtiet ġuridiċi, ekonomiċi, ta' governanza u operazzjonali
 ta’ dik l-entità mal-bqija tal-grupp ikollhom jonqsu sabiex tiġi
 żgurata s-separazzjoni effettiva. L-Artikolu 13(3) jiddikjara li jekk
 isseħħ separazzjoni, il-grupp irid ikun organizzat f’sottogruppi
 funzjonali omoġenji kostitwiti minn istituzzjonijiet ta’ kreditu
 prinċipali minn naħa u entitajiet ta' negozjar oħrajn
 min-naħa l-oħra. L-Artikolu 13(5) sa (13) u tar-Regolament
 propost jiddikjaraw il-kundizzjonijiet li se japplikaw biex tiġi
 żgurata separazzjoni b'saħħitha f'termini ġuridiċi,
 ekonomiċi, ta' governanza u operazzjonali. Wara s-separazzjoni,
 ir-rekwiżiti prudenzjali msemmija f’dawk l-Artikoli għandhom
 japplikaw fuq bażi individwali jew subkonsolidata għas-sottogruppi
 rispettivi.
 Barra minn hekk, l-Artikolu 13(11)
 jipprevedi derogi għas-CRR fir-rigward tar-rinunzja ta' ċerti
 rekwiżiti li jiżguraw li r-rekwiżiti prudenzjali (il-fondi
 proprji, il-likwidità u d-divulgazzjoni) japplikaw fuq bażi subkonsolidata
 għas-sottogruppi rispettivi. Il-gruppi li jikkwalifikaw bħala
 impriżi mutwali, kooperattivi, istituzzjonijiet ta' tfaddil jew gruppi
 simili jimpenjaw ruħhom f’attivitajiet ta' negozjar riskjużi u
 għalhekk huma soġġetti għar-rekwiżiti f’din
 il-proposta. Madankollu, dawn l-istituzzjonijiet għandhom struttura ekonomika
 u ta' sjieda speċifika ħafna u għandhom rwol importanti
 fil-finanzjament tal-ekonomija lokali u reġjonali. L-impożizzjoni ta'
 wħud mir-regoli relatati mas-separazzjoni tista' tkun teħtieġ li
 jkun hemm bidliet profondi fl-organizzazzjoni strutturali ta’ dawn
 l-entitajiet. Dan jista’ jkun sproporzjonat mal-benefiċċji jekk ikun
 jeħtieġ li dawn l-entitajiet jibdlu kompletament l-identità
 korporattiva tagħhom. Għaldaqstant, l-awtorità kompetenti tista’
 tiddeċiedi li tippermetti li l-istituzzjonijiet ta’ kreditu
 prinċipali li jissodisfaw ir-rekwiżiti stabbiliti
 fl-Artikolu 49(3)(a) jew (b) tar-Regolament (UE) Nru 575/2013
 iżommu strumenti kapitali jew drittijiet tal-vot f’entità ta' negozjar
 fejn l-awtorità kompetenti tqis li ż-żamma ta’ dawn l-istrumenti
 kapitali jew id-drittijiet tal-vot tkun indispensabbli għall-funzjonament
 tal-grupp u li jkunu ttieħdu biżżejjed miżuri sabiex
 jittaffew b’mod xieraq ir-riskji rilevanti.
 Parti fundamentali oħra tas-separazzjoni
 ekonomika bejn l-istituzzjoni ta’ kreditu prinċipali u l-entità ta'
 negozjar hija r-restrizzjonijiet fuq skoperturi kbar. Skont dan,
 l-Artikoli 14 sa 17 jistipulaw regoli għal dak l-għan. Dawn
 ir-regoli jirreferu għal limiti fuq skoperturi kbar individwali u
 aggregati kemm fost l-impriżi tal-grupp kif ukoll barra mill-grupp.
 3.3.4.7. Pjan ta’ separazzjoni
 Is-separazzjoni attwali
 għall-attivitajiet ta' negozjar se tkun preċeduta minn obbligu
 għall-banek rilevanti biex jissottomettu "pjan ta’ separazzjoni”
 lill-awtoritajiet kompetenti. L-Artikolu 18 jipprovdi li dan il-pjan
 għandu jiġi approvat mill-awtorità kompetenti, b’din
 tal-aħħar ikollha l-possibbiltà li titlob għal bidliet
 għall-pjan kif xieraq, jew tistabbilixxi l-pjan tagħha
 għas-separazzjoni f’każ ta’ nuqqas ta’ azzjoni mill-bank rilevanti.
 3.3.4.8. Il-kooperazzjoni bejn
 l-awtoritajiet kompetenti u l-awtoritajiet tar-riżoluzzjoni
 Il-BRRD tipprevedi li l-awtoritajiet
 tar-riżoluzzjoni jistgħu, bħala parti mill-ippjanar
 tar-riżoluzzjoni tagħhom, jitolbu lill-banek biex jagħmlu
 bidliet strutturali (pereżempju fl-istruttura ġuridika u
 organizzazzjonali) jekk l-awtorità tar-riżoluzzjoni temmen li jkunu
 meħtieġa biex jiġu indirizzati impedimenti
 għar-riżoluzzjoni effettiva. Filwaqt li r-regolament propost jindirizza
 firxa aktar wiesgħa ta' objettivi li jmorru lil hinn
 mir-riżoluzzjoni, jeħtieġ li jiġi żgurat li
 l-awtoritajiet rispettivi jikkomunikaw ma' xulxin. Għaldaqstant
 l-Artikolu 19 jiddikjara li jekk awtorità kompetenti tiddeċiedi li
 titlob għal separazzjoni, hija trid tinnotifika lill-awtoritajiet
 tar-riżoluzzjoni (l-Artikolu 19(1)) u tqis kwalunkwe valutazzjoni ta'
 riżolvibbiltà li tkun għaddejja jew li tkun teżisti qabel
 mill-awtoritajiet tar-riżoluzzjoni skont l-Artikolu 13 u 13a
 tal-BRRD. Bl-istess mod, l-awtorità tar-riżoluzzjoni trid tqis in-notifika
 ta' deċiżjoni ta' separazzjoni minn awtorità kompetenti meta
 tivvaluta r-riżolvibbiltà ta' istituzzjoni.
 3.3.4.9. L-attivitajiet ipprojbiti
 għall-entità ta' negozjar
 L-Artikolu 20 jipprovdi li hemm
 ċerti attivitajiet li l-entità ta' negozjar ma tistax twettaq. Dawn huma
 li tieħu depożiti eliġibbli għal protezzjoni skont l-iskemi
 ta’ garanzija tad-depożiti u tipprovdi servizzi ta’ ħlas bl-imnut kif
 definit fid-Direttiva dwar is-Servizzi ta’ Ħlas[19].
 3.3.4.10. Deroga
 Billi r-Regolament propost jistabbilixxi
 regoli uniformi dwar l-għan, l-objettivi u l-istrumenti ta' riforma
 strutturali tal-banek fis-suq intern, l-Artikolu 21 jippermetti deroga
 possibbli mir-rekwiżiti ta' separazzjoni fil-Kapitolu III
 għall-istituzzjonijiet ta’ kreditu koperti mil-leġiżlazzjoni
 nazzjonali li jkollha effett ekwivalenti għall-provvedimenti
 tal-Kapitolu III tal-proposta. Din id-deroga se tingħata
 mill-Kummissjoni fuq talba tal-Istat Membru inkwistjoni wara li l-Istat Membru
 jikseb opinjoni pożittiva mill-awtorità kompetenti responsabbli
 għas-superviżjoni tal-banek li għalihom tkun qed tintalab
 id-deroga. Sabiex tikkwalifika għad-deroga, il-leġiżlazzjoni
 nazzjonali primarja trid tkun fis-seħħ
 sad-29 ta' Jannar 2014 u tissodisfa l-kriterji stipulati
 fl-Artikolu 21(1). Dan ifisser li l-għan tal-liġi nazzjonali,
 l-ambitu materjali u l-provvedimenti tagħha li jirreferu
 għas-separazzjoni ġuridika, ekonomika u ta' governanza tal-entità li
 tieħu depożiti jridu ikunu simili għal dawk fir-Regolament
 propost.
 3.3.5. Konformità: entitajiet u
 awtoritajiet kompetenti (il-Kapitolu V)
 Il-biċċa l-kbira tal-banek koperti
 mill-Artikolu 3 joperaw f’diversi pajjiżi, kemm permezz ta’
 fergħat kif ukoll ta' sussidjarji. Huma kkontrollati minn diversi
 awtoritajiet differenti, kemm awtoritajiet tad-domiċilju (kumpaniji
 prinċipali, sussidjarji fl-Istati Membri differenti) kif ukoll dawk
 ospitanti (fergħat). Sabiex jiżgura applikazzjoni effettiva u
 effiċjenti ta’ riforma strutturali fil-livell tal-grupp,
 l-Artikolu 26 jagħti l-aħħar kelma fuq
 deċiżjonijiet dwar separazzjoni strutturali lill-kontrollur
 prinċipali li għandu r-responsabbiltà tal-grupp konsolidat. Dan huwa
 l-approċċ magħżul minn xi proposti ta’ riforma nazzjonali.
 Il-kontrollur prinċipali, qabel ma jieħu ebda deċiżjoni,
 għandu jikkonsulta lill-kontrollur tad-domiċilju tas-sussidjarji
 sinifikanti tal-grupp.
 3.3.6. Relazzjonijiet ma’
 pajjiżi terzi (il-Kapitolu VI)
 L-Artikolu 27
 jipprevedi l-adozzjoni ta’ atti delegati li jirrikonoxxu r-riformi strutturali
 ta' pajjiż terz bħala ekwivalenti meta dawn jissodisfaw ċerti
 kundizzjonijiet.
 3.3.7. Sanzjonijiet u miżuri
 amministrattivi (il-Kapitolu VII)
 Il-Kapitolu VII
 jirrifletti l-politiki orizzontali attwali fis-settur tas-servizzi finanzjarji
 fir-rigward ta' sanzjonijiet u miżuri. Huwa jiddefinixxi approċċ
 komuni għall-ksur prinċipali tar-Regolament propost u jistabbilixxi
 sanzjonijiet u miżuri amministrattivi li l-awtoritajiet kompetenti
 għandu jkollhom is-setgħa li japplikaw f'każ ta’ ksur
 prinċipali.
 3.3.8. Rapport u Rieżami
 (il-Kapitolu VIII)
 L-adozzjoni ta’ din il-proposta tikkostitwixxi
 l-ewwel sett ta’ regoli ta' separazzjoni strutturali li japplikaw
 għall-banek fil-livell tal-Unjoni. Għaldaqstant, huwa importanti li
 wieħed jivvaluta jekk ir-regoli deskritti hawn fuq kinux mezz effettiv u
 effiċjenti biex jintlaħqu l-għan u l-objettivi tar-riforma
 strutturali. Għal dak l-għan il-Kapitolu finali jagħti
 ħarsa ġenerali lejn għadd ta’ oqsma fejn il-Kummissjoni se
 tirrevedi l-qafas f'termini kemm ġenerali kif ukoll speċifiċi
 (l-Artikolu 34). Pereżempju, ir-reviżjonijiet se jiffukaw fuq
 l-applikazzjoni tal-limiti, l-applikazzjoni u l-effettività tal-projbizzjoni
 mbassra fl-Artikolu 6, l-ambitu tal-attivitajiet soġġetti
 għar-rieżami, u l-adegwatezza u l-applikazzjoni tal-metriċi.
 3.3.9. Skeda
 Dan li ġej jindika d-dati prinċipali
 relatati mal-adozzjoni u l-implimentazzjoni tal-provvedimenti ewlenin ta’ din
 il-proposta, fuq il-bażi li t-test finali tar-Regolament jiġi adottat
 mill-PE u l-Kunsill sa Ġunju 2015:
 ·
 il-Kummissjoni tadotta l-atti delegati
 meħtieġa għall-implimentazzjoni tal-provvedimenti ewlenin
 sal-1 ta’ Jannar 2016;
 ·
 il-lista ta’ banek koperti u derogati tiġi
 ppubblikata fl-1 ta’ Lulju 2016 u fuq bażi annwali minn
 hemm 'il quddiem;
 ·
 il-projbizzjoni fuq in-negozju proprjetarju ssir
 effettiva fl-1 ta’ Jannar 2017;
 ·
 il-provvedimenti dwar is-separazzjoni ta’
 attivitajiet ta' negozjar minn istituzzjonijiet ta’ kreditu se jidħlu
 fis-seħħ fl-1 ta’ Lulju 2018.
 4. L-implikazzjonijiet
 għall-baġit:
 L-impatt finanzjarju u baġitarju
 tal-proposta huwa indikat fir-rapport finanzjarju leġiżlattiv
 mehmuż.
 2014/0020 (COD)
 Proposta għal
 REGOLAMENT TAL-PARLAMENT EWROPEW U
 TAL-KUNSILL
 dwar miżuri strutturali li jtejbu
 r-reżiljenza ta’ istituzzjonijiet ta’ kreditu tal-UE
 (Test b'relevanza għaż-ŻEE)
 IL-PARLAMENT EWROPEW U L-KUNSILL
 TAL-UNJONI EWROPEA,
 Wara li kkunsidraw it-Trattat dwar
 il-Funzjonament tal-Unjoni Ewropea, u b'mod partikulari l-Artikolu 114
 tiegħu,
 Wara li kkunsidraw il-proposta
 mill-Kummissjoni Ewropea,
 Wara t-trażmissjoni tal-abbozz tal-att
 leġiżlattiv lill-parlamenti nazzjonali,
 Wara li kkunsidraw l-opinjoni tal-Kumitat
 Ekonomiku u Soċjali Ewropew[20],
 Wara li kkunsidraw l-opinjoni tal-Bank Ċentrali Ewropew[21],
 Wara li kkonsultaw il-Kontrollur Ewropew
 għall-Protezzjoni tad-Dejta[22],
 Filwaqt li jaġixxu skont il-proċedura
 leġiżlattiva ordinarja,
 Billi:
 (1) Is-sistema finanzjarja
 tal-Unjoni tinkludi aktar minn 8 000 bank ta’ daqsijiet differenti,
 strutturi korporattivi u mudelli operazzjonali, li ftit minnhom jeżistu
 fil-forma ta' gruppi bankarji kbar li jwettqu sett ta’ attivitajiet li jinkludu
 kollox. Dawk il-gruppi jinkludu firxa kumplessa ta’ entitajiet
 ġuridiċi u relazzjonijiet intragrupp. Huma magħqudin ħafna
 ma’ xulxin permezz ta’ self u tislif interbankarju u permezz ta’ swieq
 tad-derivattivi. L-impatt tal-fallimenti possibbli ta’ dawn il-banek kbar
 jista’ jkun estremament mifrux u sinifikanti.
 (2) Il-kriżi finanzjarja
 wriet in-natura interkonnessa tal-banek tal-Unjoni u r-riskju li
 jirriżulta għas-sistema finanzjarja. B'riżultat ta' dan,
 ir-riżoluzzjoni sa issa kienet ta’ sfida, kienet tinvolvi gruppi bankarji
 sħaħ, mhux biss partijiet mhux vijabbli, u kienet tiddependi b’mod
 sinifikanti fuq l-appoġġ pubbliku.
 (3) Mill-bidu tal-kriżi
 finanzjarja, l-Unjoni u l-Istati Membri tagħha impenjaw ruħhom
 f'tiġdid fundamentali tar-regolamentazzjoni u s-superviżjoni bankarja
 fosthom l-issettjar tal-ewwel passi lejn unjoni bankarja. Minħabba l-qawwa
 tal-kriżi finanzjarja u l-ħtieġa li jiġi żgurat li
 l-banek kollha jistgħu jiġu riżolti, kien hemm bżonn li
 jiġi vvalutat jekk jinħtiġux aktar miżuri biex ikomplu
 jnaqqsu l-probabilità u l-impatt ta’ falliment tal-akbar u l-aktar banek
 kumplessi. Grupp ta' Esperti ta' Livell Għoli (High-level Expert Group -
 HLEG) immexxi minn Erkki Liikanen ingħata l-mandat għal dan
 l-għan. L-HLEG irrakkomanda s-separazzjoni obbligatorja tan-negozjar
 proprjetarju u attivitajiet ta' negozjar oħrajn b’riskju għoli
 f’entità ġuridika separata fi ħdan il-grupp bankarju għall-akbar
 u l-aktar banek kumplessi.
 (4) L-aġenda regolatorja
 bankarja li għaddejja bħalissa se żżid b’mod sinifikanti
 r-reżiljenza kemm tal-banek individwali kif ukoll tas-settur bankarju
 kollu kemm hu. Madankollu, subsett limitat tal-akbar u l-aktar gruppi bankarji
 kumplessi tal-Unjoni għadhom kbar wisq biex ifallu, kbar wisq biex
 jiġu salvati u kumplessi wisq biex jiġu mmaniġġjati,
 sorveljati u riżolti. Għaldaqstant ir-riforma strutturali
 tikkumplimenta b'mod importanti l-inizjattivi u l-miżuri regolatorji
 l-oħrajn, billi toffri mezz kif jiġu indirizzati b'mod aktar dirett
 il-kumplessità intragrupp, is-sussidji intragrupp, u l-inċentivi
 eċċessivi għat-teħid ta’ riskji. Għadd ta’ Stati
 Membri adottaw jew qed jikkunsidraw li jadottaw miżuri li jintroduċu
 riforma strutturali fis-sistemi bankarji rispettivi tagħhom.
 (5) Fit-3 ta’ Lulju 2013,
 il-Parlament Ewropew talab lill-Kummissjoni biex tipprevedi approċċ
 ibbażat fuq il-prinċipji għar-riforma strutturali tas-settur
 bankarju Ewropew.
 (6) Il-bażi ġuridika
 għal dan ir-Regolament hija l-Artikolu 114(1) tat-Trattat dwar
 il-Funzjonament tal-Unjoni Ewropea (TFUE), li jippermetti l-adozzjoni ta'
 miżuri għall-approssimazzjoni ta' provvedimenti nazzjonali li
 jimmiraw għat-twaqqif u l-funzjonament tajjeb tas-suq intern.
 (7) Leġiżlazzjoni
 nazzjonali inkonsistenti li ma ssegwix l-istess għanijiet ta’ politika
 b’mod li huwa kompatibbli u ekwivalenti mal-mekkaniżmi previsti f’dan
 ir-Regolament iżżid ir-riskji li deċiżjonijiet ta'
 movimenti ta’ kapital ta’ parteċipanti fis-suq jiġu affettwati b’mod
 negattiv minħabba li regoli u prattiki differenti u inkonsistenti
 jistgħu jgħollu b’mod sinifikanti l-kosti operazzjonali
 għall-istitituzzjonijiet ta' kreditu li joperaw bejn il-fruntieri u
 għalhekk iwasslu għal allokazzjoni inqas effiċjenti
 tar-riżorsi u l-kapital meta mqabbla ma’ sitwazzjoni fejn il-moviment ta'
 kapital ikun soġġett għal regoli konsistenti. Għall-istess
 raġunijiet, regoli differenti u inkonsistenti jaffettwaw ukoll b’mod
 negattiv deċiżjonijiet ta’ parteċipanti fis-suq rigward fejn u
 kif jipprovdu servizzi finanzjarji transfruntiera. Regoli differenti u
 inkonsistenti jistgħu jħeġġu b'mod mhux intenzjonat ukoll
 l-arbitraġġ ġeografiku. Il-moviment tal-kapital u l-provvediment
 ta’ servizzi transfruntiera huma elementi essenzjali għall-funzjonament
 xieraq tas-suq intern tal-Unjoni. Mingħajr approċċ mifrux
 mal-Unjoni kollha, l-istituzzjonijiet ta' kreditu se jiġu
 mġiegħla jadattaw l-istruttura u l-operazzjonijiet tagħhom
 mal-limiti nazzjonali, u b'hekk isiru aktar kumplessi u jwasslu għal aktar
 frammentazzjoni tas-suq intern.
 (8) Leġiżlazzjoni
 nazzjonali inkonsistenti timmina wkoll l-isforzi biex tinkiseb ġabra unika
 tar-regoli applikabbli madwar is-suq intern. Żvilupp bħal dan ikollu
 l-effett ukoll li jillimita l-effettività tal-Mekkaniżmu Superviżorju
 Uniku[23]
 (MSU) għaliex il-Bank Ċentrali Ewropew (BĊE) ikollu japplika
 sett ta’ leġiżlazzjoni differenti u inkonsistenti
 għall-istituzzjonijiet ta’ kreditu li jkunu taħt is-superviżjoni
 tiegħu li jżidu l-kosti u l-kumplessità superviżorja.
 Leġiżlazzjoni inkonsistenti tagħmel ukoll
 l-immaniġġjar ta’ istituzzjonijiet ta’ kreditu transfruntiera aktar
 diffiċli u għaljin, speċjalment f’termini tal-iżgurar
 tal-konformità ma’ regoli diverġenti u possibbilment inkonsistenti.
 Bl-istess mod, il-Mekkaniżmu Uniku ta' Riżoluzzjoni[24] (MUR) ikollu jsolvi
 l-istituzzjonijiet ta' kreditu soġġetti għal rekwiżiti
 nazzjonali potenzjalment rigward l-istruttura organizzattiva u operazzjonali
 tagħhom.
 (9) L-armonizzazzjoni fil-livell
 tal-Unjoni tista' tiżgura li l-gruppi bankarji tal-Unjoni, li ħafna
 minnhom joperaw f'diversi Stati Membri, huma rregolati minn qafas komuni ta'
 rekwiżiti strutturali li bih jevitaw distorsjonijiet tal-kompetizzjoni,
 inaqqsu l-kumplessita regolatorja, jevitaw kosti ta' konformità mhux
 iċċertifikati għal attivitajiet transfruntiera, jippromwovu
 aktar integrazzjoni fis-suq tal-UE u jikkontribwixxu għall-eliminazzjoni
 ta' opportunitajiet ta' arbitraġġ regolatorju.
 (10) B'mod konsistenti
 mal-għanijiet ta' kontribuzzjoni għall-funzjonament tas-suq intern,
 għandu jkun possibbli li tingħata deroga għal istituzzjoni ta’
 kreditu mill-provvedimenti dwar is-separazzjoni ta’ ċerti attivitajiet ta'
 negozjar fejn Stat Membru jkun adotta leġiżlazzjoni primarja
 nazzjonali qabel id-29 ta’ Jannar 2014 (inkluża
 leġiżlazzjoni sekondarja adottata sussegwentement) li tipprojbixxi l-istituzzjonijiet
 ta’ kreditu, li jieħdu depożiti minn individwi u Intrapriżi
 Żgħar u Medji (Small and Medium sized Enterprises - SMEs) milli
 jitrattaw f’investimenti bħala prinċipal u jżommu assi ta'
 negozjar. Għaldaqstant, l-Istat Membru għandu jkun intitolat li
 jitlob lill-Kummissjoni li tikkonċedi deroga mill-provvedimenti dwar
 is-separazzjoni ta’ ċerti attivitajiet ta' negozjar għal istituzzjoni
 ta’ kreditu li tkun soġġetta għal-leġiżlazzjoni
 nazzjonali kompatibbli ma’ dawk il-provvedimenti. Dan jippermetti lill-Istati
 Membri li diġà għandhom leġiżlazzjoni primarja
 fis-seħħ, li l-effetti tagħhom ikunu ekwivalenti u konsistenti
 ma’ dan ir-Regolament, sabiex jevitaw l-allinjament ta’ provvedimenti
 eżistenti u effettivi. Sabiex jiġi żgurat li l-impatt ta’ dik
 il-leġiżlazzjoni nazzjonali, kif ukoll ta’ miżuri ta’
 implimentazzjoni sussegwenti, ma jipperikolax l-għan jew il-funzjonament
 tas-suq intern, l-għan ta’ dik il-leġiżlazzjoni nazzjonali u
 l-arranġamenti superviżorji u ta’ infurzar relatati jridu jkunu
 kapaċi jiżguraw li l-istituzzjonijiet ta’ kreditu li jieħdu
 depożiti eliġibbli minn individwi u minn SMEs jikkonformaw ma’
 rekwiżiti vinkolanti li huma ekwivalenti u kompatibbli mall-provvedimenti
 previsti f’dan ir-Regolament. L-awtorità kompetenti li tissorvelja
 l-istituzzjoni ta’ kreditu soġġetta għal-leġiżlazzjoni
 nazzjonali inkwistjoni għandha tkun responsabbli sabiex tipprovdi opinjoni
 li għandha takkumpanja t-talba għad-deroga.
 (11) Skont l-Artikolu 4(1)(i)
 tar-Regolament tal-Kunsill (UE) Nru 1024/2013[25] il-BĊE
 għandu s-setgħa li jwettaq kompiti superviżorji fir-rigward
 tal-bidliet strutturali meħtieġa minn istituzzjonijiet ta’ kreditu
 biex jipprevjenu stress finanzjarju jew falliment meta dawk il-kompiti jkunu
 stipulati b’mod espliċitu mil-liġi tal-Unjoni għall-awtoritajiet
 kompetenti.
 (12) Dan ir-Regolament għandu
 l-għan li jnaqqas it-teħid tar-riskju eċċessiv u t-tkabbir
 rapidu tal-karta bilanċjali, ir-riżoluzzjoni diffiċli,
 il-monitoraġġ diffiċli, il-kunflitti ta’ interess, id-distorsjonijiet
 tal-kompetizzjoni, u l-allokazzjoni ħażina tal-kapital. Huwa
 għandu l-għan ukoll li jipproteġi l-istituzzjonijiet li jwettqu
 attivitajiet li jistħoqqilhom xibka ta’ sikurezza pubblika minn telf li
 jkun sar b’riżultat ta’ attivitajiet oħra. Għalhekk regoli
 meħtieġa għandhom jikkontribwixxu biex il-banek
 jerġgħu jiffukaw fuq ir-rwol prinċipali tagħhom orjentat
 lejn ir-relazzjonijiet li jaqdu l-ekonomija reali, u jevitaw li l-kapital
 bankarju jkun allokat eċċessivament għan-negozjar
 għas-skapitu tas-self għall-ekonomija mhux finanzjarja.
 (13) Dan ir-Regolament se japplika
 biss għal istituzzjonijiet ta’ kreditu u gruppi b’attivitajiet ta'
 negozjar li jissodisfaw il-limiti stabbiliti fir-Regolament. Dan huwa konformi
 mal-mira espliċita fuq is-subsett limitat tal-akbar u l-aktar
 istituzzjonijiet ta' kreditu u gruppi kumplessi li minkejja atti
 leġiżlattivi oħrajn jibqgħu kbar wisq biex ifallu, kbar
 wisq biex jiġu salvati u kumplessi wisq biex jiġu
 mmaniġġjati, ikkontrollati u riżolti. Għaldaqstant,
 il-provvedimenti ta’ dan ir-Regolament għandhom japplikaw biss għal
 dawk l-istituzzjonijiet ta' kreditu u gruppi tal-Unjoni li jitqiesu
 sistemikament importanti globalment jew jaqbżu ċerti limiti relattivi
 u assoluti bbażati fuq il-kontabilità f’termini tal-attività ta’ negozjar
 jew daqs assolut. L-Istati Membri jew l-awtoritajiet kompetenti jistgħu
 jiddeċiedu li jimponu miżuri simili anke fuq istituzzjonijiet ta’
 kreditu iżgħar.
 (14) L-ambitu territorjali ta’ dan
 ir-Regolament għandu jkun wiesgħa biex jiżgura li
 l-kompetizzjoni ma tiġix imfixkla u li jiġi evitat il-ksur.
 Madankollu, jekk is-sussidjarji tal-kumpaniji prinċipali tal-UE
 f’pajjiżi terzi jew il-fergħat tal-UE ta’ istituzzjonijiet ta'
 kreditu stabbiliti f’pajjiż terzi li jaqgħu fl-ambitu ta’ dan
 ir-Regolament huma soġġetti għal miżuri li fl-opinjoni
 tal-Kummissjoni huma meqjusa li għandhom effett ekwivalenti għal dawk
 f’dan ir-Regolament, dawn għandhom ikunu eżenti. L-awtoritajiet
 kompetenti għandhom ikunu kapaċi wkoll jeżentaw sussidjarji
 barranin ta’ gruppi b'kumpanija prinċipali tal-UE jekk dawk ikunu awtonomi
 u jekk l-impatt tal-falliment tagħhom ikollu effetti limitati fuq il-grupp
 kollu kemm hu.
 (15) L-istituzzjonijiet ta’ kreditu
 u entitajiet li jappartjenu għall-istess grupp għandhom ikunu
 pprojbiti milli jixtru u jbigħu strumenti finanzjarji u komoditajiet
 għall-kont tagħhom, billi din l-attività għandha ftit jew xejn
 valur miżjud għall-ġid pubbliku u għandha riskju inerenti.
 (16) Huwa diffiċli li
 wieħed jiddistingwi bejn negozjar proprjetarju minn ġenerazzjoni tas-suq.
 Biex tingħeleb din id-diffikultà, il-projbizzjoni ta’ negozjar
 proprjetarju għandha tkun limitata għal uffiċċji,
 unitajiet, diviżjonijiet jew negozjanti individwali ddedikati
 speċifikament għal negozjar proprjetarju. Il-banek ma għandhomx
 ikunu jistgħu jevitaw il-projbizzjoni billi jħaddmu jew jibbenefikaw
 minn investimenti f’entitajiet mhux bankarji li jimpenjaw ruħhom
 f’negozjar proprjetarju.
 (17) Sabiex ikun żgurat li
 l-entitajiet soġġetti għall-projbizzjoni tan-negozjar
 proprjetarju jkunu jistgħu jkomplu jikkontribwixxu għall-finanzjament
 tal-ekonomija, huma għandhom jitħallew jinvestu f’lista magħluqa
 ta’ fondi. Din il-lista eżawrjenti għandha tinkludi fondi ta'
 investiment alternattiv (alternative investment funds - AIFs) magħluqa u
 mingħajr lieva finanzjarja, il-Fondi Ewropej ta’ Kapital ta’ Riskju,
 il-Fondi ta' Intraprenditorija Soċjali Ewropej u l-Fondi Ewropej
 tal-Investiment fuq Terminu Twil. Biex jiġi żgurat li dawn il-fondi
 ma jipperikolawx il-vijabbiltà u s-sodezza finanzjarja tal-istituzzjonijiet ta’
 kreditu li jinvestu fihom, jeħtieġ li AIFs magħluqa u
 mingħajr lieva finanzjarja li xorta jistgħu jinvestu fihom
 l-istituzzjonijiet ta’ kreditu jkunu mmaniġġjati minn maniġers
 tal-AIFs li huma awtorizzati u kontrollati skont il-provvedimenti rilevanti
 tad-Direttiva 2011/61/UE tal-Parlament Ewropew u tal-Kunsill[26], u li dawk l-AIFs
 ikunu stabbiliti fl-Unjoni jew, jekk ma jkunux stabbiliti fl-Unjoni, ikunu
 kkummerċjalizzati fl-Unjoni skont ir-regoli ta’ dik id-Direttiva.
 (18) L-entitajiet soġġetti
 għall-projbizzjoni tan-negozjar proprjetarju għandhom jitħallew
 jużaw il-kapital proprju tagħhom biex jagħmlu l-investimenti
 fil-qafas tal-immaniġġjar ta’ flus tagħhom.
 L-immaniġġjar ta' flus għandu jkun attività bl-għan li
 jiġi ppreservat il-valur tal-kapital proprju filwaqt li jinfirex ir-riskju
 ta' kreditu fost il-kontropartijiet multipli u tiġi mmassimizzata
 l-likwidità tal-kapital proprju. Fl-immaniġġjar ta' flus
 tagħhom, l-entitajiet soġġetti għall-projbizzjoni ta'
 negozjar proprjetarju ma għandhomx ikollhom l-objettiv li jiksbu
 qligħ akbar mir-rati tas-suq monetarju, u jużaw bħala punt ta’
 riferiment ir-rata ta’ redditu ta’ bond tal-gvern ta’ tliet xhur ta' kwalità
 għolja.
 (19) Assi ekwivalenti ta’ flus huma
 strumenti li jiġu nnegozjati fis-suq tal-flus, pereżempju kambjali
 tat-teżor u ta' awtoritajiet lokali, ċertifikati ta’ depożitu,
 karti kummerċjali, aċċettazzjonijiet ta' bankiera, noti ta'
 terminu qasir jew unitajiet jew ishma ta’ fondi rregolati tas-suq monetarju.
 Sabiex jiġi pprojbit il-bejgħ qasir, istituzzjoni ta’ kreditu
 għandha żżomm assi ekwivalenti ta' flus qabel ma tkun tista’
 tbigħ dawn l-assi.
 (20) Il-politiki ta’ remunerazzjoni
 li jħeġġu teħid ta’ riskju eċċessiv jistgħu
 jimminaw l-immaniġġjar sod u effettiv tar-riskju tal-banek. Billi
 jikkomplimentaw il-liġi tal-Unjoni rilevanti u eżistenti f’dan
 il-qasam, il-provvedimenti ta’ remunerazzjoni għandhom jikkontribwixxu
 għall-prevenzjoni ta’ evażjoni tal-projbizzjoni tan-negozjar
 proprjetarju. Bl-istess mod, dan għandu jnaqqas kwalunkwe attività ta'
 negozjar proprjetarju residwa jew moħbija mill-istituzzjonijiet ta’
 kreditu prinċipali meta jwettqu l-immaniġġjar tar-riskju
 prudenti.
 (21) Il-korp maniġerjali
 tal-entitajiet soġġetti għall-projbizzjoni tan-negozjar
 proprjetarju għandu jiżgura l-konformità ma’ din il-projbizzjoni.
 (22) Ħlief għan-negozjar
 proprjetarju, istituzzjonijiet ta' kreditu kbar jimpenjaw ruħhom f’diversi
 attivitajiet tan-negozjar oħrajn, bħall-ġenerazzjoni tas-suq,
 il-ħruġ, l-attività ta' investiment u ta' sponsorizzar marbuta
 mat-titolizzazzjoni riskjuża, jew l-istrutturar, l-irranġar, jew
 l-eżekuzzjoni ta’ tranżazzjonijiet derivattivi kumplessi. Dawn
 l-attivitajiet ta' negozjar huma ta’ spiss relatati ma’ attività tal-klijenti
 imma jistgħu madankollu jagħtu lok għal tħassib.
 Madankollu, jekk wieħed iqis in-natura potenzjalment utli ta’ dawn
 l-attivitajiet huma ma għandhomx ikunu soġġetti għal
 projbizzjoni diretta. Minflok, dawn l-attivitajiet għandhom jibqgħu
 soġġetti għal valutazzjoni ex post mill-awtorità
 kompetenti u, potenzjalment, għal rekwiżit li għandhom ikunu
 separati mill-bqija tal-attivitajiet tal-grupp.
 (23) Jekk, meta jiġu vvalutati
 l-attivitajiet ta' negozjar, l-awtorità kompetenti tikkonkludi li dawn
 jaqbżu ċerti metriċi f’termini ta’ daqs relattiv, l-ingranaġġ,
 il-kumplessità, il-profittabilità, ir-riskju tas-suq assoċjat, kif ukoll
 l-interkonnettività, hija għandha titlob għas-separazzjoni
 tagħhom mill-istituzzjoni ta' kreditu prinċipali sakemm
 l-istituzzjoni ta' kreditu prinċipali ma tkunx tista’ turi għas-sodisfazzjon
 tal-awtorità kompetenti li dawn l-attivitajiet ta’ negozjar ma humiex ta'
 theddida għall-istabbiltà finanzjarja tal-istituzzjoni ta’ kreditu
 prinċipali jew għas-sistema finanzjarja tal-Unjoni kollha kemm hi,
 b'kont meħud tal-objettivi stabbiliti f'dan ir-Regolament.
 (24) Hemm tħassib partikolari
 fir-rigward tal-ġenerazzjoni tas-suq. Ir-riżolvibbiltà ta’ bank
 tista’ titfixkel bil-preżenza ta’ negozjar u inventarju fi ħdan grupp
 bankarju kbir, billi pożizzjonijiet tan-negozjar individwali jiġu trattati
 bl-istess mod fi proċess ta' riżoluzzjoni, kemm jekk jirriżultaw
 minn ġenerazzjoni tas-suq immexxija minn attività tal-klijenti kif ukoll
 jekk minn spekulazzjoni. Barra minn hekk, il-ġeneraturi tas-suq huma
 interkonnessi ma’ gruppi bankarji kbar oħrajn. Barra minn hekk,
 il-ġeneraturi tas-suq jistgħu jiġu esposti għal riskju
 tal-kontraparti sostanzjali u l-funzjonament konkret tal-ġenerazzjoni
 tas-suq jista' jvarja fir-rigward ta’ strumenti finanzjarji u mudelli tas-suq
 differenti. Għaldaqstant, għandha tingħata attenzjoni
 partikulari għal dawk l-attivitajiet matul il-valutazzjoni tal-awtorità
 kompetenti.
 (25) Ċerti attivitajiet li
 jinvolvu t-titolizzazzjoni ppermettew li l-istituzzjonijiet ta' kreditu jibnu
 riskji malajr, jikkonċentraw ir-riskji fis-settur ingranat, ikabbru
 d-dipendenza fuq id-dejn f'perjodu notevolment qasir ta’ żmien bejn
 l-intermedjarji finanzjarji, u li jagħmlu l-intermedjarji finanzjarji
 aktar interkonnessi b’mod sinifikanti. Sakemm it-titolizzazzjoni ma tissodisfax
 ċerti kriterji minimi li għandhom jitqiesu bħala ta’ kwalità
 għolja, l-istituzzjonijiet ta' kreditu xorta jista' jkollhom riskju
 tal-likwidità sinifikanti. Barra minn hekk, l-investiment fi prodotti
 titolizzati riskjużi jista’ jagħti lok għall-interkonnettività
 tal-istituzzjonijiet finanzjarji li tfixkel ir-riżoluzzjoni ordnata u
 rapida. Bħala konsegwenza, dawn l-attivitajiet jeħtieġu
 attenzjoni partikulari matul il-valutazzjoni tal-awtorità kompetenti.
 (26) Biex jassiguraw separazzjoni
 effettiva f’termini ġuridiċi, ekonomiċi, ta' governanza u
 operazzjonali, l-istituzzjonijiet ta’ kreditu prinċipali u l-entitajiet
 tan-negozjar għandhom jiksbu l-kapital, il-likwidità, u r-regoli ta'
 skopertura kbira fuq bażi ta' subgrupp funzjonali. Huma għandu
 jkollhom governanza indipendenti b'saħħitha u korpi ta’
 maniġment separati.
 (27) Il-gruppi li jikkwalifikaw
 bħala impriżi mutwali, istituzzjonijiet ta' tfaddil jew gruppi simili
 għandhom struttura ekonomika u ta' sjieda speċifika. L-imponiment ta'
 wħud mir-regoli relatati mas-separazzjoni jista' jkun jeħtieġ li
 jkun hemm bidliet profondi fl-organizzazzjoni strutturali ta’ dawn l-entitajiet
 li l-kosti tagħhom jistgħu ma jkunux proporzjonati
 mal-benefiċċji. Sakemm dawn il-gruppi jaqgħu taħt l-ambitu
 tar-Regolament, l-awtorità kompetenti tista’ tiddeċiedi li tippermetti li
 l-istituzzjonijiet ta’ kreditu prinċipali li jissodisfaw ir-rekwiżiti
 stabbiliti fl-Artikolu 49(3)(a) jew (b) tar-Regolament (UE)
 Nru 575/2013 iżommu strumenti kapitali jew drittijiet tal-vot
 f’entità ta' negozjar fejn l-awtorità kompetenti tqis li ż-żamma ta’
 dawn l-istrumenti kapitali jew id-drittijiet tal-vot tkun indispensabbli
 għall-funzjonament tal-grupp u li l-istituzzjoni ta' kreditu
 prinċipali tkun ħadet biżżejjed miżuri sabiex
 jittaffew b’mod xieraq ir-riskji rilevanti.
 (28) Il-limiti ta’ skoperturi kbar
 għandhom l-għan li jipproteġu lill-istituzzjonijiet ta' kreditu
 kontra r-riskju ta’ telf imġarrab minħabba konċentrazzjoni
 eċċessiva fuq klijent wieħed jew grupp ta’ klijenti relatati.
 L-applikazzjoni ta' dawn ir-restrizzjonijiet bejn il-partijiet separati fi
 ħdan l-istituzzjoni ta' kreditu jew il-grupp, kif ukoll bejn
 l-istituzzjoni ta’ kreditu prinċipali u l-entitajiet esterni li jwettqu
 attivitajiet ta' negozjar huma parti integrali minn dan ir-Regolament. Madankollu,
 irrispettivament mil-limiti ta’ espożizzjoni individwali, skoperturi kbar
 aggregati xorta jistgħu jkunu sostanzjali. Għaldaqstant, il-limiti
 individwali għandhom ikunu kkumplimentati b'limitu għall-iskoperturi
 l-kbar aggregati. Sabiex jillimitaw l-applikazzjoni tax-xibka ta’ sikurezza
 pubblika għall-attivitajiet soġġetti għas-separazzjoni u
 sabiex ikun hemm distinzjoni ċara bejn l-attivitajiet ta’ entità
 tan-negozjar mill-istituzzjoni ta’ kreditu prinċipali, l-entitajiet ta'
 negozjar għandhom ikunu pprojbiti milli jieħdu depożiti li huma
 eliġibbli għal assigurazzjoni tad-depożiti. Din il-projbizzjoni
 ma għandhiex tipprevjeni l-iskambju ta’ kollateral li huwa strettament
 relatat mal-attivitajiet tan-negozjar tagħhom. Madankollu, sabiex ma
 jingħalaqx sors addizzjonali ta’ kreditu, l-entità ta' negozjar
 għandha titħalla testendi l-kreditu għall-klijenti kollha. Barra
 minn hekk, filwaqt li l-entità tan-negozjar jaf tkun teħtieġ li
 tipprovdi servizzi ta' pagament, ikklirjar u saldu bl-ingrossa, hija ma għandiex
 tkun involuta f’servizzi ta’ pagament bl-imnut.
 (29) Irrispettivament
 mis-separazzjoni, l-istituzzjoni ta' kreditu prinċipali għandha xorta
 tkun kapaċi timmaniġġja r-riskju tagħha stess.
 Għaldaqstant, ċerti attivitajiet ta' negozjar għandhom jiġu
 permessi sal-punt li jkunu mmirati lejn immaniġġjar prudenti
 tal-kapital, il-likwidita u l-finanzjament tal-istituzzjoni ta’ kreditu
 prinċipali u ma joħolqux tħassib għall-istabbiltà
 finanzjarja tagħha. B’mod simili, jeħtieġ li l-istituzzjonijiet
 ta’ kreditu prinċipali jkunu jistgħu jipprovdu ċerti servizzi
 meħtieġa ta’ mmaniġġjar tar-riskji lill-klijenti
 tagħhom. Madankollu, dan għandu jsir mingħajr ma l-istituzzjoni
 ta’ kreditu prinċipali tiġi esposta għal riskji bla bżonn u
 mingħajr ma jinħoloq tħassib għall-istabbiltà finanzjarja
 tagħha. L-attivitajiet tal-iħħeġġjar eliġibbli
 għall-fini ta’ mmaniġġjar b’mod prudenti tar-riskju proprju u
 għall-provvediment ta’ servizzi ta' mmaniġġjar tar-riskju
 għall-klijenti jistgħu, iżda ma għandhomx għalfejn,
 jikkwalifikaw bħala kontabilità għall-iħħeġġjar
 skont l-Istandards Internazzjonali tar-Rapportar Finanzjarju.
 (30) Sabiex isaħħaħ
 l-effettività tal-proċedura tat-teħid ta’ deċiżjonijiet
 ippreveduta f'dan ir-Regolament kif ukoll sabiex jiżgura kemm jista’ jkun
 possibbli li jkun hemm konsistenza bejn il-miżuri imposti taħt dan
 ir-Regolament, ir-Regolament tal-Kunsill (UE) Nru 1024/2013 tal-Parlament
 Ewropew u tal-Kunsill, id-Direttiva [BRRD] u d-Direttiva 2013/36/UE
 tal-Parlament Ewropew u tal-Kunsill[27],
 l-awtoritajiet kompetenti u l-awtoritajiet tar-riżoluzzjoni relevanti
 għandhom jikkoperaw mill-qrib fiċ-ċirkostanzi kollha wara li
 jingħatawlhom is-setgħat kollha fil-liġi rilevanti tal-Unjoni.
 Id-dmir ta' kooperazzjoni għandu jkopri l-istadji kollha
 tal-proċedura li jwasslu għal deċiżjoni finali tal-awtorità
 kompetenti li timponi miżuri strutturali.
 (31) Is-separazzjoni għandha
 impatt sinifikanti fuq l-istruttura ġuridika, organizzazzjonali u
 operazzjonali tal-gruppi bankarji. Sabiex jassiguraw applikazzjoni effettiva u
 effiċjenti ta' separazzjoni u sabiex tiġi evitata s-separazzjoni
 tal-gruppi tul linji ġeografiċi, id-deċiżjonijiet ta'
 separazzjoni għandhom jittieħdu fil-livell ta’ grupp
 mis-superviżur konsolidant, wara li jiġu kkonsultati l-awtoritajiet
 kompetenti ta’ sussidjarji sinifikanti ta' grupp bankarju kif xieraq.
 (32) Sabiex tkun promossa
 t-trasparenza u ċ-ċertezza tad-dritt għall-benefiċċju
 tal-partijiet interessati kollha tas-suq, l-Awtorità Bankarja Ewropea (ABE)
 għandha tippubblika u żżomm aġġornata fuq il-websajt
 tagħha lista ta’ istituzzjonijiet ta’ kreditu u gruppi soġġetti
 għar-rekwiżiti dwar il-projbizzjoni ta’ negozjar proprjetarju u
 separazzjoni ta’ ċerti attivitajiet ta' negozjar.
 (33) Sakemm id-divulgazzjoni
 tal-informazzjoni relatata mas-superviżjoni prudenzjali u
 mal-applikazzjoni ta’ dan ir-Regolament tkun tinvolvi l-ipproċessar
 tad-dejta personali, din id-dejta għandha tkun protetta bis-sħiħ
 mill-qafas ġuridiku tal-Unjoni. B'mod partikulari, id-dejta personali
 tinżamm mill-awtorità kompetenti għall-perjodu meħtieġ
 biss, f'konformità mar-regoli applikabbli dwar il-protezzjoni tad-dejta[28].
 (34) Is-separazzjoni tinkludi
 bidliet fl-istruttura ġuridika, organizzazzjonali u operazzjonali
 tal-gruppi bankarji affettwati, u kollha kemm huma jiġġeneraw il-kosti.
 Sabiex jiġi limitat ir-riskju li l-kosti jitgħaddew lill-klijenti u
 l-istituzzjonijiet ta' kreditu jingħataw iż-żmien
 meħtieġ sabiex iwettqu deċiżjoni ta' separazzjoni b’mod
 ordnat, is-separazzjoni ma għandhiex tkun applikabbli minnufih
 mad-dħul fis-seħħ iżda tapplika mill-[UP
 idaħħal id-data eżatta 18-il xahar mid-data ta'
 pubblikazzjoni ta' dan ir-Regolament].
 (35) Il-provvedimenti tas-servizzi
 jew l-attivitajiet ta' investiment kollha jew parti minnhom bħala
 okkupazzjoni jew operat regolari fuq bażi professjonali minn entitajiet
 differenti identifikati taħt dan ir-Regolament bħala riżultat
 ta’ bidliet strutturali imposti fuq istituzzjonijiet ta’ kreditu kbar,
 kumplessi u interkonnessi, għandhom jitwettqu f'konformità mad-dispożizzjonijiet
 tad-Direttiva 2004/39/KE tal-Parlament Ewropew u tal-Kunsill[29]. Meta dan
 ir-Regolament jipprovdi aktar restrizzjonijiet fuq il-kapaċità li dawn
 l-entitajiet iwettqu servizzi ta’ investiment meta mqabbla ma’ dawk definiti
 fid-Direttiva 2004/39/KE, il-provvedimenti ta’ dan ir-Regolament
 għandhom jipprevalu. Il-prestazzjoni ta’ dawn is-servizzi jew
 l-attivitajiet ta’ investiment hija soġġetta għal
 awtorizzazzjoni bil-quddiem f'konformità md-dispożizzjonijiet
 tad-Direttiva 2004/39/KE bl-eċċezzjoni tal-istituzzjonijiet ta’
 kreditu li huma awtorizzati skont id-Direttiva 2013/36/UE.
 (36) Il-Kummissjoni għandha
 tikkoopera mal-awtoritajiet ta’ pajjiżi terzi sabiex jiġu esplorati
 soluzzjonijiet li jappoġġjaw lil xulxin biex jiżguraw
 konsistenza bejn il-provvedimenti f’dan ir-Regolament u r-rekwiżiti
 stabbiliti minn pajjiżi terzi. Għal dak l-għan, il-Kummissjoni
 għandha tkun kapaċi tiddetermina li qafas ġuridiku ta'
 pajjiż terz ikun ekwivalenti għal dan ir-Regolament, anke fir-rigward
 tal-arranġamenti ġuridiċi, superviżorji u ta' infurzar.
 (37) Sabiex jiġi żgurat
 li l-entitajiet soġġetti għal dan ir-Regolament jikkonformaw
 mal-obbligi li joħorġu minnu u sabiex jiġi żgurat li huma
 soġġetti għal trattament simili madwar l-Unjoni, għandhom
 jiġu żgurati sanzjonijiet u miżuri amministrattivi li huma
 effettivi, proporzjonali u dissważivi. Għaldaqstant, is-sanzjonijiet
 u l-miżuri amministrattivi stabbiliti minn dan ir-Regolament għandhom
 jissodisfaw ċerti rekwiżiti essenzjali fir-rigward tad-destinatarji,
 il-kriterji li għandhom ikunu kkunsidrati meta japplikaw sanzjoni jew
 miżura, il-pubblikazzjoni tas-sanzjonijiet jew tal-miżuri,
 is-setgħat ta’ sanzjonar ewlenin u l-livelli ta’ sanzjonijiet pekunarji
 amministrattivi.
 (38) Sabiex tispeċifika
 r-rekwiżiti stabbiliti f'dan ir-Regolament, is-setgħa li jiġu
 adottati atti f'konformità mal-Artikolu 290 tat-TFUE għandha
 tiġi ddelegata lill-Kummissjoni fir-rigward tal-elementi mhux essenzjali
 li ġejjin: l-espansjoni tat-tip ta' bonds tal-gvern li ma għandhomx
 ikunu pprojbiti skont l-Artikolu 6 u li l-awtoritajiet kompetenti ma
 għandhomx għalfejn jirrevedu jew iqisu għal separazzjoni;
 l-iffissar ta’ limiti u kundizzjonijiet rilevanti għal meta awtorità
 kompetenti tassumi li ċerti attivitajiet ta' negozjar iridu jiġu separati;
 l-espansjoni tal-lista ta’ strumenti li huma permessi
 għall-immaniġġjar tar-riskju proprju ta’ istituzzjoni ta’
 kreditu; l-espansjoni tal-lista ta’ strumenti li istituzzjoni ta’ kreditu
 tista' tagħmel tranżazzjonijiet fihom biex timmaniġġja r-riskji
 tal-klijenti; il-kalkolazzjoni tal-limitu li meta jinqabeż ma
 jistgħux jinbiegħu u lanqas jitniżżlu derivattivi fuq
 il-karta bilanċjali ta' istituzzjoni ta' kreditu; l-iskoperturi kbar u
 l-firxa ta’ rikonoxximent tat-tekniki tal-mitigazzjoni tar-riskji ta' kreditu;
 l-emenda tal-komponenti tal-kunċett ta’ “attivitajiet ta' negozjar”
 użata għat-twaqqif tal-kundizzjonijiet ta’ applikazzjoni
 tal-Kapitolu II u l-Kapitolu III ta’ dan ir-Regolament;
 l-ispeċifikazzjoni tat-tipi ta’ titolizzazzjonijiet li mhumiex ta’
 theddida għall-istabbiltà finanzjarja ta' istituzzjoni ta’ kreditu
 prinċipali jew is-sistema finanzjarja tal-Unjoni; il-kriterji
 għall-valutazzjoni tal-ekwivalenza ta’ oqfsa ġuridiċi u
 superviżorji ta' pajjiż terz. Huwa ta’ importanza partikolari li l-Kummissjoni
 twettaq konsultazzjonijiet xierqa matul ix-xogħol preparatorju
 tagħha, inkluż fil-livell tal-esperti. Il-Kummissjoni, meta
 tħejji u tfassal atti ddelegati, għandha tiżgura
 trażmissjoni simultanja, f’waqtha u xierqa tad-dokumenti rilevanti għall-Parlament
 Ewropew u għall-Kunsill.
 (39) Sabiex ikunu żgurati
 kundizzjonijiet uniformi għall-implimentazzjoni ta’ dan ir-Regolament,
 b’mod partikolari fir-rigward tal-provvedimenti stabbiliti fl-Artikoli 21
 u 27, għandhom jiġu konferiti setgħat ta’ implimentazzjoni
 lill-Kummissjoni.
 (40) L-istandards tekniċi
 fis-servizzi finanzjarji għandhom jiżguraw armonizzazzjoni
 konsistenti u protezzjoni adegwata għad-depożitanti, l-investituri u
 l-konsumaturi fl-Unjoni kollha. Bħala entità b’kompetenza esperta
 speċjalizzata ħafna, ikun effiċjenti u xieraq li l-ABE tiġi
 fdata bl-elaborazzjoni ta’ standards tekniċi regolatorji abbozzati li ma
 jinvolvux għażliet ta’ politika. L-ABE għandha tiżgura
 proċessi amministrattivi u ta' rappurtar effiċjenti meta tkun qed tabbozza
 l-istandards tekniċi.
 (41) Il-Kummissjoni għandha
 tadotta standards tekniċi regolatorji żviluppati mill-ABE fir-rigward
 tal-metodoloġija għall-kejl konsistenti u l-applikazzjoni
 tal-metriċi fir-rigward tal-kalkolu tal-limitu li jekk jinqabeż
 għandha sseħħ is-separazzjoni tal-attivitajiet ta' negozjar
 permezz ta’ atti delegati skont l-Artikolu 290 tat-TFUE u skont
 l-Artikoli 10 sa 14 tar-Regolament (UE) Nru 1093/2010 tal-Parlament
 Ewropew u tal-Kunsill[30].
 Il-Kummissjoni u l-ABE għandhom jiżguraw li dawk l-istandards ikunu
 jistgħu jiġu applikati mill-istituzzjonijiet kollha kkonċernati
 b'mod li jkun proporzjonali man-natura, l-iskala u l-kumplessità ta' dawn
 l-istituzzjonijiet u l-attivitajiet tagħhom.
 (42) Il-Kummissjoni għandha
 tingħata s-setgħa li tadotta standards tekniċi ta'
 implimentazzjoni żviluppati mill-ABE fir-rigward tal-metodoloġija
 għall-kalkolu tal-ammont ta’ attivitajiet ta' negozjar impenjati minn
 istituzzjonijiet ta’ kreditu u gruppi, il-mudell uniformi
 għad-divulgazzjoni tal-ammont totali u l-komponenti tal-istituzzjonijiet
 ta' kreditu u l-attivitajiet ta' negozjar tal-kumpaniji prinċipali u
 d-determinazzjoni tal-proċeduri u l-formoli għall-iskambju ta’
 informazzjoni dwar sanzjonijiet mal-ABE permezz ta’ atti ta’ implimentazzjoni
 skont l-Artikolu 291 tat-TFUE u skont l-Artikolu 15 tar-Regolament
 (UE) Nru 1093/2010.
 (43) Skont il-prinċipju ta'
 proporzjonalità, huwa meħtieġ u xieraq li jintlaħaq l-għan
 ta’ prevenzjoni tar-riskju sistemiku, l-istress finanzjarju jew il-falliment
 ta’ istituzzjonijiet ta’ kreditu kbar, kumplessi u interkonnessi biex jiġu
 stabbiliti r-regoli dwar il-projbizzjoni fuq in-negozjar proprjetarju u
 s-separazzjoni ta’ ċerti attivitajiet ta' negozjar. Dan ir-Regolament ma
 jmurx lil hinn minn dak li hu meħtieġ biex jinkisbu dawk l-objettivi,
 skont l-Artikolu 5(4) tat-Trattat dwar l-Unjoni Ewropea.
 (44) Il-libertà li jitmexxa operat
 skont id-dritt tal-Unjoni u l-liġijiet u l-prattiċi nazzjonali hija
 rikonoxxuta skont l-Artikolu 16 tal-Karta tad-Drittijiet Fundamentali
 tal-Unjoni Ewropea (il-Karta). Kull persuna fi ħdan l-Unjoni għandha
 d-dritt li tniedi jew li tkompli operat mingħajr ma tkun
 soġġetta għal diskriminazzjoni jew restrizzjoni mhux
 meħtieġa. Barra minn hekk, is-sehem azzjonarju huwa protett
 bħala proprjetà skont l-Artikolu 17 tal-Karta. L-azzjonisti għandhom
 id-dritt għas-sjieda, l-użu, u d-disponiment mill-proprjetà
 tagħhom, u d-dritt li ma jiġux imċaħħda b'mod
 involontarju minn din il-proprjetà. Il-projbizzjoni ta’ negozjar proprjetarju u
 s-separazzjoni ta’ ċerti attivitajiet ta' negozjar previsti f’dan
 ir-Regolament jistgħu jaffettwaw il-libertà tal-operat kif ukoll
 id-drittijiet tal-proprjetà tal-azzjonisti li, f’sitwazzjoni bħal din, ma
 jistgħux jiddisponu mill-proprjetà tagħhom.
 (45) Il-limitazzjonijiet fuq
 il-libertà li wieħed ikollu operat u d-drittijiet tal-azzjonisti
 għandhom jikkonformaw mal-Artikolu 52 tal-Karta. Interferenza ma'
 dawn id-drittijiet ma għandhiex tkun sproporzjonata. Għalhekk,
 il-projbizzjoni jew separazzjoni ta’ attivitajiet ta' negozjar għandhom
 ikunu meħtieġa biss meta dan ikun fl-interess pubbliku li jiġi
 promoss il-funzjonament tajjeb tas-suq bankarju tal-Unjoni u l-istabbiltà
 finanzjarja. L-azzjonisti affettwati ma għandhomx jinżammu milli
 jużaw id-drittijiet ġuridiċi l-oħrajn tagħhom,
 bħad-dritt għal rimedju effettiv u għal proċess imparzjali.
 (46) Dan ir-Regolament jirrispetta
 d-drittijiet fundamentali u josserva l-prinċipji rikonoxxuti fil-Karta,
 b'mod partikulari d-dritt għar-rispett għall-ħajja privata u
 tal-familja, id-dritt għall-protezzjoni tad-dejta personali, il-libertà
 ta' intrapriża, id-dritt għall-proprjetà, id-dritt għal rimedju
 effettiv u għal proċess imparzjali, kif ukoll id-dritt għal
 difiża u r-rispett tal-prinċipju ne bis in idem. Dan
 ir-Regolament għandu jiġi applikat skont dawn id-drittijiet u
 l-prinċipji.
 (47) Billi l-entitajiet
 ikkonċernati mill-projbizzjoni ta’ negozjar proprjetarju se
 jeħtieġu ħin biżżejjed għall-implimentazzjoni
 tal-projbizzjoni, dan ir-Regolament jipprevedi li l-projbizzjoni tapplika [l-UP
 idaħħal id-data eżatta 18-il xahar mill-pubblikazzjoni
 ta’ dan ir-Regolament]. Bl-istess mod, il-proċeduri previsti f’dan
 ir-Regolament fir-rigward tal-provvedimenti li jwasslu għal
 deċiżjoni mill-awtorità kompetenti li jeħtieġ li
 l-attivitajiet ta’ negozjar li jiġu separati minn istituzzjoni ta’ kreditu
 prinċipali, u l-proċeduri li japplikaw għal gruppi wara
 l-adozzjoni ta’ din id-deċiżjoni, huma kumplessi u jeħtieġu
 żmien mhux biss biex iwettqu iżda anke biex jimplimentaw dawn
 il-miżuri b’mod responsabbli u sostenibbli. Għalhekk huwa xieraq li
 dawn il-provvedimenti japplikaw [l-UP idaħħal id-data eżatta
 36 xahar mill-pubblikazzjoni ta’ dan ir-Regolament].
 ADOTTAW DAN IR-REGOLAMENT:
 Kapitolu I
 Dispożizzjonijiet ġenerali
 Artikolu 1
 Objettivi
 Dan ir-Regolament għandu l-għan li
 jipprevjeni r-riskju sistemiku, l-istress finanzjarju jew il-falliment ta’
 entitajiet kbar, kumplessi u interkonnessi fis-sistema finanzjarja, b’mod
 partikulari l-istituzzjonijiet ta’ kreditu, u li jintlaħqu dawn
 l-objettivi:
 (a)
 li jitnaqqas it-teħid ta’ riskju
 eċċessiv fi ħdan l-istituzzjoni ta’ kreditu;
 (b)
 li jitneħħew il-kunflitti ta’ interess
 materjali bejn il-partijiet differenti tal-istituzzjoni ta’ kreditu;
 (c)
 li tiġi evitata l-allokazzjoni
 ħażina ta’ riżorsi u li jitħeġġeġ is-self
 għall-ekonomija reali;
 (d)
 li jikkontribwixxi għall-kundizzjonijiet ta’
 kompetizzjoni mhux imxekkla għall-istituzzjonijiet ta’ kreditu kollha fi
 ħdan is-suq intern;
 (e)
 li titnaqqas l-interkonnettività fi ħdan
 is-settur finanzjarju li twassal għal riskju sistemiku;
 (f)
 li tiffaċilita l-immaniġġjar,
 il-monitoraġġ u s-superviżjoni tal-istituzzjoni ta’ kreditu;
 (g)
 li tiffaċilita r-riżoluzzjoni u l-irkupru
 tal-grupp b’mod ordnat.
 Artikolu 2
 Suġġett
 Dan ir-Regolament jistabbilixxi regoli dwar:
 (a)
 il-projbizzjoni ta’ negozjar proprjetarju;
 (b)
 is-separazzjoni ta’ ċerti attivitajiet ta'
 negozjar.
 Artikolu 3
 Ambitu
 1. Dan ir-Regolament japplika
 għall-entitajiet li ġejjin:
 (a)
 kull istituzzjoni ta’ kreditu jew kumpanija
 prinċipali tal-UE, inklużi l-fergħat u s-sussidjarji kollha
 irrispettivament minn fejn ikunu jinsabu, meta jkunu identifikati bħala
 istituzzjoni sistemikament importanti globalment (Global Systemically Important
 Institution - G-SIIs) fl-applikazzjoni tal-Artikolu 131
 tad-Direttiva 2013/36/UE;
 (b)
 waħda minn dawn l-entitajiet li ġejjin li
 għal perjodu ta’ tliet snin konsekuttivi jkollha assi totali li jammontaw
 għallinqas għal EUR 30 biljun u li jkollha attivitajiet ta'
 negozjar li jammontaw għallinqas għal EUR 70 biljun jew 10
 fil-mija tal-assi totali tagħha:
 (i) kull istituzzjoni ta’ kreditu stabbilita
 fl-Unjoni li ma tkunx impriża prinċipali u l-anqas sussidjarja,
 inklużi l-fergħat kollha tagħha irrispettivament minn fejn ikunu
 jinsabu;
 (ii) kumpanija
 prinċipali tal-UE, inklużi l-fergħat u s-sussidjarji kollha
 irrispettivament minn fejn ikunu jinsabu, fejn waħda mill-entitajiet tal-grupp
 tkun istituzzjoni ta' kreditu stabbilita fl-Unjoni;
 (iii) fergħat ta' istituzzjonijiet ta'
 kreditu stabbiliti f'pajjiżi terzi.
 Artikolu 4
 Ambitu negattiv
 1. Dan ir-Regolament ma
 japplikax għal:
 (a)
 fergħat tal-UE ta’ istituzzjonijiet ta'
 kreditu stabbiliti f’pajjiżi terzi jekk ikunu soġġetti għal
 qafas ġuridiku li jkun meqjus bħala ekwivalenti skont
 l-Artikolu 27(1);
 (b)
 sussidjarji tal-kumpaniji prinċipali tal-UE
 stabbiliti f’pajjiżi terzi jekk ikunu soġġetti għal qafas
 ġuridiku li jkun meqjus bħala ekwivalenti skont
 l-Artikolu 27(1);
 (c)
 entitajiet imsemmija fil-punti (2) sa (23)
 tal-Artikolu 2(5) tad-Direttiva 2013/36/UE.
 2. Flimkien mal-punt (b)
 tal-paragrafu 1, awtorità kompetenti tista' teżenta
 mir-rekwiżiti tal-Kapitolu III sussidjarji tal-kumpaniji prinċipali
 tal-UE stabbiliti f’pajjiżi terzi fejn ma hemm l-ebda regoli meqjusa
 ekwivalenti għall-Artikoli 10 sa 16 u 20 jekk dik l-awtorità
 kompetenti tkun sodisfatta li:
 (a)
 hemm strateġija ta' riżoluzzjoni
 miftiehma bejn l-awtorità ta' riżoluzzjoni fil-livell tal-grupp fl-Unjoni
 u l-awtorità ospitanti ta' pajjiż terz;
 (b)
 l-istrateġija ta' riżoluzzjoni ta’
 sussidjarja ta' kumpanija prinċipali tal-UE stabbilita f’pajjiż terz
 ma jkollha l-ebda effett negattiv fuq l-istabbiltà finanzjarja tal-Istat(i)
 Membru/i fejn ikunu stabbiliti l-kumpanija prinċipali tal-UE u entitajiet
 tal-grupp oħrajn.
 Artikolu 5
 Definizzjonijiet
 Għall-finijiet ta’ dan ir-Regolament,
 japplikaw id-definizzjonijiet li ġejjin:
 1. "istituzzjonijiet ta'
 kreditu" tfisser istituzzjonijiet ta' kreditu kif definiti
 fil-punt (1) tal-Artikolu 4(1) tar-Regolament 575/2013
 tal-Parlament Ewropew u tal-Kunsill[31];
 2. "grupp" tfisser
 impriża prinċipali u s-sussidjarji tagħha;
 3. “riżoluzzjoni” tfisser
 ir-riżoluzzjoni kif definita fl-Artikolu 2(1) tad-Direttiva [BRRD];
 4. “negozjar proprjetarju”
 tfisser l-użu ta’ kapital proprju jew flus mislufa biex jittieħdu
 pożizzjonijiet f’kull tip ta’ tranżazzjoni biex jinxtraw,
 jinbiegħu jew jiġu akkwistati jew ċeduti mod ieħor
 kwalunkwe strument finanzjarju jew komodità għall-iskop uniku li jkun hemm
 qligħ għall-kont proprju, u mingħajr kwalunkwe konnessjoni
 mal-attività tal-klijenti attwali jew antiċipata jew għall-fini ta’
 ħħeġġjar tar-riskju tal-entità bħala riżultat ta’
 attività tal-klijenti attwali jew antiċipata, permezz tal-użu ta’
 uffiċċji, unitajiet, diviżjonijiet jew negozjanti individwali
 iddedikati speċifikament għal dan it-teħid ta'
 pożizzjonijiet u qligħ, anke permezz ta' pjattaformi ta' negozjar
 proprjetarji ddedikati u bbażati fuq l-Internet;
 5. “kumpanija prinċipali
 tal-UE” tfisser impriża prinċipali fi Stat Membru li ma tkunx
 sussidjarja ta’ impriża oħra fi ħdan kwalunkwe Stat Membru;
 6. "sussidjarja"
 tfisser impriża sussidjarja kif definita fil-punt (10)
 tal-Artikolu 2 tad-Direttiva 2013/34/UE tal-Parlament Ewropew u
 tal-Kunsill[32];
 7. “awtorità kompetenti” tfisser
 awtorità kompetenti kif definita fil-punt (40) tal-Artikolu 4(1)
 tar-Regolament (UE) Nru 575/2013, inkluż il-BĊE skont
 ir-Regolament tal-Kunsill (UE) Nru 1024/2013;
 8. “istituzzjoni” tfisser istituzzjoni
 kif definita fil-punt (3) tal-Artikolu 4(1) tar-Regolament (UE)
 Nru 575/2013;
 9. “impriża
 prinċipali” tfisser impriża prinċipali kif definita
 fil-punt (9) tal-Artikolu 2 tad-Direttiva 2013/34/UE,
 inkluża istituzzjoni, kumpanija azzjonarja finanzjarja, kumpanija
 azzjonarja finanzjarja mħallta u kumpanija azzjonarja ta’ attività
 mħallta;
 10. "strumenti
 finanzjarji" tfisser strumenti finanzjarji kif definiti fit-Taqsima C
 tal-Anness I tad-Direttiva 2004/39/KE;
 11. “korp maniġerjali”
 tfisser korp maniġerjali kif definit fil-punt (7)
 tal-Artikolu 3(1) tad-Direttiva 2013/36/UE jew korp ekwivalenti
 l-korpi meta l-entità kkonċernata ma tkunx istituzzjoni;
 12. “ġenerazzjoni tas-suq”
 tfisser l-impenn ta' istituzzjoni finanzjarja li tipprovdi l-likwidità fis-suq
 fuq bażi regolari u kontinwa, billi jitpoġġew kwotazzjonijiet
 fuq żewġ binarji fir-rigward ta’ ċertu strument finanzjarju, jew
 bħala parti mill-operat normali tiegħu, billi tissodisfa l-ordnijiet
 mibdija minn klijenti jew b’reazzjoni għat-talbiet tal-klijenti
 għan-negozjar, iżda fiż-żewġ każijiet
 mingħajr ma tiġi esposta għal riskju tas-suq materjali;
 13. "sponsor" tfisser
 sponsor kif definit fil-punt (14) tal-Artikolu 4(1) tar-Regolament
 (UE) Nru 575/2013;
 14. "titolizzazzjoni"
 tfisser titolizzazzjoni kif definita fil-punt (61) tal-Artikolu 4(1)
 tar-Regolament (UE) Nru 575/2013;
 15. “negozjar f’derivattivi”
 tfisser xiri jew bejgħ ta' derivattivi;
 16. “istituzzjoni ta’ kreditu
 prinċipali” tfisser istituzzjoni ta’ kreditu li tal-anqas tieħu
 depożiti eliġibbli taħt l-Iskema ta’ Garanzija għal
 Depożiti skont id-Direttiva 94/19/KE[33];
 17. "komodità" tfisser
 komodità kif definita fil-punt (1) tal-Artikolu 2 tar-Regolament (UE)
 Nru 1287/2006[34];
 18. "entità ta' grupp"
 tfisser entità ġuridika li hija parti minn grupp;
 19. “entità finanzjarja” tfisser
 entità li taqa’ f’waħda mill-kategoriji li ġejjin:
 –
 entità tas-settur finanzjarju, kif definita
 fil-punt (27) tal-Artikolu 4(1) tar-Regolament (UE)
 Nru 575/2013;
 –
 fondi ta' investiment alternattiv ("AIF")
 magħluqa u mingħajr lieva finanzjarja kif definiti
 fid-Direttiva 2011/61/UE, fejn dawk l-AIFs huma stabbiliti fl-Unjoni jew,
 jekk mhumiex stabbiliti fl-Unjoni, huma kkumerċjalizzati fl-Unjoni skont
 l-Artikoli 35 jew 40 tad-Direttiva 2011/61/UE tal-Parlament Ewropew u
 tal-Kunsill[35],
 fondi ta' kapital ta' riskju kif definiti fl-Artikolu 3(b) tar-Regolament
 (UE) Nru 345/2013 tal-Parlament Ewropew u tal-Kunsill[36], fondi ta'
 intraprenditorija soċjali kif definiti fl-Artikolu 3(b)
 tar-Regolament (UE) Nru 346/2013[37] u l-AIF awtorizzat bħala fondi Ewropej
 tal-investiment fuq terminu twil (European long term investment funds - ELTIF)
 skont ir-Regolament (UE) Nru [XXX/XXXX][38]];
 –
 UCITS kif definita fl-Artikolu 1(2)
 tad-Direttiva 2009/65/KE[39];
 –
 entità bi skop speċjali tat-titolizzazzjoni kif
 definita fil-punt (66) tal-Artikolu 4(1) tar-Regolament (UE)
 Nru 575/2013;
 20. “SME” tfisser impriża li
 tħaddem anqas minn 250 persuna u li l-fatturat annwali tagħha ma
 jaqbiżx il-EUR 50 miljun, u/jew it-total tal-karta bilanċjali
 annwali tagħha ma taqbiżx it-EUR 43 miljun;
 21. “jittrattaw f'investimenti
 bħala prinċipal” tfisser ix-xiri, il-bejgħ, is-sottoskrizzjoni
 għal titoli jew investimenti bbażati kuntrattwalment bħala
 prinċipal;
 22. “superviżur konsolidant”
 tfisser l-awtorità kompetenti responsabbli għall-eżerċizzju
 tas-superviżjoni ta’ kumpaninja prinċipali tal-UE u s-sussidjarji
 tagħha fuq bażi konsolidata kif definit fil-punt (48)
 tal-Artikolu 4(1) tar-Regolament (UE) Nru 575/2013.
 Kapitolu II
 Attivitajiet projbiti
 Artikolu 6
 Il-projbizzjoni ta’ ċerti
 attivitajiet ta' negozjar
 1. Entitajiet imsemmija
 fl-Artikolu 3 ma:
 (a)
 jinvolvux ruħhom f’negozjar proprjetarju;
 (b)
 bil-kapital proprju tagħhom jew flus mislufa u
 għall-iskop uniku li jagħmlu profitt għall-kont proprju:
 (i) jakkwistaw jew iżommu unitajiet jew
 ishma ta’ AIFs kif definiti fl-Artikolu 4(1)(a)
 tad-Direttiva 2011/61/UE;
 (ii) jinvestu f’derivattivi,
 ċertifikati, indiċi jew kwalunkwe strument finanzjarju ieħor li
 l-prestazzjoni tiegħu tkun marbuta ma’ ishma jew unitajiet ta’ AIFs;
 (iii) iżommu unitajiet jew ishma f’entità
 li timpenja ruħha f’negozju proprjetarju jew li jakkwista unitajiet jew
 ishma f’AIFs.
 2. Il-projbizzjonijiet
 fil-punt (a) tal-paragrafu 1 ma japplikawx għal:
 (a)
 strumenti finanzjarji maħruġa minn
 gvernijiet ċentrali ta’ Stati Membri jew minn entitajiet elenkati
 fil-punt (2) tal-Artikolu 117 u l-Artikolu 118 tar-Regolament
 (UE) Nru 575/2013;
 (b)
 sitwazzjoni fejn entità msemmija fl-Artikolu 3
 tissodisfa l-kundizzjonijiet kollha li ġejjin:
 (i) hija tuża l-kapital proprju
 tagħha bħala parti mill-proċessi ta' mmaniġġjar ta'
 flus;
 (ii) hija esklużivament tixtri,
 tbigħ jew takkwista mod ieħor jew tiddisponi minn flus jew assi
 ekwivalenti ta' flus. L-assi ekwivalenti ta’ flus iridu jkunu investimenti
 likwidi ħafna miżmuma fil-munita bażi ta’ kapital proprju, ikunu
 konvertibbli faċilment għal ammont magħruf ta’ flus, ikunu
 soġġetti għal riskju insinifikanti ta’ tibdil fil-valur,
 ikollhom maturità li ma taqbiżx it-397 jum u jipprovdu redditu mhux akbar
 mir-rata ta’ redditu ta' bonds tal-gvern ta’ kwalità għolja ta’ tliet
 xhur.
 3. Ir-restrizzjonijiet stipulati
 fil-punt (b) tal-paragrafu 1 ma japplikawx fir-rigward ta' AIFs
 magħluqa u mingħajr lieva finanzjarja kif definiti
 fid-Direttiva 2011/61/UE fejn dawk l-AIFs ikunu stabbiliti fl-Unjoni jew,
 jekk ma jkunux stabbiliti fl-Unjoni, ikunu kummerċjalizzati fl-Unjoni
 skont l-Artikoli 35 jew 40 tad-Direttiva 2011/61/UE, għall-fondi
 kwalifikanti ta’ kapital ta’ riskju kif definiti fl-Artikolu 3(b)
 tar-Regolament (UE) Nru 345/2013, għall-fondi kwalifikanti ta’
 intraprenditorija soċjali kif definiti fl-Artikolu 3(b)
 tar-Regolament (UE) Nru 346/2013, u għall-AIFs awtorizzati bħala
 ELTIFs skont ir-Regolament (UE) Nru [XXX/XXXX].
 4. Il-korp maniġerjali ta’
 kull entità msemmija fl-Artikolu 3 jiżgura li r-rekwiżiti
 stabbiliti fil-paragrafu 1 jiġu osservati.
 5. Ir-rekwiżiti
 fil-paragrafi 1 sa 4 japplikaw minn [l-UP idaħħal id-data
 eżatta, 18-il xahar mill-pubblikazzjoni tar-Regolament.]
 6. Il-Kummissjoni tingħata
 s-setgħa li tadotta atti delegati skont l-Artikolu 36 biex
 teżenta mill-projbizzjoni msemmija fil-punt (a) tal-paragrafu 1:
 (a)
 strumenti finanzjarji oħrajn għajr dawk
 imsemmija fil-punt (a) tal-paragrafu 2 maħruġa
 mill-gvernijiet ta’ pajjiżi terzi li japplikaw arranġamenti
 superviżorji u regolatorji tal-inqas ekwivalenti għal dawk applikati
 fl-Unjoni, li l-iskoperturi għalihom ikunu assenjati ponderazzjoni ta’
 riskju ta’ 0 fil-mija skont l-Artikolu 115 tar-Regolament (UE)
 Nru 575/2013;
 (b)
 strumenti finanzjarji maħruġa minn
 gvernijiet reġjonali tal-Istati Membri, li l-iskoperturi għalihom
 ikunu assenjati ponderazzjoni ta’ riskju ta’ 0 fil-mija skont
 l-Artikolu 115 tar-Regolament (UE) Nru 575/2013.
 Artikolu 7
 Regoli dwar ir-remunerazzjoni
 Mingħajr preġudizzju
 għar-regoli ta' remunerazzjoni stabbiliti fid-Direttiva 2013/36/UE,
 il-politika ta' remunerazzjoni tal-entitajiet imsemmija fl-Artikolu 3
 titfassal u tiġi implimentata b'tali mod li, direttament jew
 indirettament, ma tħeġġiġx jew tikkumpensa t-twettiq minn
 membru tal-persunal ta’ attivitajiet ipprojbiti fl-Artikolu 6(1).
 Kapitolu III
 Is-separazzjoni ta’ ċerti attivitajiet
 ta' negozjar
 Artikolu 8
 Ambitu tal-attivitajiet
 1. Għall-finijiet ta’ dan
 il-Kapitolu, l-attivitajiet ta' negozjar jinkludu attivitajiet oħra
 għajr:
 (a)
 it-teħid ta' depożiti li huma
 eliġibbli taħt l-Iskema ta’ Garanzija għal Depożiti skont
 id-Direttiva 94/19/KE tal-Parlament Ewropew u tal-Kunsill[40];
 (b)
 self li jinkludi, kreditu tal-konsumaturi,
 ftehimiet ta’ kreditu b'rabta ma' proprjetà immobbli, fatturament b'rikors jew
 mingħajru, finanzjament ta’ tranżazzjonijiet kummerċjali
 (inkluż il-forfeiting);
 (c)
 kiri finanzjarju;
 (d)
 servizzi ta' ħlas kif definiti
 fl-Artikolu 4(3) tad-Direttiva 2007/64/KE tal-Parlament Ewropew u
 tal-Kunsill[41];
 (e)
 il-ħruġ u l-amministrazzjoni ta’ mezzi
 oħrajn ta’ ħlas bħal travellers' cheques u ċekkijiet
 tal-banek sa fejn tali attività ma tkunx koperta mill-punt (d);
 (f)
 senserija tal-flus, żamma sikura u
 amministrazzjoni ta’ titoli;
 (g)
 servizzi tar-referenza tal-kreditu;
 (h)
 servizzi ta' kustodja sikura;
 (i)
 ħruġ ta’ flus elettroniċi.
 2. Ir-rekwiżiti ta' dan
 il-Kapitolu ma japplikawx għall-bejgħ jew ix-xiri ta' strumenti
 finanzjarji maħruġa minn gvernijiet ċentrali ta’ Stati Membri
 jew minn entitajiet elenkati fil-punt (2) tal-Artikolu 117 u
 fl-Artikolu 118 tar-Regolament (UE) Nru 575/2013.
 3. Il-Kummissjoni jkollha
 s-setgħa li tadotta atti ddelegati skont l-Artikolu 35 sabiex
 teżenta lil strumenti finanzjarji:
 (a)
 għajr dawk imsemmija fil-paragrafu 2
 maħruġ mill-gvernijiet ta’ pajjiżi terzi li japplikaw
 arranġamenti superviżorji u regolatorji tal-inqas ekwivalenti
 għal dawk applikati fl-Unjoni, li l-iskoperturi għalihom ikunu
 assenjati ponderazzjoni ta’ riskju ta’ 0 fil-mija skont l-Artikolu 115
 tar-Regolament (UE) Nru 575/2013;
 (b)
 maħruġa minn gvernijiet reġjonali
 tal-Istati Membri, li l-iskoperturi għalihom ikunu assenjati ponderazzjoni
 ta’ riskju ta’ 0 fil-mija skont l-Artikolu 115 tar-Regolament (UE)
 Nru 575/2013.
 Artikolu 9
 Obbligu li l-attivitajiet jiġu
 rieżaminati
 1. L-awtorità kompetenti
 tivvaluta l-attivitajiet ta' negozjar fosthom, b'mod partikulari: il-ġenerazzjoni
 tas-suq, l-investimenti fit-titolizzazzjoni u l-isponsorizzar tagħha, u
 n-negozjar f'derivattivi għajr dawk id-derivattivi permessi
 fl-Artikoli 11 u 12 ta' dawn l-entitajiet:
 (a)
 istituzzjoni ta’ kreditu prinċipali stabbilita
 fl-Unjoni, li ma tkunx impriża prinċipali u lanqas sussidjarja,
 inklużi l-fergħat kollha tagħha irrispettivament minn fejn ikunu
 jinsabu;
 (b)
 kumpanija prinċipali tal-UE, inklużi
 l-fergħat u s-sussidjarji kollha irrispettivament minn fejn ikunu jinsabu,
 fejn waħda mill-entitajiet tal-grupp tkun istituzzjoni ta' kreditu
 prinċipali stabbilita fl-Unjoni;
 (c)
 fergħat ta' istituzzjonijiet ta' kreditu
 stabbiliti f'pajjiżi terzi.
 2. Fil-prestazzjoni
 tal-valutazzjoni msemmija fil-paragrafu 1, l-awtorità kompetenti tuża
 dawn il-metriċi:
 (a)
 id-daqs relattiv tal-assi ta' negozjar, kif imkejla
 bl-assi ta' negozjar diviżi bl-assi totali;
 (b)
 l-ingranaġġ ta’ assi ta' negozjar kif
 imkejla bl-assi ta' negozjar diviżi bil-kapital tal-Grad 1
 prinċipali;
 (c)
 l-importanza relattiva tar-riskju ta’ kreditu
 tal-kontroparti, kif imkejla skont il-valur ġust ta’ derivattivi
 diviżi bl-assi ta' negozjar totali;
 (d)
 il-kumplessità relattiva tad-derivattivi ta'
 negozjar, kif imkejla bl-assi tad-derivattivi ta' negozjar tal-livell 2 u
 3 diviżi bid-derivattivi ta' negozjar u bl-assi ta' negozjar;
 (e)
 il-profittabbiltà relattiva tal-introjtu
 operatorju, kif imkejla bl-introjtu operatorju diviż bl-introjtu nett
 totali;
 (f)
 l-importanza relattiva tar-riskju tas-suq, kif
 imkejjel bil-kalkolu tad-differenza bejn l-assi u l-obbligazzjonijiet ta' negozjar
 f’valur assolut diviż bil-medja sempliċi bejn l-assi ta' negozjar u
 l-obbligazzjonijiet ta' negozjar;
 (g)
 l-interkonnettività, kif imkejla
 b’metodoloġija msemmija fl-Artikolu 131(18)
 tad-Direttiva 2013/36/UE;
 (h)
 riskju tal-kreditu u tal-likwidità li jirriżulta
 minn impenji u garanziji pprovduti mill-istituzzjoni ta’ kreditu
 prinċipali.
 3. L-awtorità kompetenti tkun
 iffinalizzat il-valutazzjoni tagħha sa [l-UP – idaħħal
 18-il xahar mill-jum tal-pubblikazzjoni tar-Regolament], u twettaq
 valutazzjonijiet fuq bażi regolari, mill-inqas darba fis-sena, minn hemm’
 il quddiem.
 4. L-ABE tiżviluppa
 standards tekniċi regolatorji abbozzati biex jispeċifika kif jitkejlu
 l-metriċi u, fejn xieraq, jispeċifikaw id-dettalji tal-metriċi
 msemmija fil-paragrafu 2 u l-kejl tagħhom bl-użu ta’ dejta
 superviżorja. L-istandards tekniċi regolatorji abbozzati jipprovdu
 wkoll lill-awtorità kompetenti b’metodoloġija għall-kejl u
 l-applikazzjoni konsistenti tal-metriċi.
 L-ABE tissottometti dawk l-istandards tekniċi
 regolatorji abbozzati lill-Kummissjoni mill-UP – idaħħal xahar
 mill-jum tal-pubblikazzjoni tar-Regolament.]
 Il-Kummissjoni tingħata s-setgħa li
 tadotta l-istandards tekniċi regolatorji abbozzati msemmija fl-ewwel
 subparagrafu skont l-Artikoli 10 sa 14 tar-Regolament (UE) Nru 1093/2010.
 Artikolu 10
 Setgħa tal-awtorità kompetenti li
 titlob li l-istituzzjoni ta’ kreditu prinċipali ma twettaqx ċerti
 attivitajiet
 1. Meta l-awtorità kompetenti
 tikkonkludi li, wara l-valutazzjoni msemmija fl-Artikolu 9(1), il-limiti u
 l-kundizzjonijiet marbutin mal-metriċi msemmija fil-punti (a) sa (h)
 tal-Artikolu 9(2) u speċifikati fl-att iddelegat imsemmi
 fil-paragrafu 5 jiġu sodisfatti, u għaldaqstant hija jidhrilha
 li jkun hemm theddida għall-istabbiltà finanzjarja tal-istituzzjoni ta’
 kreditu prinċipali jew għas-sistema finanzjarja tal-Unjoni kollha
 kemm hi filwaqt li jitqiesu l-objettivi msemmija fl-Artikolu 1, sa mhux
 aktar tard minn xahrejn wara l-finalizzazzjoni ta’ dik il-valutazzjoni, hija
 tibda l-proċedura li twassal għal deċiżjoni kif imsemmi
 fit-tieni subparagrafu tal-paragrafu 3.
 2. Meta l-limiti u
 l-kundizzjonijiet imsemmija fil-paragrafu 1 ma jkunux ġew
 issodisfati, l-awtorità kompetenti xorta tista’ tibda l-proċedura li
 twassal għal deċiżjoni kif imsemmi fit-tielet subparagrafu
 tal-paragrafu 3 meta hi tikkonkludi, wara l-valutazzjoni msemmija
 fl-Artikolu 9(1), li kwalunkwe attività ta' negozjar,
 bl-eċċezzjoni tan-negozjar fid-derivattivi għajr dak permess
 skont l-Artikolu 11 u 12, imwettqa mill-istituzzjoni ta’ kreditu
 prinċipali, hija ta’ theddida għall-istabbiltà finanzjarja
 tal-istituzzjoni ta’ kreditu prinċipali jew għas-sistema finanzjarja
 tal-Unjoni kollha kemm hi filwaqt li jitqiesu l-objettivi msemmija
 fl-Artikolu 1.
 3. L-awtorità kompetenti
 tinnotifika l-konklużjonijiet tagħha msemmija fil-paragrafi 1
 jew 2 lill-istituzzjoni ta’ kreditu prinċipali u tipprovdi
 lill-istituzzjoni ta’ kreditu prinċipali bl-opportunità li
 tippreżenta kummenti bil-miktub fi żmien xahrejn mid-data
 tan-notifika.
 Sakemm
 l-istituzzjoni ta’ kreditu ma turix, fil-limitu ta’ żmien imsemmi fl-ewwel
 subparagrafu, għas-sodisfazzjon tal-awtorità kompetenti, li
 r-raġunijiet li jwasslu għall-konklużjonijiet mhumiex
 ġustifikati, l-awtorità kompetenti tadotta deċiżjoni li
 tindirizza lill-istituzzjoni ta’ kreditu u li titlobha ma twettaqx l-attivitajiet
 ta' negozjar speċifikati f’dawk il-konklużjonijiet. L-awtorità
 kompetenti tiddikjara r-raġunijiet għad-deċiżjoni
 tagħha u tiddivulgahom pubblikament.
 Għall-fini
 tal-paragrafu 1, meta l-awtorità kompetenti tiddeċiedi li tippermetti
 li l-istituzzjoni ta’ kreditu prinċipali twettaq dawk l-attivitajiet ta’
 negozjar, hija tiddikjara wkoll ir-raġunijiet għal dik
 id-deċiżjoni u tiddivulgahom pubblikament.
 Għall-fini
 tal-paragrafu 2, meta l-awtorità kompetenti tiddeċiedi li tippermetti
 li l-istituzzjoni ta’ kreditu prinċipali twettaq attivitajiet ta'
 negozjar, l-awtorità kompetenti tadotta deċiżjoni indirizzata
 lill-istituzzjoni ta’ kreditu prinċipali għal dak l-għan.
 Qabel ma tadotta
 kwalunkwe deċiżjoni msemmija f’dan il-paragrafu, l-awtorità kompetenti
 tikkonsulta lill-ABE dwar ir-raġunijiet sottostanti
 għad-deċiżjoni maħsuba tagħha u dwar l-impatt
 potenzjali ta’ din id-deċiżjoni fuq l-istabbiltà finanzjarja
 tal-Unjoni u l-funzjonament tas-suq intern. L-awtorità kompetenti tinnotifika
 wkoll lill-ABE bid-deċiżjoni finali tagħha.
 L-awtorità
 kompetenti tadotta d-deċiżjoni finali tagħha fi żmien
 xahrejn minn meta tirċievi l-kummenti bil-miktub imsemmija fl-ewwel
 subparagrafu.
 4. Id-deċiżjonijiet
 imsemmija fit-tieni subparagrafu tal-paragrafu 3 se jkunu soġġetti
 għal rieżami mill-awtorità kompetenti kull 5 snin.
 5. Il-Kummissjoni, [l-UP idaħħal
 id-data eżatta sa 6 xhur mill-pubblikazzjoni ta’ dan ir-Regolament]
 tadotta l-atti ddelegati skont l-Artikolu 35 sabiex:
 (a)
 tispeċifika, fir-rigward tal-metriċi:
 (a)
 il-limitu rilevanti ta’ kull waħda
 mill-metriċi pprovduti fil-punti (a) sa (h) tal-Artikolu 9(1),
 li jekk jinqabeż il-livell ta’ riskju tal-attività ta' negozjar
 kkonċernata jitqies individwalment sinifikanti;
 (ii)
 il-kundizzjonijiet, inkluż kemm
 jeħtieġ metriċi li jaqbżu l-limitu rilevanti, u f’liema
 kombinazzjoni, sabiex l-awtorità kompetenti tibda l-proċedura msemmija
 fl-Artikolu 10(1).
 (iii)
 L-ispeċifikazzjoni tal-kundizzjonijiet
 fil-punt (ii) tinkludi indikazzjoni tal-livell tar-riskju sinifikanti
 aggregat tal-attività ta' negozjar ikkonċernata li tirriżulta minn
 diversi metriċi li jkunu qabżu l-limiti rilevanti msemmi
 fil-punt (i);
 (b)
 tispeċifika liema tip ta’ titolizzazzjoni
 mhijiex meqjusa li hija ta' theddida għall-istabbiltà finanzjarja
 tal-istituzzjoni ta’ kreditu prinċipali jew għas-sistema finanzjarja
 tal-Unjoni kollha kemm hi fir-rigward ta' kull wieħed minn dawn l-aspetti:
 (i) il-karatteristiċi strutturali,
 bħat-trasformazzjoni tal-maturità inkorporata u s-sempliċità
 tal-istruttura;
 (ii) il-kwalità tal-assi sottostanti u
 l-karatteristiċi tal-kollateral relatati;
 (iii) l-elenkar u l-karatteristiċi ta'
 trasparenza tat-titolizzazzjoni u l-assi sottostanti tagħha;
 (iv) is-sodezza u l-kwalità tal-proċessi
 ta' sottoskrizzjoni.
 Artikolu 11
 L-immaniġġjar prudenti
 tar-riskju proprju
 1. Istituzzjoni ta’ kreditu
 prinċipali li kienet soġġetta għal deċiżjoni
 msemmija fl-Artikolu 10(3) tista' twettaq attivitajiet ta' negozjar
 sal-punt li l-għan ikun limitat biss għal immaniġġjar
 prudenti tal-kapital, il-likwidità u l-finanzjament tagħha.
 Bħala parti
 mill-immaniġġjar prudenti tal-kapital, il-likwidità u l-finanzjament
 tagħha, istituzzjoni ta’ kreditu prinċipali tista’ tuża biss
 derivattivi tar-rati tal-imgħax, derivattivi tal-kambju u derivattivi ta’
 kreditu eliġibbli għall-ikklirjar ta' kontropartijiet ċentrali
 biex jiġi ħħeġġjat ir-riskju globali tal-karta
 bilanċjali tagħha. L-istituzzjoni ta’ kreditu prinċipali turi
 lill-kontrollur kompetenti li l-attività tal-iħħeġġjar hija
 mfassla biex tnaqqas b’mod li jista' jintwera jew ittaffi b’mod sinifikanti,
 riskji speċifiċi u identifikabbli ta’ pożizzjonijiet individwali
 jew aggregati tal-istituzzjoni ta’ kreditu prinċipali.
 2. Mingħajr
 preġudizzju għar-regoli ta' remunerazzjoni stabbiliti
 fid-Direttiva 2013/36/UE, il-politika ta’ remunerazzjoni applikabbli
 għall-persunal tal-istituzzjoni ta’ kreditu prinċipali impenjat
 f’attivitajiet ta’ ħħeġġjar:
 (a)
 ikollha l-għan li tipprevjeni kwalunkwe
 attività ta’ negozjar proprjetarju residwa jew moħbija, kemm jekk
 moħbija bħala mmaniġġjar tar-riskji kif ukoll jekk
 moħbija mod ieħor;
 (b)
 tirrifletti l-objettivi leġittimi ta’
 ħħeġġjar tal-istituzzjoni ta' kreditu prinċipali
 kollha kemm hi u tiżgura li r-remunerazzjoni mogħtija ma tkunx
 direttament determinata mir-referenza għall-profitti ġġenerati
 minn dawn l-attivitajiet iżda tqis l-effikaċja globali
 tal-attivitajiet fit-tnaqqis jew il-mitigazzjoni tar-riskju.
 Il-korp
 maniġerjali jiżgura li l-politika ta’ remunerazzjoni tal-istituzzjoni
 ta' kreditu prinċipali tkun konformi mal-provvedimenti stabbiliti fl-ewwel
 subparagrafu, taġixxi fuq il-parir tal-kumitat tar-riskju, meta dan
 il-kumitat jitwaqqaf skont l-Artikolu 76(3) tad-Direttiva 2013/36/UE.
 3. Il-Kummissjoni tingħata
 s-setgħa li tadotta atti ddelegati skont l-Artikolu 35 ta’ dan
 ir-Regolament biex tissupplimenta l-istrumenti finanzjarji msemmija
 fil-paragrafu 1 billi żżid strumenti finanzjarji oħrajn
 inklużi tipi oħrajn ta’ derivattivi, b’mod partikulari dawk li huma
 soġġetti għall-obbligi stabbiliti fl-Artikolu 11
 tar-Regolament (UE) Nru 648/2012 tal-Parlament Ewropew u tal-Kunsill[42], sabiex jitqiesu
 l-istrumenti finanzjarji, li għandhom l-istess effett fuq l-istabbiltà
 finanzjarja bħal dawk imsemmija fil-paragrafu 1 għall-fini ta’
 mmaniġġjar prudenti tal-kapital, il-likwidità u l-finanzjament.
 Artikolu 12
 Il-provvediment ta' servizzi ta'
 mmaniġġjar ta' riskju għall-klijenti
 1. Istituzzjoni ta’ kreditu
 prinċipali li kienet soġġetta għal deċiżjoni
 msemmija fl-Artikolu 10(3) tista' tbigħ id-derivattivi tar-rati
 tal-imgħax, id-derivattivi tal-kambju, id-derivattivi ta' kreditu,
 id-derivattivi ta' kwoti tal-emissjonijiet u d-derivattivi ta’ komoditajiet
 eliġibbli għall-ikklirjar ta' kontropartijiet ċentrali u kwoti
 tal-emissjonijiet għall-klijenti mhux finanzjarji tagħha, lil entitajiet
 finanzjarji msemmija fit-tieni u t-tielet inċiżi tal-punt (19)
 tal-Artikolu 5, għal impriżi tal-assigurazzjoni u għal
 istituzzjonijiet li jipprovdu benefiċċji tal-irtirar okkupazzjonali
 meta dawn il-kundizzjonijiet jiġu sodisfatti:
 (a)
 l-uniku skop ta’ bejgħ huwa biex jiġi
 ħħeġġjat ir-riskju tar-rata tal-imgħax, ir-riskju
 tal-kambju, ir-riskju tal-kreditu, ir-riskju tal-komoditajiet jew ir-riskju
 tal-kwoti ta’ emissjonijiet;
 (b)
 ir-rekwiżiti ta’ fondi proprji
 tal-istituzzjoni ta’ kreditu prinċipali għar-riskju ta’
 pożizzjoni li jirriżultaw mid-derivattivi u mill-kwoti ta'
 emissjonijiet ma jaqbżux proporzjon tar-rekwiżit kapitali tar-riskju
 totali tagħha li għandhom jiġu speċifikati f’att delegat
 tal-Kummissjoni skont il-paragrafu 2.
 Meta
 r-rekwiżit fil-punt (b) ma jitwettaqx, id-derivattivi u l-kwoti ta'
 emissjonijiet ma jistgħux jinbiegħu mill-istituzzjoni ta’ kreditu
 prinċipali u lanqas jiġu rreġistrati fil-karta bilanċjali
 tagħha.
 2. Il-Kummissjoni jkollha
 s-setgħa li tadotta atti ddelegati skont l-Artikolu 35 sabiex:
 (a)
 tippermetti strumenti finanzjarji oħrajn
 għajr dawk imsemmija fil-paragrafu 1, b’mod partikulari dawk li huma
 soġġetti għall-obbligi stabbiliti fl-Artikolu 11
 tar-Regolament (UE) Nru 648/2012, għall-fini ta’ ħħeġġjar
 tar-riskju li għandu jinbiegħ lit-tip ta’ klijenti elenkati
 fil-paragrafu 1 ta’ dan l-Artikolu;
 (b)
 tispeċifika l-proporzjon tar-rekwiżiti
 ta’ fondi proprji tal-istituzzjoni ta’ kreditu prinċipali li fuqhom
 id-derivattivi u l-kwoti tal-emissjonijiet imsemmijin fil-paragrafu 1 ta’
 dan l-Artikolu ma jistgħux jinbiegħu u lanqas jiġu
 rreġistrati fuq il-karta bilanċjali tal-istituzzjoni ta’ kreditu
 prinċipali.
 Artikolu 13
 Regoli dwar entitajiet ta’ gruppi
 separati
 1. Meta awtorità kompetenti tkun
 ħadet deċiżjoni skont l-Artikolu 10(3) li l-istituzzjoni
 ta’ kreditu prinċipali ma tistax twettaq ċerti attivitajiet ta'
 negozjar u jekk l-istituzzjoni ta’ kreditu prinċipali tappartjeni
 għal grupp, allura l-attivitajiet ta' negozjar li għandhom jiġu
 separati jistgħu jsiru biss minn entità ta' grupp li hija legalment,
 ekonomikament u operazzjonalment separata (“entità ta' negozjar”)
 mill-istituzzjoni ta’ kreditu prinċipali.
 2. Meta entità msemmija
 fl-Artikolu 9(1) tkun iddeċidiet fuq inizjattiva tagħha stess li
 tissepara l-attivitajiet ta' negozjar koperti mill-Artikolu 9 mill-istituzzjoni
 ta’ kreditu prinċipali u tirċievi l-approvazzjoni tal-pjan ta’
 separazzjoni tagħha skont il-proċedura stabbilita
 fl-Artikolu 18, allura r-rekwiżiti stabbiliti fil-paragrafi 3 sa
 13 ta’ dan l-Artikolu u l-Artikoli 14 sa 17 u 20 japplikaw għall-entitajiet
 separati.
 3. Il-kumpanija prinċipali
 tal-UE tiżgura li grupp li fih istituzzjonijiet ta’ kreditu
 prinċipali u entitajiet ta' negozjar ikun strutturat b’tali mod li fuq
 bażi subkonsolidata jinħolqu żewġ sottogruppi distinti, u
 wieħed minnhom biss ikun fih l-istituzzjonijiet ta’ kreditu
 prinċipali.
 4. Il-kumpanija prinċipali
 tal-UE tal-istituzzjoni ta’ kreditu prinċipali tiżgura safejn ikun
 meħtieġ li l-istituzzjoni ta’ kreditu prinċipali tista’ twettaq
 l-attivitajiet tagħha f’każ ta’ insolvenza tal-entità ta' negozjar.
 5. L-istituzzjoni ta’ kreditu
 prinċipali ma żżommx strumenti kapitali jew drittijiet tal-vot
 f’entità ta' negozjar.
 Minkejja l-ewwel subparagrafu, l-awtorità
 kompetenti tista’ tiddeċiedi li tippermetti li l-istituzzjonijiet ta’
 kreditu prinċipali li jissodisfaw ir-rekwiżiti stabbiliti
 fl-Artikolu 49(3)(a) jew (b) tar-Regolament (UE) Nru 575/2013
 iżommu strumenti kapitali jew drittijiet tal-vot f’entità ta' negozjar
 fejn l-awtorità kompetenti tqis li ż-żamma ta’ dawn l-istrumenti
 kapitali jew id-drittijiet tal-vot ikunu indispensabbli għall-funzjonament
 tal-grupp u li l-istituzzjoni ta' kreditu prinċipali tkun ħadet
 biżżejjed miżuri sabiex ittaffi b’mod xieraq ir-riskji
 rilevanti.
 Istituzzjoni ta’ kreditu prinċipali, li ma
 tkunx istituzzjoni ta’ kreditu ċentrali u lanqas waħda
 reġjonali, fi kwalunkwe każ, ma titħalliex iżżomm
 strumenti kapital jew drittijiet tal-vot direttament fi kwalunkwe entità ta'
 negozjar.
 Qabel l-adozzjoni ta’ deċiżjoni skont
 dan il-paragrafu, l-awtorità kompetenti tikkonsulta lill-ABE.
 L-awtorità kompetenti tinnotifika
 d-deċiżjoni tagħha lill-ABE. L-ABE tippubblika lista ta’ dawk
 l-istituzzjonijiet li għalihom ikun ġie applikat dan il-paragrafu.
 6. L-istituzzjoni ta’ kreditu
 prinċipali u l-entità ta' negozjar tippubblika dejn tagħha stess fuq
 bażi individwali jew subkonsolidata sakemm dan ma jkunx inkonsistenti
 mal-pjan ta' riżoluzzjoni miftiehem mal-awtoritajiet ta' riżoluzzjoni
 rilevanti skont id-Direttiva [BRRD].
 7. Il-kuntratti kollha u
 t-tranżazzjonijiet l-oħrajn li jkunu saru bejn l-istituzzjoni ta’
 kreditu prinċipali u l-entità ta' negozjar ikunu favorevoli
 għall-istituzzjoni tal-kreditu prinċipali daqs il-kuntratti u
 tranżazzjonijiet paragunabbli mal-entitajiet li ma jkunux tal-istess tas-sottogrupp
 jew li jinvolvuhom.
 8. Il-parti l-kbira tal-membri
 tal-korp maniġerjali tal-istituzzjoni ta’ kreditu prinċipali u
 tal-entità ta' negozjar rispettivament jikkonsistu minn persuni li mhumiex
 membri tal-korp maniġerjali tal-entità l-oħra. L-ebda membru tal-korp
 maniġerjali ta’ kwalunkwe entità ma jwettaq funzjoni eżekuttiva
 fiż-żewġ entitajiet bl-eċċezzjoni tal-uffiċjal
 tal-immaniġġjar tar-riskju tal-impriża prinċipali.
 9. Il-korp maniġerjali
 tal-istituzzjoni ta’ kreditu prinċipali, tal-entità ta' negozjar u
 tal-kumpaniji prinċipali tagħhom ikollu d-dmir li jappoġġa
 l-objettivi tas-separazzjoni.
 10. Skont il-liġi nazzjonali
 applikabbli, l-isem jew il-ħatra tal-entità ta' negozjar u
 tal-istituzzjoni ta’ kreditu prinċipali tkun tali li l-pubbliku jkun
 jista' jidentifika faċilment liema entità tkun entità ta' negozjar u liema
 entità tkun istituzzjoni ta’ kreditu prinċipali.
 11. L-istituzzjonijiet
 strutturalment separati jikkonformaw mal-obbligi stabiliti fil-Partijiet Tnejn,
 Tlieta u Erbgħa u l-Partijiet Sitta, Sebgħa u Tmienja tar-Regolament
 (UE) Nru 575/2013 u fit-Titolu VII tad-Direttiva 2013/36/UE fuq
 bażi subkonsolidata skont il-paragrafu 3 ta’ dan l-Artikolu.
 12. B’deroga
 mill-Artikolu 6(1) u l-Artikolu 7 tar-Regolament (UE)
 Nru 575/2013, l-obbligi stabbiliti fil-Partijiet Tnejn sa Erbgħa u
 Tmienja ta’ dak ir-Regolament japplikaw fuq bażi subkonsolidata skont
 il-paragrafu 3 ta’ dan l-Artikolu.
 13. B’deroga
 mill-Artikolu 6(4) u l-Artikolu 8 tar-Regolament (UE)
 Nru 575/2013, ir-rekwiżiti tal-Parti Sitta ta’ dak ir-Regolament
 japplikaw fuq bażi subkonsolidata skont il-paragrafu 3 ta’ dan
 l-Artikolu.
 Artikolu 14
 Limiti ta’ skoperturi kbar intragrupp
 1. Għall-fini tal-kalkolu
 ta’ limitu ta’ skoperturi kbar intragrupp taħt il-paragrafu 2,
 l-entitajiet kollha li jappartjenu għall-istess sottogrupp skont
 l-Artikolu 13(3) jitqiesu bħala klijent wieħed jew grupp
 wieħed ta’ klijenti relatati fi ħdan it-tifsira tal-punt (39)
 tal-Artikolu 4(1) tar-Regolament (UE) Nru 575/2013.
 2. Meta jkunu ġew imposti
 miżuri strutturali skont dan il-Kapitolu, l-istituzzjoni ta’ kreditu
 prinċipali ma ġġarrabx skopertura intragrupp li taqbeż
 il-25 fil-mija tal-kapital eliġibbli tal-istituzzjoni ta’ kreditu
 prinċipali għal entità li ma tappartjenix għall-istess sottogrupp
 bħall-istituzzjoni ta’ kreditu prinċipali. Japplika
 limitu ta’ skopertura intragrupp fuq bażi subkonsolidata, u wara li
 jitqies l-effett ta' mitigazzjoni tar-riskju ta' kreditu u l-eżenzjonijiet
 skont l-Artikoli 399 sa 403 tar-Regolament (UE) Nru 575/2013 u
 l-Artikolu 16 ta’ dan ir-Regolament.
 Artikolu 15
 Limiti ta’ skoperturi kbar barra
 mill-grupp
 1. Apparti l-provvedimenti
 tal-paragrafu 1 tal-Artikolu 395 tar-Regolament (UE)
 Nru 575/2013 meta l-miżuri ġew imposti skont dan il-Kapitolu ta’
 dan ir-Regolament, l-istituzzjoni ta’ kreditu prinċipali ma
 ġġarrabx dawn l-iskoperturi:
 (a)
 skopertura kbira li taqbeż 25 fil-mija
 tal-kapital eliġibbli tal-istituzzjoni ta’ kreditu prinċipali ta’
 entità finanzjarja. Japplika limitu ta’ skopertura fuq bażi
 subkonsolidata, u wara li jitqies l-effett ta' mitigazzjoni tar-riskju ta'
 kreditu u l-eżenzjonijiet skont l-Artikoli 399 sa 403 tar-Regolament
 (UE) Nru 575/2013 u l-Artikolu 16 ta’ dan ir-Regolament;
 (b)
 skoperturi kbar li b'kollox jaqbżu 200
 fil-mija tal-kapital eliġibbli tal-istituzzjoni ta’ kreditu prinċipali
 għal entitajiet finanzjarji. Japplika limitu ta’ skopertura fuq bażi
 subkonsolidata, u wara li jitqies l-effett ta' mitigazzjoni tar-riskju ta'
 kreditu u l-eżenzjonijiet skont l-Artikoli 399 sa 403 tar-Regolament
 (UE) Nru 575/2013 u l-Artikolu 16 ta’ dan ir-Regolament.
 2. Il-Kummissjoni tingħata
 s-setgħa li tadotta atti delegati skont l-Artikolu 35 biex
 taġġusta l-livell tal-limitu ta' skoperturi kbar aggregati barra
 mill-grupp kif stabbilit fil-punt (b) tal-paragrafu 1, f'konformità
 ma' safejn tiġi rikonoxxuta l-mitigazzjoni tar-riskju ta' kreditu.
 Artikolu 16
 Tekniki tal-mitigazzjoni tar-riskju ta'
 kreditu
 Apparti l-provvedimenti tal-Artikoli 399 sa
 403 tar-Regolament (UE) Nru 575/2013, meta l-miżuri jkunu ġew
 imposti skont dan il-Kapitolu ta' dan ir-Regolament, japplikaw restrizzjonijiet
 fir-rigward tar-rikonoxximent ta’ tekniki ta’ mitigazzjoni ta' kreditu
 għall-komputazzjoni ta' valuri tal-iskopertura għall-finijiet ta’
 konformità mal-limiti ta’ skopertura kbira kif imsemmija fl-Artikoli 14 u
 15 ta’ dan ir-Regolament.
 Il-Kummissjoni tingħata s-setgħa li
 tadotta atti delegati skont l-Artikolu 35 biex tispeċifika safejn
 jiġu rikonoxxuti tekniki tal-mitigazzjoni tar-riskju ta' kreditu
 inklużi tipi ta’ protezzjoni eliġibbli ta' kreditu u limiti
 għalihom għall-finijiet tal-ewwel subparagrafu, bil-għan li
 jiġi żgurat li t-tekniki tal-mitigazzjoni tar-riskju ta' kreditu ma
 jfallux meta jkun hemm ir-riskji sabiex jista’ jkun hemm irkupru effettiv
 tal-protezzjoni ta’ kreditu.
 Artikolu 17
 Deroga minn provvedimenti
 tranżitorji għal skoperturi kbar
 Bħala eċċezzjoni
 għall-paragrafu 3 tal-Artikolu 493 tar-Regolament (UE)
 Nru 575/2013, id-derogi previsti f’dak il-paragrafu ma japplikawx
 għal skoperturi mġarrba minn istituzzjonijiet ta’ kreditu
 prinċipali li kienu soġġetti għal miżuri strutturali
 skont dan ir-Regolament.
 Artikolu 18
 Pjan ta’ separazzjoni
 1. Meta awtorità kompetenti
 tieħu deċiżjoni skont l-Artikolu 10(3) li istituzzjoni ta’
 kreditu prinċipali ma tistax twettaq ċerti attivitajiet ta' negozjar,
 l-istituzzjoni ta’ kreditu prinċipali jew, fejn xieraq, il-kumpanija
 prinċipali tal-EU tagħha tippreżenta pjan ta' separazzjoni
 lill-awtorità kompetenti fi żmien 6 xhur mid-data tad-deċiżjoni
 msemmija fit-tieni subparagrafu tal-Artikolu 10(3).
 Bl-istess mod, meta entità msemmija
 fl-Artikolu 9(1) tkun iddeċiediet li tissepara l-attivitajiet ta'
 negozjar koperti mill-obbligu għal rieżami fl-Artikolu 9
 mill-istituzzjoni ta’ kreditu prinċipali, hija tippreżenta pjan li
 jagħti dettalji dwar is-separazzjoni tagħha fil-bidu tal-perjodu ta’
 valutazzjoni msemmi fl-Artikolu 9. Il-pjan jinkludi mill-inqas
 l-informazzjoni mitluba fil-punti (a) u (b) tal-paragrafu 2 ta’ dan
 l-Artikolu.
 2. Il-pjan ta' separazzjoni
 jispjega fid-dettall kif se titwettaq is-separazzjoni.
 Il-pjan jinkludi
 tal-inqas dan li ġej:
 (a)
 speċifikazzjoni tal-assi u l-attivitajiet li
 se jiġu sseparati mill-istituzzjoni ta’ kreditu prinċipali;
 (b)
 dettalji dwar kif jiġu applikati r-regoli
 msemmija fl-Artikolu 13;
 (c)
 skeda ta’ żmien għas-separazzjoni.
 3. L-awtorità kompetenti
 tivvaluta l-pjanijiet msemmija fil-paragrafu 1 u 2 u, fi żmien sitt
 xhur mis-sottomissjoni tagħha, tadotta deċiżjoni li tapprova
 l-pjan jew li titlob għal bidliet fil-pjan ta' separazzjoni.
 4. Meta l-awtorità kompetenti
 titlob għal bidliet fil-pjan ta' separazzjoni l-istituzzjoni ta’ kreditu
 prinċipali jew, fejn xieraq, il-kumpanija prinċipali tal-UE
 tagħha tissottometti mill-ġdid il-pjan ta' separazzjoni bil-bidliet
 mitluba fi żmien tliet xhur mit-talba tal-awtorità kompetenti.
 5. L-awtorità kompetenti tadotta
 deċiżjoni li tapprova jew tiċħad il-pjan fi żmien
 xahar mis-sottomissjoni mill-ġdid. Meta l-awtorità kompetenti
 tiċħad il-pjan, fi żmien xahar miċ-ċaħda, hija
 taddotta deċiżjoni li tistabbilixxi pjan ta' separazzjoni li
 jintroduċi l-aġġustamenti meħtieġa.
 6. Meta l-istituzzjoni ta’
 kreditu prinċipali jew, fejn xieraq, il-kumpanija prinċipali tal-UE
 tagħha ma tippreżentax pjan ta’ separazzjoni kif mitlub
 fil-paragrafu 1, l-awtorità kompetenti, mhux aktar tard minn tliet xhur
 mid-data ta' għeluq imsemmija fil-paragrafu 1, tadotta
 deċiżjoni li tistabbilixxi pjan ta' separazzjoni.
 7. Meta l-istituzzjoni ta’
 kreditu prinċipali jew, fejn xieraq, il-kumpanija prinċipali tal-UE
 tagħha ma tippreżentax mill-ġdid il-pjan ta' separazzjoni
 mal-bidliet mitluba mill-awtorità kompetenti, l-awtorità kompetenti tadotta
 deċiżjoni li tistabbilixxi pjan għas-separazzjoni mhux aktar
 tard minn xahar minn meta tkun skadiet id-data ta' għeluq fl-ewwel
 subparagrafu tal-paragrafu 4.
 8. L-istituzzjoni ta' kreditu
 prinċipali jew, fejn xieraq, il-kumpanija prinċipali tal-UE
 tagħha turi lill-awtorità kompetenti li hija implimentat il-pjan approvat.
 9. Il-korp maniġerjali ta’
 istituzzjoni ta’ kreditu jew kumpanija prinċipali tal-UE jassigura li
 l-pjan ta' separazzjoni jkun ġie implimentat skont l-approvazzjoni
 tal-awtorita kompetenti.
 Artikolu 19
 Il-kooperazzjoni bejn l-awtoritajiet
 kompetenti u l-awtoritajiet tar-riżoluzzjoni rilevanti
 1. Qabel ma tittieħed
 id-deċiżjoni msemmija fl-Artikolu 10(3), l-awtorità kompetenti
 tinnotifika lill-awtorità tar-riżoluzzjoni rilevanti maħtura skont
 l-Artikolu 3 tad-Direttiva [BRRD] tagħha.
 2. Meta titwettaq
 il-valutazzjoni skont l-Artikolu 9 u meta l-istituzzjoni ta’ kreditu
 prinċipali tintalab biex ma twettaqx ċerti attivitajiet skont
 l-Artikolu 10, l-awtorità kompetenti tqis li kull valutazzjoni ta'
 riżolvibbiltà li tkun għaddejja jew li tkun teżisti minn qabel
 titwettaq minn kwalunkwe
 awtorità tar-riżoluzzjoni rilevanti skont l-Artikolu 13 u 13(a)
 tad-Direttiva [BRRD].
 3. L-awtorità kompetenti tikkoopera
 mal-awtorità tar-riżoluzzjoni rilevanti u tpartat l-informazzjoni
 rilevanti li titqies meħtieġa fit-twettiq ta’ dmirijietha.
 4. L-awtorità kompetenti
 tiżgura li l-miżuri imposti skont dan il-Kapitolu jkunu konsistenti
 mal-miżuri imposti skont l-Artikolu 13(b) tar-Regolament (UE)
 Nru 1024/2013, l-Artikolu 8(9) tar-Regolament (UE) Nru [MUR],
 l-Artikolu 13 u 13(a), l-Artikoli 14 u 15 tad-Direttiva [BRRD] u
 l-Artikolu 104 tad-Direttiva 2013/36/UE.
 Artikolu 20
 L-attivitajiet ipprojbiti
 għall-entità ta' negozjar
 L-entità ta' negozjar ma:
 (a)
 tiħux depożiti li huma eliġibbli
 taħt l-Iskema ta’ Garanzija għal Depożiti skont
 id-Direttiva 94/19/KE ħlief meta d-depożitu msemmi jkun relatat
 mal-iskambju ta’ kollateral li għandu x’jaqsam mal-attivitajiet ta'
 negozjar;
 (b)
 tipprovdix servizzi ta’ ħlas kif definiti
 fl-Artikolu 4(3) tad-Direttiva 2007/64/KE assoċjati
 mal-attivitajiet imsemmija fil-punt (a) ħlief meta s-servizzi ta’
 ħlas imsemmija jkunu anċillari u strettament meħtieġa
 għall-iskambju ta’ kollateral li għandu x’jaqsam ma’ attivitajiet ta'
 negozjar.
 Artikolu 21
 Deroga mir-rekwiżiti
 tal-Kapitolu III
 1. Fuq talba ta’ Stat Membru,
 il-Kummissjoni tista’ tagħti deroga mir-rekwiżiti ta’ dan il-Kapitolu
 għal istituzzjoni ta’ kreditu li tieħu depożiti mingħand
 individwi u SMEs li huma soġġetti għal leġiżlazzjoni
 primarja nazzjonali adottata qabel id-29 ta’ Jannar 2014 meta
 l-leġiżlazzjoni nazzjonali tkun konformi ma' dawn ir-rekwiżiti:
 (a)
 hija jkollha l-għan li tipprevjeni l-istress
 finanzjarju jew il-falliment u riskju sistemiku msemmija fl-Artikolu 1;
 (b)
 hija tipprevjeni lill-istituzzjonijiet ta' kreditu
 li jieħdu depożiti eliġibbli minn individwi u SMEs milli
 jimpenjaw ruħhom fl-attività rregolata ta' trattament ta' investimenti
 bħala prinċipal u ż-żamma ta' assi ta' negozjar;
 madankollu, il-leġiżlazzjoni nazzjonali tista' tipprevedi
 eċċezzjonijiet limitati biex l-istituzzjoni ta' kreditu titħalla
 tieħu depożiti minn individwi u SMEs biex jitwettqu attivitajiet li
 jtaffu r-riskji għall-fini li l-kapital, il-likwidità u l-finanzjament
 jiġu mmaniġġjati b'mod prudenti u l-klijenti jiġu pprovduti
 b'servizzi ta' mmaniġġjar tar-riskji limitati;
 (c)
 jekk l-istituzzjoni ta’ kreditu li tieħu
 depożiti eliġibbli minn individwi u SMEs tappartjeni għal grupp,
 hija tiżgura li l-istituzzjoni ta’ kreditu tkun legalment separata minn
 entitajiet tal-grupp li jimpenjaw ruħhom fl-attività rregolata ta' negozju
 fl-investimenti bħala prinċipal jew iż-żamma ta' assi ta'
 negozjar, u l-leġiżlazzjoni nazzjonali tispeċifika dan li
 ġej:
 (i) l-istituzzjoni ta’ kreditu li tieħu
 depożiti eliġibbli minn individwi u SMEs tkun tista' tieħu
 deċiżjonijiet b’mod indipendenti minn entitajiet tal-grupp
 oħrajn;
 (ii) l-istituzzjoni ta’ kreditu li tieħu
 depożiti eliġibbli minn individwi u SMEs għandha korp
 maniġerjali li huwa indipendenti minn entitajiet tal-grupp oħrajn u
 indipendenti mill-istituzzjoni ta' kreditu innifsu;
 (iii) l-istituzzjoni ta’ kreditu li tieħu
 depożiti eliġibbli minn individwi u SMEs tkun soġġetta
 għar-rekwiżiti ta' kapital u likwidità fiha nnifisha;
 (iv) l-istituzzjoni ta’ kreditu li tieħu
 depożiti eliġibbli minn individwi u SMEs ma tistax tidħol
 f’kuntratti jew tranżazzjonijiet ma’ entitajiet ta’ grupp oħrajn
 ħlief fuq termini simili għal dawk imsemmija fl-Artikolu 13(7).
 2. Stat Membru li jixtieq jikseb
 deroga għal istituzzjoni ta’ kreditu soġġetta
 għal-leġiżlazzjoni nazzjonali inkwistjoni jibgħat talba
 għal deroga lill-Kummissjoni, akkumpanjata minn opinjoni pożittiva
 maħruġa mill-awtorità kompetenti li tissorvelja l-istituzzjoni ta’
 kreditu li tkun soġġetta għat-talba għal deroga. Dik
 it-talba tipprovdi l-informazzjoni kollha meħtieġa
 għall-evalwazzjoni tal-leġiżlazzjoni nazzjonali u
 tispeċifika l-istituzzjonijiet ta’ kreditu li għalihom tapplika
 d-deroga. Meta l-Kummisjoni tqis li ma għandhiex l-informazzjoni kollha
 meħtieġa, hija tikkuntattja lill-Istat Membru kkonċernat fi
 żmien xahrejn minn meta tirċievi t-talba u tispeċifika
 x'informazzjoni addizzjonali hija meħtieġa.
 Ladarba
 l-Kummissjoni jkollha l-informazzjoni kollha li hija tqis neċessarja għall-evalwazzjoni
 tat-talba għal deroga, fi żmien xahar hija tinforma lill-Istat Membru
 rikjedenti li hija sodisfatta bl-informazzjoni.
 Fi żmien
 ħames xhur mill-ħruġ tan-notifika msemmija fit-tieni
 subparagrafu, wara li tikkonsulta lill-ABE dwar ir-raġunijiet sottostanti
 għad-deċiżjoni maħsuba tagħha u dwar l-impatt
 potenzjali ta’ din id-deċiżjoni fuq l-istabbiltà finanzjarja
 tal-Unjoni u l-funzjonament tas-suq intern, il-Kummissjoni tadotta
 deċiżjoni ta’ implimentazzjoni li tiddikjara li
 l-leġiżlazzjoni nazzjonali mhijiex inkompatibbli ma’ dan il-Kapitolu
 u tagħti d-deroga lill-istituzzjonijiet ta’ kreditu speċifikati
 fit-talba msemmija fil-paragrafu 1. Meta l-Kummissjoni jkollha
 l-intenzjoni li tiddikjara l-leġiżlazzjoni nazzjonali bħala
 inkompatibbli u ma tagħtix id-deroga hija tistabbilixxi
 l-oġġezzjonijiet tagħha fid-dettall u tipprovdi lill-Istat
 Membru rikjedenti bl-opportunità li jippreżenta kummenti bil-miktub fi
 żmien xahar mid-data tan-notifika tal-oġġezzjonijiet
 tal-Kummissjoni. Fi żmien tliet xhur mit-tmiem tal-limitu ta’ żmien
 għas-sottomissjoni, il-Kummissjoni tadotta deċiżjoni ta’
 implimentazzjoni li tagħti jew li tiċħad id-deroga.
 Meta
 l-leġiżlazzjoni nazzjonali tiġi emendata, l-Istat Membru
 jinnotifika l-emendi lill-Kummissjoni. Il-Kummissjoni tista’ tirrevedi
 d-deċiżjoni ta’ implimentazzjoni msemmija fit-tielet subparagrafu.
 Meta
 l-leġiżlazzjoni nazzjonali li ma tkunx iddikjarata inkompatibbli ma’
 dan il-Kapitolu ma tibqax tapplika għal istituzzjoni ta’ kreditu li tkun
 ingħatat deroga mir-rekwiżiti ta’ dan il-Kapitolu, dik id-deroga
 tiġi rtirata fir-rigward ta’ dik l-istituzzjoni ta’ kreditu.
 Il-Kummissjoni
 tinnotifika d-deċiżjonijiet tagħha lill-ABE. L-ABE tippubblika
 lista ta' istituzzjonijiet ta' kreditu li jkunu ngħataw deroga skont dan l-Artikolu.
 Il-lista tiġi kontinwament aġġornata.
 Kapitolu IV
 Entitajiet soġġetti
 għar-rekwiżiti tal-Kapitoli II u III
 Artikolu 22
 Ir-regoli li jirregolaw il-kalkolu
 tal-limiti
 1. Għall-fini
 tal-Artikolu 3(b)(ii), il-kalkolu tal-limiti jkun ibbażat fuq il-kontijiet
 konsolidati tal-kumpanija prinċipali tal-UE.
 2. Għall-fini
 tal-Artikolu 3(b)(iii), il-kalkolu tal-limiti jkun ibbażat fuq
 l-attivitajiet imwettqa fl-Unjoni.
 3. L-assi u l-obbligazzjonijiet
 tal-impriżi tal-assigurazzjoni u tar-riassigurazzjoni u impriżi
 oħrajn mhux finanzjarji oħra ma jiġux inklużi fil-kalkolu.
 4. Sa [l-UP idaħħal
 id-data eżatta sa 12-il xahar mill-pubblikazzjoni ta’ dan
 ir-Regolament], l-awtorità kompetenti tidentifika l-istituzzjonijiet ta’
 kreditu u l-gruppi li huma soġġetti għal dan ir-Regolament skont
 l-Artikolu 3 u tinnotifikahom immedjatament lill-ABE.
 Wara li tkun
 ġiet innotifikata mill-awtorità kompetenti, l-ABE immedjatament
 tippubblika l-lista msemmija fl-ewwel subparagrafu. Il-lista tinżamm
 kontinwament aġġornata.
 Artikolu 23
 Kalkolu tal-attivitajiet ta' negozjar
 1. Għall-fini
 tal-Artikolu 3, l-attivitajiet ta' negozjar jiġu kkalkulati kif
 ġej skont ir-reġim tal-kontabilità applikabbli.
 Attivitajiet ta'
 Negozjar = (TSA + TSL + DA + DL)/2, fejn:
 (a)
 Assi ta' Titoli għan-Negozjar (Trading
 Securities Assets - TSA) huma assi li huma parti minn portafoll
 immaniġġjat kollu kemm hu u li għalih hemm xhieda ta’ tendenza
 attwali riċenti ta' teħid ta’ profitt għal terminu qasir,
 apparti assi derivattivi;
 (b)
 Obbligazzjonijiet ta' Titoli għan-Negozjar
 (Trading Securities Liabilities - TSL) huma obbligazzjonijiet meħudin
 bl-intenzjoni ta' riakkwist fit-terminu qarib, li huma parti minn portafoll
 immaniġġjat kollu kemm hu u li għalih hemm xhieda ta’ skema
 attwali riċenti ta' teħid ta’ profitt għal terminu qasir,
 apparti obbligazzjonijiet derivattivi;
 (c)
 Assi derivattivi (Derivative Assets - DA) huma
 derivattivi b’valuri ta’ sostituzzjoni pożittivi mhux identifikati
 bħala ta' ħħeġġjar jew derivattivi inkorporati;
 (d)
 Obbligazzjonijiet Derivattivi (Derivative
 Liabilities - DL) huma derivattivi b’valuri ta’ sostituzzjoni negattivi mhux
 identifikati bħala strumenti għall-iħħeġġjar.
 2. L-assi u l-obbligazzjonijiet
 tal-impriżi tal-assigurazzjoni u tar-riassigurazzjoni u impriżi
 oħrajn mhux finanzjarji ma jiġux inklużi fil-kalkolu ta'
 attivitajiet ta' negozjar.
 3. L-ABE tabbozza standards
 tekniċi ta’ implimentazzjoni biex tistabbilixxi l-metodoloġija
 għall-kalkolu tal-attivitajiet ta' negozjar imsemmija fil-paragrafu 1
 billi tqis id-differenzi fir-reġimi kontabilistiċi applikabbli.
 L-ABE tissottometti
 dawk l-istandards tekniċi regolatorji abbozzati lill-Kummissjoni sa [l-UP
 idaħħal id-data eżatta xahar mill-jum tal-pubblikazzjoni
 tar-Regolament.]
 Il-Kummissjoni
 tingħata s-setgħa li tadotta l-istandards tekniċi implimentattivi
 msemmija fl-ewwel subparagrafu skont l-Artikolu 15 tar-Regolament (UE)
 Nru 1093/2010.
 4. Il-Kummissjoni tingħata
 s-setgħa li temenda, permezz ta’ atti ddelegati skont l-Artikolu 35,
 il-komponenti tal-attivitajiet ta' negozjar imsemmija fil-punti (a) sa (d)
 tal-paragrafu 1 ta’ dan l-Artikolu biex tqis it-tibdil fir-reġimi
 kontabilistiċi applikabbli.
 Artikolu 24
 Sottomissjoni ta’ informazzjoni dwar
 attivitajiet ta' negozjar lill-awtorità kompetenti
 1. L-entitajiet imsemmija
 fl-Artikolu 3 jippreżentaw, għall-ewwel darba [l-UP
 idaħħal data disa' xhur mid-data tal-pubblikazzjoni ta’ dan
 ir-Regolament] u fuq bażi annwali wara dan il-perjodu, l-informazzjoni
 rilevanti dwar l-ammont totali tal-attivitajiet ta' negozjar tagħhom u
 l-komponenti tagħhom, kif previst fl-Artikolu 23(1), lill-awtorità
 kompetenti.
 2. L-ABE tiżviluppa
 standards tekniċi implimentattivi abbozzati sabiex tiddetermina l-mudell
 uniformi għar-rapportar imsemmi fil-paragrafu 1 u l-istruzzjonijiet
 dwar kif jintuża dan il-mudell.
 L-ABE tissottometti
 dawk l-istandards tekniċi regolatorji abbozzati lill-Kummissjoni sa [l-UP
 idaħħal id-data eżatta xahar mill-jum tal-pubblikazzjoni
 tar-Regolament.]
 Il-Kummissjoni
 tingħata s-setgħa li tadotta l-istandards tekniċi
 implimentattivi msemmija fl-ewwel subparagrafu skont l-Artikolu 15
 tar-Regolament (UE) Nru 1093/2010.
 Kapitolu V
 Il-konformità
 l-ewwel taqsima
 Entitajiet
 Artikolu 25
 Dazji ta’ entitajiet soġġetti
 għal dan ir-Regolament
 1. L-entitajiet
 soġġetti għal dan ir-Regolament ikollhom miżuri xierqa
 fis-seħħ li jippermettu li l-awtoritajiet kompetenti jiksbu
 l-informazzjoni meħtieġa sabiex jivvalutaw il-konformità ma’ dan
 ir-Regolament.
 2. L-entitajiet
 soġġetti għal dan ir-Regolament jipprovdu lill-awtorità
 kompetenti bl-informazzjoni kollha meħtieġa, inkluża
 l-informazzjoni meħtieġa għall-valutazzjoni bbażata fuq
 il-metriċi msemmija fl-Artikolu 9(2), għall-valutazzjoni
 tal-konformità tagħhom ma’ dan ir-Regolament. Dawk l-entitajiet jiżguraw
 ukoll li l-mekkaniżmi ta' kontroll intern tagħhom u l-proċeduri
 amministrattivi u kontabilistiċi jippermettu l-monitoraġġ
 tal-konformità tagħhom ma' dan ir-Regolament f'kull ħin.
 3. L-entitajiet
 soġġetti għal dan ir-Regolament jirreġistraw
 it-tranżazzjonijiet u s-sistemi u l-proċessi tad-dokumenti kollha tagħhom
 użati għall-finijiet ta’ dan ir-Regolament b’tali mod li l-awtorità
 kompetenti tkun tista’ timmonitorja l-konformità ma’ dan ir-Regolament f’kull
 ħin.
 it-tieni taqsima
 Awtoritajiet kompetenti
 Artikolu 26
 Is-setgħat
 u l-obbligi tal-awtoritajiet kompetenti
 1. Fit-twettiq tal-obbligi
 mogħtija lilhom skont dan ir-Regolament, l-awtoritajiet kompetenti
 jeżerċitaw is-setgħat mogħtija lilhom skont il-liġi
 rilevanti tal-Unjoni.
 2. L-awtorità kompetenti
 timmonitorja l-attivitajiet tal-entitajiet soġġetti għal dan
 ir-Regolament, u tivvaluta u tiżgura l-konformità ma’ dan ir-Regolament
 fuq bażi kontinwa.
 3. L-awtoritajiet kompetenti
 jkollhom is-setgħa li jitolbu kumpanija prinċipali tal-UE, li ma
 tkunx entità regolata iżda li jkollha mill-inqas sussidjarja waħda li
 tkun entità regolata, biex tiżgura li s-sussidjarji rregolati tagħha
 jkunu konformi ma’ dan ir-Regolament.
 4. Għall-fini ta’ dan
 ir-Regolament, is-superviżur konsolidant jitqies bħala awtorità
 kompetenti fir-rigward tal-entitajiet ta' grupp li jappartjenu
 għall-istess grupp bħall-kumpanija prinċipali tal-UE li jkunu
 soġġetti għal dan ir-Regolament.
 Meta s-sussidjarja
 ta' kumpanija prinċipali tal-UE tkun stabbilita fi Stat Membru ieħor
 u kkontrollata minn kontrollur differenti mill-kumpanija prinċipali tal-UE
 u meta s-sussidjarja tkun sinifikanti skont l-Artikolu 6(4) tar-Regolament
 (UE) Nru 1024/2013, il-kontrollur konsolidant jikkonsulta l-awtorità
 kompetenti tal-Istat Membru tad-domiċilju tas-sussidjarja sinifikanti
 fir-rigward ta' kull deċiżjoni li għandha tittieħed
 mill-kontrollur konsolidant skont dan ir-Regolament.
 Kapitolu VI
 Relazzjonijiet ma' pajjiżi terzi
 Artikolu 27
 L-ekwivalenza tal-qafas ġuridiku
 ta’ pajjiż terz
 1. Fuq talba ta’ awtorità
 kompetenti ta’ Stat Membru jew pajjiż terz, jew fuq l-inizjattiva
 tagħha stess, il-Kummissjoni tista’ tadotta atti ta’ implimentazzjoni li
 jiddeterminaw li:
 (a)
 l-arranġamenti ġuridiċi,
 superviżorji u ta' infurzar ta’ pajjiż terz jiżguraw li
 l-istituzzjonijiet ta’ kreditu u l-kumpaniji prinċipali f’dak il-pajjiż
 terz ikunu konformi mar-rekwiżiti vinkolanti li huma ekwivalenti
 għar-rekwiżiti stabbiliti fl-Artikoli 6, 10 sa 16 u 20;
 (b)
 il-qafas ġuridiku ta’ dak il-pajjiż terz
 jipprevedi sistema ekwivalenti effettiva għar-rikonoxximent ta’
 miżuri strutturali pprovduti taħt reġimi ta’ liġi
 nazzjonali ta’ pajjiż terz.
 2. Il-Kummissjoni tista’ temenda
 jew tirtira d-deċiżjoni tagħha jekk il-kundizzjonijiet li fuq
 il-bażi tagħhom tkun ittieħdet id-deċiżjoni ma jkunux
 għadhom soddisfati.
 3. Il-Kummissjoni tingħata
 s-setgħa li tadotta atti ddelegati skont l-Artikolu 35 ta’ dan
 ir-Regolament sabiex tistabbilixxi l-kriterji għall-valutazzjoni jekk
 pajjiż terz u qafas superviżorju humiex ekwivalenti għal dan
 ir-Regolament.
 Il-Kummissjoni
 tadotta l-att iddelegat [l-UP idaħħal id-data eżatta fi
 żmien 24 xahar mid-dħul fis-seħħ ta’ dan ir-Regolament].
 4. L-ABE tistabbilixxi ftehimiet
 ta’ kooperazzjoni mal-awtoritajiet kompetenti rilevanti ta’ pajjiżi terzi
 li l-oqfsa ġuridiċi u superviżorji tagħhom ikunu tqiesu
 ekwivalenti għal dan ir-Regolament skont il-paragrafi 1 sa 3. Dawn
 l-arranġamenti jispeċifikaw għall-anqas reġim ta' qsim ta'
 informazzjoni minima bejn l-awtoritajiet kompetenti rilevanti
 taż-żewġ ġuriżdizzjonijiet.
 Kapitolu VII
 Sanzjonijiet u miżuri amministrattivi
 Artikolu 28
 Sanzjonijiet u miżuri
 amministrattivi
 1. Mingħajr
 preġudizzju għas-setgħat superviżorji tal-awtoritajiet
 kompetenti skont l-Artikolu 26 u d-dritt tal-Istati Membri li jipprevedu u
 jimponu sanzjonijiet kriminali, l-Istati Membri, f’konformità mal-liġi
 nazzjonali, jipprevedu li l-awtoritajiet kompetenti jkollhom is-setgħa li
 jimponu sanzjonijiet amministrattivi u miżuri amministrattivi oħrajn
 fir-rigward ta’ mill-inqas dan il-ksur:
 (a)
 ksur tal-projbizzjoni stabbilita
 fl-Artikolu 6;
 (b)
 kull manipulazzjoni ta’ informazzjoni li
 għandha tiġi sottomessa skont l-Artikolu 24(1).
 L-Istati Membri
 jipprevedu lill-awtoritajiet kompetenti s-setgħa li jimponu sanzjonijiet u
 miżuri amministrattivi fuq istituzzjoni ta’ kreditu u fuq kwalunkwe entità
 ta’ grupp, inkluża kumpanija azzjonarja ta’ attività mħallta,
 impriża tal-assigurazzjoni jew impriża tar-riassigurazzjoni.
 Meta
 l-provvedimenti msemmija fl-ewwel subparagrafu japplikaw għal persuni
 ġuridiċi, f'każ ta’ ksur l-Istati Membri jipprevedu
 s-setgħa lill-awtoritajiet kompetenti li japplikaw sanzjonijiet,
 soġġetti għall-kundizzjonijiet stabbiliti fil-liġi
 nazzjonali, lill-membri tal-korp maniġerjali u lil individwi oħrajn
 li skont id-dritt nazzjonali huma responsabbli għall-ksur.
 2. Is-sanzjonijiet u
 l-miżuri amministrattivi meħudin għall-fini tal-paragrafu 1
 ikunu effettivi, proporzjonati u dissważivi.
 3. Meta l-Istati Membri jkunu
 għażlu li jistabbilixxu sanzjonijiet kriminali għall-ksur
 tal-provvedimenti msemmija fil-paragrafu 1, huma jiżguraw li
 l-miżuri xierqa jkunu fis-seħħ sabiex awtorità kompetenti
 jkollha s-setgħat kollha meħtieġa biex tikkomunika
 mal-awtoritajiet ġudizzjarji fi ħdan il-ġuriżdizzjoni
 tagħhom biex jirċievu informazzjoni speċifika relatata ma’
 investigazzjonijiet jew proċedimenti kriminali mibdija għal ksur
 possibbli tal-Artikolu 6 u għal manipulazzjoni tal-informazzjoni li
 għandha tiġi sottomessa skont 24(1), u biex jiġi pprovdut
 l-istess lil awtoritajiet kompetenti oħrajn u l-ABE biex jaqdu l-obbligu
 tagħhom li jikkooperaw ma’ xulxin u, meta rilevanti, mal-ABE
 għall-finijiet tal-paragrafu 1.
 L-awtoritajiet
 kompetenti jistgħu jikkoperaw ukoll mal-awtoritajiet kompetenti tal-Istati
 Membri l-oħrajn fir-rigward tal-faċilitazzjoni
 tal-eżerċizzju tas-setgħat ta’ sanzjonar tagħhom.
 4. L-Istati Membri, f’konformità
 mal-liġi nazzjonali, jagħtu s-setgħa lill-awtoritajiet
 kompetenti biex japplikaw mill-inqas dawn is-sanzjonijiet u l-miżuri
 amministrattivi oħrajn f’każ ta’ ksur imsemmi fil-paragrafu 1:
 (a)
 ordni li titlob lill-persuna responsabbli
 għall-ksur biex tieqaf mill-imġiba llegali u biex ma tirrepetix dik
 l-imġiba;
 (b)
 l-eliminazzjoni tal-profitti miksuba jew tat-telf
 evitat minħabba l-ksur, safejn dawn ikunu jistgħu jiġu
 determinati;
 (c)
 twissija pubblika li tindika l-persuna responsabbli
 u n-natura tal-ksur;
 (d)
 irtirar jew sospensjoni tal-awtorizzazzjoni;
 (e)
 projbizzjoni temporanja ta’ kull persuna
 fiżika, li titqies responsabbli, milli teżerċita funzjonijiet
 ta’ mmaniġġjar ta’ entità msemmija fl-Artikolu 3;
 (f)
 fil-każ ta' ksur ripetut, projbizzjoni
 permanenti ta’ kull persuna fiżika, li titqies responsabbli, milli
 teżerċita funzjonijiet ta’ mmaniġġjar f'entità msemmija
 fl-Artikolu 3;
 (g)
 sanzjonijiet amministrattivi pekunarji massimi ta'
 mill-inqas tliet darbiet l-ammont tal-profitti miksuba jew it-telf evitat
 bis-saħħa tal-ksur, meta dawn ikunu jistgħu jiġu
 ddeterminati;
 (h)
 fir-rigward ta’ persuna fiżika, sanzjoni
 amministrattiva pekunarja massima ta’ mill-inqas EUR 5 000 000
 jew fl-Istati Membri fejn l-euro ma tkunx il-munita uffiċjali, il-valur
 korrispondenti fil-munita nazzjonali fid-data tad-dħul fis-seħħ
 ta’ dan ir-Regolament;
 (i)
 fir-rigward ta’ persuni ġuridiċi,
 sanzjonijiet amministrattivi pekunarji massimi ta’ mill-inqas 10 fil-mija
 tal-fatturat totali annwali tal-persuna ġuridika skont l-aħħar
 kontijiet disponibbli approvati mill-korp maniġerjali; meta l-persuna
 ġuridika tkun impriża prinċipali jew sussidjarja
 tal-impriża prinċipali li jkollha tħejji kontijiet finanzjarji
 konsolidati skont id-Direttiva 2013/34/UE, il-fatturat annwali totali
 rilevanti jkun il-fatturat annwali totali jew it-tip korrispondenti ta'
 introjtu skont ir-reġim kontabilistiku rilevanti skont l-aħħar
 kontijiet konsolidati disponibbli approvati mill-korp maniġerjali
 tal-impriża prinċipali finali.
 L-Istati Membri jistgħu jipprovdu li
 l-awtoritajiet kompetenti jista' jkollhom setgħat apparti dawk imsemmija
 f'dan il-paragrafu u jistgħu jipprevedu ambitu aktar mifrux ta’
 sanzjonijiet u livelli ta' sanzjonijiet ogħla minn dawk stabiliti f’dan
 il-paragrafu.
 5. Sa [l-UP idaħħal
 id-data eżatta 12-il xahar mid-dħul fis-seħħ ta’ dan
 ir-Regolament] l-Istati Membri jinnotifikaw ir-regoli dwar il-paragrafu 1
 lill-Kummissjoni u lill-ABE. Huma jinnotifikaw lill-Kummissjoni u lill-ABE
 mingħajr dewmien rigward kwalunkwe emenda sussegwenti għalihom.
 Artikolu 29
 L-eżerċizzju ta’ setgħat
 u sanzjonijiet superviżorji
 1. L-Istati Membri jiżguraw
 li, meta jiddeterminaw it-tip u l-livell ta’ sanzjonijiet u miżuri
 oħrajn amministrattivi, l-awtoritajiet kompetenti jqisu
 ċ-ċirkustanzi rilevanti kollha, inkluż, fejn xieraq:
 (a)
 is-serjetà u d-dewmien tal-ksur;
 (b)
 il-grad ta’ responsabbiltà tal-persuna responsabbli
 għall-ksur;
 (c)
 is-saħħa finanzjarja tal-persuna
 responsabbli għall-ksur, billi jitqiesu fatturi bħall-fatturat totali
 fil-każ ta’ persuna ġuridika, jew l-introjtu annwali fil-każ ta’
 persuna fiżika;
 (d)
 l-importanza tal-profitti miksuba jew it-telf
 evitat mill-persuna responsabbli għall-ksur, sa fejn ikunu jistgħu
 jiġu ddeterminati;
 (e)
 il-livell ta’ kooperazzjoni tal-persuna
 responsabbli għall-ksur mal-awtorità kompetenti, mingħajr
 preġudizzju għall-ħtieġa li tiġi żgurata
 l-eliminazzjoni tal-profitti miksuba jew tat-telf evitat minn dik il-persuna;
 (f)
 ksur preċedenti mill-persuna responsabbli
 għall-ksur;
 (g)
 miżuri meħudin mill-persuna responsabbli
 mill-ksur sabiex tipprevjeni r-ripetizzjoni tiegħu;
 (h)
 kwalunkwe konsegwenza sistemika potenzjali
 tal-ksur.
 Artikolu 30
 Rapportar ta’ ksur
 1. Awtorità kompetenti twaqqaf
 mekkaniżmi effettivi sabiex tippermetti rapportar ta’ ksur attwali jew
 potenzjali msemmi fl-Artikolu 28(1).
 2. Il-mekkaniżmi msemmija
 fil-paragrafu 1 jinkludu mill-inqas:
 (a)
 proċeduri speċifiċi
 għar-riċevuta ta’ rapporti ta’ ksur u s-segwitu tagħhom,
 inkluż it-twaqqif ta’ kanali ta’ komunikazzjoni siguri għal tali
 rapporti;
 (b)
 protezzjoni xierqa għall-persuni li
 jaħdmu taħt kuntratt ta’ impjieg, li jirrapurtaw ksur jew li
 jiġu akkużati bi ksur, kontra ritaljazzjoni, diskriminazzjoni jew
 tipi oħra ta’ trattament inġust;
 (c)
 protezzjoni tad-dejta personali kemm tal-persuna li
 tirrapporta l-ksur kif ukoll tal-persuna fiżika li allegatament tkun
 wettqet il-ksur, inkluża l-protezzjoni fir-rigward li tinżamm
 il-kunfidenzjalità tal-identità tagħha, fl-istadji kollha
 tal-proċedura mingħajr preġudizzju għad-divulgazzjoni ta’
 informazzjoni mitluba mil-liġi nazzjonali fil-kuntest ta’
 investigazzjonijiet jew proċeduri ġudizzjarji sussegwenti.
 3. L-Istati Membri jirrikjedu
 lil min iħaddem biex ikollu proċeduri interni xierqa
 fis-seħħ għall-impjegati tiegħu biex jirrappurtaw il-ksur
 imsemmi fl-Artikolu 28(1).
 4. L-Istati Membri jistgħu
 jipprevedu inċentivi finanzjarji għal persuni li joffru informazzjoni
 rilevanti dwar ksur potenzjali ta’ dan ir-Regolament skont il-liġi
 nazzjonali fejn tali persuni ma jkollhomx dmirijiet ġuridiċi jew
 kuntrattwali preeżistenti li jirrapportaw din l-informazzjoni, u diment li
 l-informazzjoni tkun ġdida, u li tirriżulta fl-impożizzjoni ta’
 sanzjoni jew miżura oħra amministrattiva meħuda għal ksur
 ta’ dan ir-Regolament jew sanzjoni kriminali.
 Artikolu 31
 L-iskambju ta’ informazzjoni mal-ABE
 1. L-Istati Membri jipprovdu
 kull sena lill-ABE b’informazzjoni aggregata rigward il-miżuri u
 s-sanzjonijiet amministrattivi kollha imposti skont l-Artikolu 28. L-ABE
 tippubblika din l-informazzjoni f'rapport annwali.
 2. Meta l-Istati Membri jkunu
 għażlu li jistabbilixxu sanzjonijiet kriminali għall-ksur tal-provvedimenti
 msemmija fl-Artikolu 28(1), l-awtoritajiet kompetenti tagħhom
 jipprovdu lill-ABE kull sena b'dejta anonimizzata u aggregata dwar
 l-investigazzjonijiet kriminali kollha mwettqa u s-sanzjonijiet kriminali
 imposti. L-ABE tippubblika din l-informazzjoni f'rapport annwali.
 3. Meta l-awtorità kompetenti
 tkun iddivulgat sanzjonijiet, multi u miżuri amministrattivi oħrajn,
 kif ukoll sanzjonijiet kriminali lill-pubbliku, fl-istess ħin hija
 tinnotifika lill-ABE dwarhom.
 4. L-ABE tiżviluppa
 standards tekniċi ta’ implimentazzjoni abbozzati sabiex tiddetermina
 l-proċeduri u l-formoli għall-iskambju ta’ informazzjoni kif imsemmi
 fil-paragrafi 1 u 2.
 L-ABE tissottometti dawk l-istandards tekniċi
 regolatorji abbozzati lill-Kummissjoni [l-UP idaħħal id-data
 eżatta 12-il xahar mill-jum tal-pubblikazzjoni
 tar-Regolament.]
 Il-Kummissjoni tingħata s-setgħa li
 tadotta l-istandards tekniċi implimentattivi msemmija fl-ewwel
 subparagrafu skont l-Artikolu 15 tar-Regolament (UE) Nru 1095/2010.
 Artikolu 32
 Pubblikazzjoni ta’
 deċiżjonijiet
 1. Soġġetta
 għat-tielet subparagrafu, awtorità kompetenti tippubblika kull
 deċiżjoni li timponi sanzjoni amministrattiva jew miżura
 oħra fir-rigward ta' ksur tal-Artikolu 6 u biex jiġi mmanipulat
 ir-rapportar finanzjarju msemmi fl-Artikolu 28(1) fuq il-websajt
 tagħha immedjatament wara li l-persuna soġġetta għal dik
 id-deċiżjoni tiġi infurmata b'dik id-deċiżjoni.
 L-informazzjoni
 ppubblikata skont l-ewwel subparagrafu tispeċifika għall-inqas it-tip
 u n-natura tal-ksur u l-identità tal-persuna soġġetta
 għad-deċiżjoni.
 L-ewwel u t-tieni
 subparagrafi ma japplikawx għad-deċiżjonijiet li jimponu
 miżuri li huma ta' natura investigatorja.
 Meta awtorità
 kompetenti tqis, wara valutazzjoni ta' każ b’każ, li l-pubblikazzjoni
 tal-identità tal-persuna ġuridika soġġetta
 għad-deċiżjoni, jew id-dejta personali ta’ persuna fiżika,
 tkun sproporzjonata, jew meta tali pubblikazzjoni tippreġudika
 investigazzjoni li tkun għaddejja jew l-istabbiltà tas-swieq finanzjarji
 jew investigazzjoni li tkun għaddejja, hija tagħmel waħda minn
 dawn li ġejjin:
 (a)
 tiddefferixxi l-pubblikazzjoni
 tad-deċiżjoni sakemm ir-raġunijiet għal dak id-diferiment
 ma jibqgħux jeżistu;
 (b)
 tippubblika d-deċiżjoni fuq bażi
 anonima b’mod li huwa skont il-liġi nazzjonali meta din il-pubblikazzjoni
 tiżgura l-protezzjoni effettiva tad-dejta personali kkonċernata u,
 fejn xieraq, tipposponi l-pubblikazzjoni tad-dejta rilevanti għal perjodu
 ta’ żmien raġonevoli fejn huwa prevedibbli li r-raġunijiet
 għal pubblikazzjoni anonima ma jibqgħux jeżistu matul dak
 il-perjodu;
 (c)
 ma tippubblikax id-deċiżjoni fil-każ
 li l-awtorità kompetenti tkun tal-opinjoni li l-pubblikazzjoni skont
 il-punt (a) jew (b) ma tkunx biżżejjed biex tiżgura:
 (i) li l-istabbiltà tas-swieq finanzjarji ma
 tiġix ipperikolata;
 (ii) il-proporzjonalità tal-pubblikazzjoni
 ta’ dawn id-deċiżjonijiet fir-rigward ta’ miżuri li jitqiesu ta’
 natura minuri.
 2. Meta d-deċiżjoni
 tkun soġġetta għal appell quddiem awtorità nazzjonali
 ġudizzjarja, amministrattiva jew awtorità oħra, awtorità kompetenti
 tippubblika wkoll fuq il-websajt tagħha immedjatament din l-informazzjoni
 u kull informazzjoni sussegwenti dwar ir-riżultat ta’ dan l-appell. Barra
 minn hekk, kull deċiżjoni li tannulla deċiżjoni
 soġġetta għal appell tiġi ppubblikata wkoll.
 3. Awtorità kompetenti tiżgura
 li kull deċiżjoni li tiġi ppubblikata skont dan l-Artikolu
 tibqa’ fuq il-websajt tagħha għal perjodu ta’ mill-inqas ħames
 snin mill-pubblikazzjoni tagħha. Id-dejta personali li tinsab f'dawk
 id-deċiżjonijiet tinżamm fuq il-websajt tal-awtorità kompetenti
 għall-perjodu li hu meħtieġ skont ir-regoli applikabbli dwar
 il-protezzjoni tad-dejta biss.
 Kapitolu VIII
 Rapporti u rieżami
 Artikolu 33
 Rapporti mill-ABE
 L-ABE,
 b’kooperazzjoni mal-ESMA, tħejji dawn ir-rapporti u tippreżentahom
 lill-Kummissjoni fi [l-UP idaħħal id-data eżatta, 12-il
 xahar mill-pubblikazzjoni tar-Regolament.]:
 (a)
 rapport dwar limitu possibbli tal-metriċi
 fil-punti (a) sa (h) fl-Artikolu 9(2) u t-tipi ta’ titolizzazzjoni li
 fil-fehma tal-ABE mhumiex ta’ theddida għall-istabbiltà finanzjarja
 tal-istituzzjoni ta’ kreditu prinċipali jew għas-sistema finanzjarja
 tal-Unjoni;
 (b)
 rapport dwar jekk tipi oħra ta’ derivattivi u
 tipi oħra ta’ strumenti finanzjarji minn dawk elenkati
 fl-Artikolu 11(1) għandhomx jiġu inklużi għall-fini
 tal-immaniġġjar prudenti tar-riskju proprju ta' istituzzjoni ta’
 kreditu prinċipali;
 (c)
 rapport dwar jekk strumenti finanzjarji oħrajn
 għal finijiet ta’ ħħeġġjar għajr dawk elenkati
 fl-Artikolu 12(1) jistgħux jitħallew jinbiegħu
 lill-klijenti u l-proporzjon ta’ rekwiżiti ta’ fondi proprji li 'l fuq
 minnhom id-derivattivi ma jistgħux jinbiegħu kif imsemmi
 fil-punt (b) tal-Artikolu 12(2).
 Artikolu 34
 Rieżami
 Fuq
 bażi regolari, il-Kummssjoni timmonitorja l-effett tar-regoli stabbiliti
 f’dan ir-Regolament fir-rigward tal-kisba tal-objettivi msemmija
 fl-Artikolu 1 dwar l-istabbiltà tas-sistema finanzjarja tal-Unjoni kollha
 kemm hi, filwaqt li jitqiesu l-iżviluppi tal-istruttura tas-suq kif ukoll
 l-iżvilupp u l-attivitajiet tal-entitajiet irregolati minn dan ir-Regolament,
 u tagħmel kwalunkwe proposta xierqa. B’mod partikolari, ir-rieżami
 jiffoka fuq l-applikazzjoni tal-limiti stabbiliti msemmija fl-Artikolu 3,
 l-applikazzjoni u l-effettività tal-projbizzjoni prevista fl-Artikolu 6,
 l-ambitu tal-attivitajiet imsemmija fl-Artikolu 8 u l-adegwatezza
 tal-metriċi stabbiliti fl-Artikolu 9.
 Sal-1 ta’ Jannar 2020 u b’mod regolari minn hemm’ il quddiem,
 wara li jitqiesu l-opinjonijiet tal-awtoritajiet kompetenti, il-Kummissjoni
 tippreżenta rapport lill-Parlament Ewropew u lill-Kunsill, inklużi
 l-kwistjonijiet imsemmija hawn fuq, jekk xieraq akkumpanjati minn proposta
 leġiżlattiva.
 Kapitolu IX
 Dispożizzjonijiet finali
 Artikolu 35
 Eżerċizzju ta' setgħat
 iddelegati
 1. Is-setgħa tal-adozzjoni
 tal-atti ddelegati tingħata lill-Kummissjoni soġġetta
 għall-kundizzjonijiet stabbiliti f’dan l-Artikolu.
 2. Id-delega tas-setgħa
 msemmija fl-Artikoli 6(6), 8(3), 10(5), 11(3), 12(2), 15(2), it-tieni
 subparagrafu tal-Artikolu 16, l-Artikoli 23(4) u 27(3) tingħata
 lill-Kummissjoni għal perjodu ta’ żmien indeterminat mid-data
 msemmija fl-Artikolu 38.
 3. Id-delega tas-setgħa
 msemmija fl-Artikoli 6(6), 8(3), 10(5), 11(3), 12(2), 15(2), it-tieni
 subparagrafu tal-Artikolu 16, l-Artikolu 23(4) u 27(3) tista’
 tiġi revokata fi kwalunkwe ħin mill-Parlament Ewropew jew
 mill-Kunsill. Id-deċiżjoni tar-revoka ttemm id-delega tas-setgħa
 speċifikata f’dik id-deċiżjoni. Hija tidħol
 fis-seħħ fil-jum wara dak tal-pubblikazzjoni tad-deċiżjoni
 f’Il-Ġurnal Uffiċjali tal-Unjoni Ewropea jew f’data
 sussegwenti li tkun speċifikata fiha. Din ma taffettwax il-validità ta’
 kwalunkwe att iddelegat diġà fis-seħħ.
 4. Hekk kif tadotta att
 iddelegat, il-Kummissjoni tinnotifikah fl-istess waqt lill-Parlament Ewropew u
 lill-Kunsill.
 5. Att iddelegat adottat skont
 l-Artikoli 6(6), 8(3), 10(5), 11(3), 12(2), 15(2), it-tieni subparagrafu
 tal-Artikolu 16, l-Artikolu 23(4) u 27(3) jidħlu
 fis-seħħ biss jekk ma tiġi espressa l-ebda oġġezzjoni
 mill-Parlament Ewropew jew mill-Kunsill f'perjodu ta’ xahrejn min-notifika ta’
 dak l-att lill-Parlament Ewropew u lill-Kunsill jew jekk, qabel ma jiskadi dak
 il-perjodu, kemm il-Parlament Ewropew kif ukoll il-Kunsill ikunu infurmaw
 lill-Kummissjoni li mhumiex se joġġezzjonaw. Dak il-perjodu jiġi
 estiż b’xahrejn fuq l-inizjattiva tal-Parlament Ewropew jew tal-Kunsill.
 Artikolu 36
 Id-dħul fis-seħħ u d-data
 tal-applikazzjoni
 Dan ir-Regolament jidħol
 fis-seħħ fl-għoxrin jum wara dak tal-pubblikazzjoni tiegħu
 f’Il-Ġurnal Uffiċjali tal-Unjoni Ewropea.
 Huwa japplika mid-data tad-dħul
 fis-seħħ, bl-eċċezzjoni tal-Artikolu 6 li japplika [l-UP
 idaħħal id-data eżatta, 18-il xahar mill-pubblikazzjoni ta’
 dan ir-Regolament] u l-Artikoli 13 sa 18 u 20 li japplikaw [l-UP
 idaħħal id-data eżatta, 36 xahar mill-pubblikazzjoni ta’ dan
 ir-Regolament].
 Dan ir-Regolament
 jorbot fl-intier tiegħu u japplika direttament fl-Istati Membri kollha.
 Magħmul fi Brussell,
 Għall-Parlament Ewropew Għall-Kunsill
 Il-President Il-President
 DIKJARAZZJONI FINANZJARJA
 LEĠIŻLATTIVA
 1. QAFAS
 TAL-PROPOSTA/INIZJATTIVA
 1.1. Titolu tal-proposta/inizjattiva
 1.2. Qasam/oqsma tal-politika konċernat(i)
 fl-istruttura ABM/ABB
 1.3. Natura tal-proposta/inizjattiva
 1.4. Objettiv(i)
 1.5. Raġunijiet għall-proposta/inizjattiva
 1.6. Tul taż-żmien u impatt finanzjarju
 1.7. Metodu/i ta’ immaniġġjar previst(i)
 2. MIŻURI TA’
 ĠESTJONI
 2.1. Regoli dwar il-monitoraġġ u r-rapportar
 2.2. Sistema ta' ġestjoni u kontroll
 2.3. Miżuri għall-prevenzjoni ta' frodi u ta'
 irregolaritajiet
 3. IMPATT FINANZJARJU STMAT
 TAL-PROPOSTA/INIZJATTIVA
 3.1. L-intestatura/i tal-qafas finanzjarju pluriennali u
 l-intestatura/i tal-baġit affettwat(i)
 3.2. Impatt stmat fuq in-nefqa
 3.2.1. Sommarju tal-impatt
 stmat fuq in-nefqa
 3.2.2. Impatt stmat fuq
 l-approprjazzjonijiet operazzjonali
 3.2.3. Impatt stmat fuq
 l-approprjazzjonijiet ta' natura amministrattiva
 3.2.4. Kompatibbiltà
 mal-qafas finanzjarju pluriennali attwali
 3.2.5. Kontribuzzjonijiet
 minn partijiet terzi
 3.3. Impatt stmat fuq id-dħul
 DIKJARAZZJONI
 FINANZJARJA LEĠIŻLATTIVA
 1. QAFAS
 TAL-PROPOSTA/INIZJATTIVA
 1.1. Titolu
 tal-proposta/inizjattiva
 Regolament tal-Parlament Ewropew u tal-Kunsill
 dwar miżuri strutturali li jtejbu r-reżiljenza tal-banek tal-UE
 1.2. Qasam/oqsma tal-politika
 konċernat(i) fl-istruttura ABM/ABB[43]
 Suq Intern – Swieq Finanzjarji
 1.3. Natura tal-proposta/inizjattiva
 ý Il-proposta/inizjattiva hija relatata ma’ azzjoni ġdida
 1.4. Objettiv(i)
 1.4.1. L-objettiv(i)
 strateġiku/ċi pluriennali tal-Kummissjoni mmirat(i)
 bil-proposta/inizjattiva
 Kontribuzzjoni biex jitnaqqsu r-riskji
 għall-istabbiltà finanzjarja u tiġi stabbilita mill-ġdid
 il-fiduċja tal-investituri u ta’ parteċipanti oħra fis-swieq
 finanzjarji
 1.4.2. Objettiv(i)
 speċifiku/ċi u l-attività/ajiet tal-ABM/ABB ikkonċernata/i
 Fid-dawl tal-objettivi ġenerali ta’ hawn
 fuq, ir-regolament għandu l-għan li jipprevjeni r-riskju sistemiku,
 l-istress finanzjarju jew il-falliment tal-banek kbar, kumplessi u
 interkonnessi u li jintlaħqu għadd ta’ objettivi:
 ·
 Biex jitnaqqas it-teħid ta’ riskju
 eċċessiv fi ħdan l-istituzzjoni ta’ kreditu;
 ·
 Biex jitneħħew il-kunflitti ta’ interess
 materjali bejn il-partijiet differenti tal-istituzzjoni ta’ kreditu;
 ·
 Biex tiġi evitata l-allokazzjoni
 ħażina ta’ riżorsi u li jitħeġġeġ is-self
 għall-ekonomija reali;
 ·
 Biex jiġu żgurati kundizzjonijiet ta’
 kompetizzjoni mhux imxekkla għall-istituzzjonijiet ta’ kreditu kollha fi
 ħdan is-suq intern;
 ·
 Biex titnaqqas l-interkonnettività fi ħdan
 is-settur finanzjarju li twassal għal riskju sistemiku;
 ·
 Biex jiġu ffaċilitati
 l-immaniġġjar, il-monitoraġġ u s-superviżjoni
 tal-istituzzjoni ta’ kreditu; u
 ·
 Biex tiġi ffaċilitata r-riżoluzzjoni
 u l-irkupru tal-grupp b’mod ordnat.
 1.4.3. Riżultat(i) mistenni(ja)
 u l-impatt
 Speċifika
 l-effetti li l-proposta/inizjattiva għandu jkollha fuq
 il-benefiċjarji/gruppi fil-mira.
 It-tnaqqis tat-teħid ta’ riskju
 eċċessiv fi ħdan l-istituzzjoni ta’ kreditu;
 It-tnaqqis tal-kunflitti ta’ interess bejn
 il-partijiet differenti tal-istituzzjoni ta’ kreditu;
 It-tnaqqis tal-allokazzjoni ħażina
 ta’ riżorsi u aktar self għall-ekonomija reali;
 Anqas distorsjoni tal-kompetizzjoni fis-suq
 intern;
 Anqas interkonnettività fi ħdan is-settur
 finanzjarju;
 Aktar immaniġġjar,
 monitoraġġ u superviżjoni effiċjenti ta' istituzzjoni ta’
 kreditu;
 Aktar riżoluzzjoni b’mod ordnat u rkupru
 tal-akbar u l-aktar gruppi bankarji kumplessi.
 1.4.4. Indikaturi tar-riżultati
 u tal-impatt
 Speċifika
 l-indikaturi għall-monitoraġġ tal-implimentazzjoni
 tal-proposta/inizjattiva.
 Indikaturi rilevanti li jivvalutaw il-proposta
 jistgħu jinkludu:
 ·
 L-għadd u d-daqs tal-banek soġġetti
 għal rekwiżiti ta' separazzjoni strutturali;
 ·
 L-allokazzjoni ta’ attivitajiet għal entità li
 tieħu d-depożiti u entità ta' negozjar;
 ·
 Il-volumi ta’ tranżazzjonijiet, firxiet jew
 likwidità fis-swieq rilevanti;
 ·
 Tendenzi f’ishma tas-suq ta’ banek
 soġġetti għal separazzjoni strutturali;
 ·
 Il-konċentrazzjoni tas-suq f’attivitajiet
 soġġetti għal separazzjoni strutturali;
 ·
 Parteċipanti ġodda f’attivitajiet
 soġġetti għal separazzjoni strutturali;
 ·
 Tendenzi fil-profitabbiltà tas-suq ta’ banek
 soġġetti għal separazzjoni strutturali;
 ·
 Miżuri tad-daqs tas-sussidji pubbliċi
 impliċiti;
 ·
 Miżuri tal-vantaġġ ta’ spejjeż
 għall-finanzjament tal-banek TBTF;
 ·
 Miżuri ta’ attivitajiet ta' negozjar u ta’
 self minn banek TBTF.
 1.5. Raġunijiet
 għall-proposta/inizjattiva
 1.5.1. Rekwiżit(i) li jrid(u)
 jiġi/u ssodisfat(i) fi żmien qasir jew fit-tul
 Mill-bidu tal-kriżi finanzjarja, l-Unjoni
 Ewropea (l-"UE") u l-Istati Membri tagħha impenjaw ruħhom
 f'tiġdid fundamentali tar-regolamentazzjoni u s-superviżjoni
 bankarja.
 Fil-qasam tal-ibbankjar, l-UE bdiet għadd
 ta’ riformi biex tiżdied ir-reżiljenza tal-banek u jitnaqqas l-impatt
 ta’ fallimenti potenzjali tal-banek, bl-għanijiet li tinħoloq sistema
 finanzjarja aktar sikura, soda, trasparenti u responsabbli li taħdem
 għall-ekonomija u s-soċjetà kollha kemm hi (ara b’mod partikolari
 r-Regolament u d-Direttiva ġodda dwar ir-Rekwiżit ta' Kapital
 (“CRR”/“CRDIV”) kif ukoll id-Direttiva proposta għall-Irkupru u
 r-Riżoluzzjoni tal-Banek (il-“BRRD”).
 Madankollu, is-settur bankarju tal-UE u
 l-banek individwali jibqgħu kbar f’termini assoluti kif ukoll relattivi.
 L-akbar banek huma wkoll aktar attivi f’attivitajiet ta' negozjar kumplessi
 aktar attivi b'mod transfruntier permezz ta’ numru għoli ħafna ta’
 entitajiet ġuridiċi.
 Għaldaqstant, diversi Stati Membri tal-UE
 kif ukoll pajjiżi terzi marru lil hinn u wettqu, jew qegħdin
 fil-proċess li jwettqu, riformi strutturali tas-setturi bankarji
 rispettivi tagħhom biex jindirizzaw it-tħassib relatat mal-akbar u
 l-aktar istituzzjonijiet finanzjarji kumplessi. Anke istituzzjonijiet
 internazzjonali bħall-G20, il-Bord għall-Istabbiltà Finanzjarja,
 il-Bank għall-Ħlasijiet Internazzjonali, il-Fond Monetarju
 Internazzjonali, u l-Organizzazzjoni għall-Kooperazzjoni u l-Iżvilupp
 Ekonomiċi enfasizzaw ir-rwol ta’ riformi bħal dawn fir-rigward ta',
 pereżempju, ir-riżolvibbiltà u sejħu għal dibattitu wiesa'
 u globali dwar mudelli ta’ negozju tal-banek.
 1.5.2. Valur miżjud
 tal-involviment tal-UE
 Fid-dawl ta’ dawn l-iżviluppi, hemm
 ġustifikazzjoni qawwija li tittieħed azzjoni fil-livell tal-UE.
 Filwaqt li r-riformi nazzjonali ġeneralment għandhom l-istess
 għan, dawn ivarjaw fid-dettalji. Dan joħloq deċiżjonijiet
 ta' stabbiliment, hekk kif il-banek TBTF jistgħu jittrasferixxu, jew
 jillokalizzaw, l-attivitajiet fi Stat Membru ieħor. Għaldaqstant,
 reazzjoni komuni tal-UE tkun reazzjoni aktar effettiva. Il-ħtieġa
 għal regoli uniformi hija partikolarment importanti għall-unjoni
 bankarja sabiex jiġu ffaċilitati l-kompiti superviżorji tal-MSU
 u l-azzjonijiet tar-riżoluzzjoni tal-MUR.
 1.5.3. Tagħlimiet minn
 esperjenzi simili fil-passat
 mhux applikabbli
 1.5.4. Il-kompatibbiltà u
 s-sinerġija possibbli ma' strumenti oħra xierqa
 L-UE diġà bdiet għadd ta’ riformi
 biex tiżdied ir-reżiljenza tal-banek u biex titnaqqas il-probabbiltà
 u l-impatt ta’ falliment ta’ banek. Dawn ir-riformi jinkludu miżuri biex
 tissaħħaħ is-solvenza tal-banek (ir-rekwiżiti tal-kapital u
 tal-likwidità li huma parti mill-pakkett CRR/CRDIV); miżuri biex
 tissaħħaħ ir-riżolvibbiltà tal-banek (il-BRRD proposta);
 miżuri biex jiġu ggarantiti aħjar id-depożiti (ir-reviżjoni
 tad-direttiva dwar l-Iskemi ta’ Garanzija tad-Depożiti (is-“SGD”);
 miżuri biex tittejjeb it-trasparenza u jiġu indirizzati r-riskji
 tad-derivattivi u biex jittejbu l-infrastrutturi tas-suq (ir-Regolament dwar
 l-Infrastruttura tas-Suq Ewropew (European Market Infrastructure Regulation -
 “EMIR”) u reviżjonijiet relatati mad-Direttiva dwar is-Swieq fl-Istrumenti
 Finanzjarji (Markets in Financial Instruments Directive - “MiFID”)). Barra minn
 hekk, biex jinkiser iċ-ċiklu vizzjuż negattiv bejn ir-riskji sovrani u dawk bankarji u
 biex terġa’ tinkiseb il-kunfidenza fl-euro u s-sistema bankarja,
 il-Kummissjoni Ewropea sejħet għal aktar żvilupp ta’ Unjoni
 Bankarja, li tibni fuq ġabra unika ta’ regoli li se tkun applikabbli
 għall-banek kollha fl-UE kollha. Dan jinkludi Mekkaniżmu
 Superviżorju Uniku (“MSU”) u Mekkaniżmu Uniku ta' Riżoluzzjoni
 (“MUR"), li se jkunu obbligatorji għall-membri taż-żona
 tal-euro iżda miftuħa għal parteċipazzjoni volontarja
 għall-Istati Membri l-oħrajn kollha.
 Minkejja din l-aġenda ta’ riforma
 mifruxa, hemm bżonn ta’ aktar miżuri li jnaqqsu l-probabilità u
 l-impatt ta’ falliment ta’ banek TBTF. Dawn il-miżuri għandhom
 appoġġ globali, kif jixhdu d-dikjarazzjonijiet riċenti
 mill-mexxejja u l-ministri tal-G20.
 Fir-rigward tal-impatt ta’ falliment,
 l-implimentazzjoni tal-BRRD se twitti t-triq għar-riżoluzzjoni
 ordnata ta’ banek normali tal-UE u b’hekk tnaqqas b’mod sinifikanti l-impatt
 tal-falliment ta’ dawn il-banek fuq il-finanzi pubbliċi. Is-setgħat
 tar-riżoluzzjoni se jkunu ta’ sfida biex il-banek TBTF
 jeżerċitawhom, minħabba l-karti bilanċjali u l-istrutturi
 korporattivi partikolarment kbar, kumplessi u integrati. B'riżultat ta'
 dan, filwaqt li l-potenzjal għal appoġġ pubbliku huwa ċertament
 imnaqqas, jista’ xorta jagħti l-każ li ma jitneħħiex jekk
 is-setgħat ma jiġux applikati bis-sħiħ fil-każijiet
 kollha. Galdaqstant, l-impatt ta’ falliment ta’ bank kbir u kumpless jista'
 xorta jibqa’ sinifikanti. Dan kollu jista’ jispjega l-perċezzjonijiet
 tas-suq tas-sussidji impliċiti li jifdal u jitlob għal aktar
 ċarezza fir-rigward ta’ miżuri strutturali addizzjonali potenzjali.
 Riforma strutturali żżid l-opzjonijiet disponibbli
 għall-awtoritajiet meta jiġu trattat l-gruppi bankarji f'falliment.
 Billi tiżdied il-kredibbiltà tar-riżoluzzjoni ordnata, hija ttejjeb
 ukoll id-dixxiplina fis-suq u d-dinamiċi ex ante tal-karti
 bilanċjali tal-banek. Ir-riformi
 strutturali jistgħu jagħmlu s-setgħat mogħtija ġodda
 fil-BRRD aktar effettivi għall-banek TBTF, billi l-awtoritajiet
 tar-riżoluzzjoni jittrattaw karti bilanċjali separati, segregati u
 aktar sempliċi. Dan jagħmilha aktar faċli li l-entitajiet
 differenti ta’ grupp bankarju jiġu mmonitorjati u vvalutati u titkabbar
 il-firxa ta’ opzjonijiet għad-dispożizzjoni tal-awtoritajiet
 tar-riżoluzzjoni. Miżuri addizzjonali għal banek TBTF ikunu
 konformi mal-prinċipju tal-proporzjonalità tal-BRRD.
 1.6. Tul taż-żmien u
 impatt finanzjarju
 ý Proposta/inizjattiva ta' tul taż-żmien illimitat
 Dħul fis-seħħ u bidu ta’
 applikazzjoni previsti għall-2015/2017 b'konformità mal-projbizzjoni ta'
 negozjar proprjetarju minn Jannar 2017 u r-rekwiżiti tas-separazzjoni
 potenzjali minn Lulju 2018.
 1.7. Il-mod(i) ta’
 mmaniġġjar ippjanat(i)[44]
 Mill-baġit tal-2014
 ̈ Maniġment dirett mill-Kummissjoni
 –
 ̈ mid-dipartimenti tagħha, inkluż mill-istaff tagħha
 fid-delegazzjonijiet tal-Unjoni;
 –
 ̈ mill-aġenziji eżekuttivi;
 ̈ Maniġment kondiviż mal-Istati Membri
 ý Maniġment indirett permezz tad-delega ta' kompiti ta'
 implimentazzjoni lil:
 –
 ̈ pajjiżi terzi jew il-korpi nnominati minnhom;
 –
 ̈ organizzazzjonijiet internazzjonali u l-aġenziji tagħhom
 (għandhom jiġu speċifikati);
 –
 ̈il-BEI u l-Fond Ewropew tal-Investiment;
 –
 ̈ korpi msemmijin fl-Artikoli 208 u 209 tar-Regolament Finanzjarju;
 –
 ̈korpi tal-liġi pubblika;
 –
 ̈ korpi rregolati mil-liġi privata b'missjoni ta’ servizz pubbliku
 safejn jipprovdu garanziji finanzjarji xierqa;
 –
 ̈ korpi rregolati mil-liġi privata ta’ Stat Membru li jkunu fdati
 bl-implimentazzjoni ta’ sħubija pubblika privata u li jipprovdu garanziji
 finanzjarji xierqa;
 –
 ̈ persuni fdati bl-implimentazzjoni ta' azzjonijiet speċifiċi
 fil-PESK skont it-Titolu V tat-TUE u identifikati fl-att bażiku
 rilevanti.
 – Jekk jiġi indikat aktar minn metodu
 wieħed ta' ġestjoni, jekk jogħġbok agħti d-dettalji
 fit-taqsima tal-"Kummenti".
 Kummenti
 L-ABE hija aġenzija regolatorja li
 taġixxi taħt is-sorveljanza tal-Kummissjoni.
 2. MIŻURI TA’
 MANIĠMENT
 2.1. Regoli dwar
 il-monitoraġġ u r-rapportar
 Il-proposta tipprevedi li l-Kummissjoni
 għandha tirrevedi l-effettività tal-miżuri proposti fuq bażi
 perjodika.
 2.2. Sistema ta' maniġment u
 kontroll
 2.2.1. Riskju/i identifikat/i
 Fir-rigward tal-użu ġuridiku,
 ekonomiku, effiċjenti u effettiv tal-approprjazzjonijiet li
 jirriżultaw mill-proposta, huwa mistenni li l-proposta ma toħloqx
 riskji ġodda li ma jkunux attwalment koperti mill-qafas ta' kontroll
 intern eżistenti tal-ABE.
 2.2.2. Informazzjoni li
 tikkonċerna s-sistema stabbilita ta’ kontroll intern
 mhux applikabbli
 2.2.3. Stima tal-kosti u
 tal-benefiċċji tal-kontrolli u valutazzjoni tal-livell mistenni
 tar-riskju ta’ żball
 mhux applikabbli
 2.3. Miżuri
 għall-prevenzjoni ta' frodi u ta' irregolaritajiet
 Għall-finijiet tal-ġlieda kontra
 l-frodi, il-korruzzjoni u kwalunkwe attività illegali oħra,
 id-dispożizzjonijiet tar-Regolament (KE) Nru 1073/1999 tal-Parlament
 Ewropew u tal-Kunsill tal-25 ta' Mejju 1999 dwar
 investigazzjonijiet immexxija mill-Uffiċċju Ewropew ta' Kontra
 l-Frodi (OLAF) għandhom japplikaw għall-ABE mingħajr l-ebda
 restrizzjoni.
 L-ABE taċċedi għall-Ftehim
 Interistituzzjonali tal-25 ta' Mejju 1999 bejn il-Parlament
 Ewropew, il-Kunsill tal-Unjoni Ewropea u l-Kummissjoni tal-Komunitajiet Ewropej
 dwar l-investigazzjonijiet interni mill-Uffiċċju Ewropew Kontra
 l-Frodi (OLAF) u tadotta minnufih dispożizzjonijiet xierqa
 għall-persunal kollu tal-ABE.
 Id-deċiżjonijiet ta' finanzjament u
 l-ftehimiet u l-istrumenti ta' implimentazzjoni li jirriżultaw minnhom
 jistipulaw espliċitament li l-Qorti tal-Awdituri u l-OLAF jistgħu,
 jekk ikun hemm bżonn, iwettqu verifiki fuq il-post fuq il-benefiċjarji
 ta' fondi żborzati mill-ABE kif ukoll fuq il-persunal responsabbli
 mill-allokazzjoni ta' dawn il-fondi.
 L-Artikoli 64 u 65 tar-Regolament li
 jistabbilixxi l-ABE stipulaw id-dispożizzjonijiet dwar l-implimentazzjoni
 u l-kontroll tal-baġit tal-ABE u r-regoli finanzjarji applikabbli.
 3. IMPATT FINANZJARJU STMAT
 TAL-PROPOSTA/INIZJATTIVA
 3.1. L-intestatura/i tal-qafas
 finanzjarju pluriennali u l-intestatura/i tal-baġit affettwat(i)
 · L-intestaturi baġitjarji eżistenti
 Skont l-intestaturi
 tal-qafas finanzjarju pluriennali u l-linji baġitarji.
 Intestatura tal-qafas finanzjarju pluriennali || Linja baġitarja || Tip ta’ nefqa || Kontribuzzjoni
 || Diff./mhux diff. ([45]) || minn pajjiżi tal-EFTA[46] || minn pajjiżi kandidati[47] || minn pajjiżi terzi || skont it-tifsira tal-Artikolu 21(2)(b) tar-Regolament Finanzjarju
 1.a || 12.0302 Awtorità Bankarja Ewropea (ABE) || DIFF || IVA || IVA || LE || LE
 · Linji baġitarji ġodda mitluba
 3.2. Impatt stmat fuq in-nefqa
 Din l-inizjattiva leġiżlattiva se
 jkollha dawn l-impatti fuq l-infiq:
 ·
 Il-kiri ta’ żewġ aġenti temporanji
 (AT) tal-ABE (2 AT minn Jannar 2016) — Ara l-Anness għal aktar
 informazzjoni dwar ir-rwoli tagħhom u l-mod kif il-kosti tagħhom
 ġew ikkalkulati (li minnhom 40 % se jkunu ffinanzjati mill-UE u
 60 % mill-Istati Membri).
 ·
 Il-kompiti l-ġodda jitwettqu bir-riżorsi
 umani disponibbli fl-allokazzjoni tal-baġit annwali, fid-dawl tal-limiti
 baġitarji li huma applikabbli għall-korpi kollha tal-UE u
 f'konformità mal-ipprogrammar finanzjarju għall-aġenziji. B'mod
 partikulari, ir-riżorsi meħtieġa mill-aġenzija
 għall-kompiti l-ġodda se jkunu konsistenti u kompatibbli
 mal-ipprogrammar ta' riżorsi umani u finanzjarji għall-ABE stabbilit
 permezz tal-Komunikazzjoni riċenti lill-Parlament Ewropew u lill-Kunsill –
 L-ipprogrammar ta' riżorsi umani u finanzjarji għall-aġenziji
 deċentralizzati 2014-2020" (COM(2013)519).
 3.2.1. Sommarju tal-impatt stmat fuq
 in-nefqa
 EUR miljuni (sa 3 punti deċimali)
 Intestatura tal-qafas finanzjarju pluriennali || Numru || 1a Tkabbir Intelliġenti u Inklużiv – Koeżjoni Ekonomika, Soċjali u Territorjali
 DĠ: MARKT || || || 2014 || 2015 || 2016 || 2017 || 2018 || 2019 || 2020 || AMMONT TOTALI
  Approprjazzjonijiet operazzjonali || || || || || || || ||
 12.0302 Awtorità Bankarja Ewropea (ABE) || Impenji || (1) || 0,00 || 0,00 || 0,16 || 0,15 || 0,15 || 0,15 || 0,15 || 0,76
 Ħlasijiet || (2) || 0,00 || 0,00 || 0,16 || 0,15 || 0,15 || 0,15 || 0,15 || 0,76
 Approprjazzjonijiet ta’ natura amministrattiva ffinanzjati mill-pakkett għall-programmi speċifiċi[48] || || || || || || || ||
 Numru tal-linja baġitarja || || (3) || || || || || || || ||
 TOTAL tal-approprjazzjonijiet għal DĠ MARKT || Impenji || =1+1a +3 || 0,00 || 0,00 || 0,16 || 0,15 || 0,15 || 0,15 || 0,15 || 0,76
 Pagamenti || =2+2a +3 || 0,00 || 0,00 || 0,16 || 0,15 || 0,15 || 0,15 || 0,15 || 0,76
  TOTAL tal-approprjazzjonijiet operazzjonali || Impenji || (4) || || || || || || || ||
 Pagamenti || (5) || || || || || || || ||
  TOTAL tal-approprjazzjonijiet ta' natura amministrattiva ffinanzjati mill-pakkett għal programmi speċifiċi || (6) || || || || || || || ||
 TOTAL tal-approprjazzjonijiet għall-INTESTATURA 1.a tal-qafas finanzjarju pluriennali || Impenji || =4+ 6 || 0,00 || 0,00 || 0,16 || 0,15 || 0,15 || 0,15 || 0,15 || 0,76
 Pagamenti || =5+ 6 || 0,00 || 0,00 || 0,16 || 0,15 || 0,15 || 0,15 || 0,15 || 0,76
 Pagamenti || =5+ 6 || || || || || || || ||
 Intestatura tal-qafas finanzjarju pluriennali || 5 || "Nefqa amministrattiva"
 EUR miljuni (sa 3 punti deċimali)
 || || || Sena N || Sena N+1 || Sena N+2 || Sena N+3 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6) || AMMONT TOTALI
 DĠ: ||
  Riżorsi umani || || || || || || || ||
  Infiq amministrattiv ieħor || || || || || || || ||
 TOTAL DĠ <.......> || Approprjazzjonijiet || || || || || || || ||
 TOTAL tal-approprjazzjonijiet għall-INTESTATURA 5 tal-qafas finanzjarju pluriennali || (Total tal-impenji = Total tal-ħlasijiet) || || || || || || || ||
 EUR miljuni (sa 3 punti deċimali)
 || || || Sena N[49] || Sena N+1 || Sena N+2 || Sena N+3 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6) || AMMONT TOTALI
 TOTAL tal-approprjazzjonijiet skont l-INTESTATURI 1 sa 5 tal-qafas finanzjarju pluriennali || Impenji || || || || || || || ||
 Pagamenti || || || || || || || ||
 3.2.2. Impatt stmat fuq
 l-approprjazzjonijiet operattivi
 –
 ̈ Il-proposta/inizjattiva ma teħtieġx l-użu ta'
 approprjazzjonijiet operazzjonali
 –
 ý Il-proposta/inizjattiva teħtieġ l-użu ta'
 approprjazzjonijiet operazzjonali, kif spjegat hawn taħt:
 Approprjazzonijiet ta’ impenn f’miljuni ta' EUR (sa 3
 punti deċimali)
 Indika l-għanijiet u r-riżultati ò || || || Sena N || Sena N+1 || Sena N+2 || Sena N+3 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6) || AMMONT TOTALI
 RIŻULTATI
 Tip[50] || Kost medju || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru || Spiża || Nru totali || Spiża totali
 GĦAN SPEĊIFIKU Nru 1[51] ... || || || || || || || || || || || || || || || ||
 — Riżultat || || || || || || || || || || || || || || || || || ||
 — Riżultat || || || || || || || || || || || || || || || || || ||
 — Riżultat || || || || || || || || || || || || || || || || || ||
 Subtotal għall-objettiv speċifiku Nru 1 || || || || || || || || || || || || || || || ||
 GĦAN SPEĊIFIKU NRU 2 ... || || || || || || || || || || || || || || || ||
 — Riżultat || || || || || || || || || || || || || || || || || ||
 Subtotal għall-objettiv speċifiku Nru 2 || || || || || || || || || || || || || || || ||
 SPEJJEŻ TOTALI || || || || || || || || || || || || || || || ||
 3.2.3. Impatt stmat fuq l-approprjazzjonijiet
 ta' natura amministrattiva
 3.2.3.1. Sommarju
 –
 ý Il-proposta/l-inizjattiva ma teħtieġx l-użu ta'
 approprjazzjonijiet ta' natura amministrattiva
 –
 ̈ Il-proposta/l-inizjattiva teħtieġ l-użu ta'
 approprjazzjonijiet ta' natura amministrattiva, kif spjegat hawn taħt:
 EUR miljuni (sa 3
 punti deċimali)
 || Sena N[52] || Sena N+1 || Sena N+2 || Sena N+3 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6) || AMMONT TOTALI
 INTESTATURA 5 tal-qafas finanzjarju pluriennali || || || || || || || ||
 Riżorsi umani || || || || || || || ||
 Infiq amministrattiv ieħor || || || || || || || ||
 Subtotal tal-INTESTATURA 5 tal-qafas finanzjarju pluriennali || || || || || || || ||
 Barra mill-INTESTATURA 5[53] tal-qafas finanzjarju pluriennali || || || || || || || ||
 Riżorsi umani || || || || || || || ||
 Infiq ieħor ta' natura amministrattiva || || || || || || || ||
 Subtotal barra mill-INTESTATURA 5 tal-qafas finanzjarju pluriennali || || || || || || || ||
 AMMONT TOTALI || || || || || || || ||
 L-approprjazzjonijiet
 tar-riżorsi umani meħtieġa se jiġu ssodisfati
 mill-approprjazzjonijiet tad-DĠ li diġà huma assenjati lill-ġestjoni
 tal-azzjoni u/jew ġew allokati mill-ġdid fid-DĠ, flimkien, jekk
 ikun meħtieġ, ma’ kwalunkwe allokazzjoni addizzjonali li tista'
 tingħata lid-DĠ ta' ġestjoni skont il-proċedura ta'
 allokazzjoni annwali u fid-dawl tar-restrizzjonijiet baġitarji.
 3.2.3.2. Rekwiżiti stmati
 ta' riżorsi umani
 –
 ý Il-proposta/l-inizjattiva ma teħtieġx l-użu ta’
 riżorsi umani
 –
 ̈ Il-proposta/inizjattiva teħtieġ l-użu ta' riżorsi
 umani, kif spjegat hawn taħt:
 L-istima għandha tiġi espressa
 f’unitajiet ekwivalenti għal full time
 || || Sena N || Sena N+1 || Sena N+2 || Sena N+3 || Daħħal kemm-il sena jkun hemm bżonn biex turi t-tul taż-żmien tal-impatt (ara l-punt 1.6)
 ||  Karigi fil-pjan ta' stabbiliment (uffiċjali u persunal temporanju) || ||
 || XX 01 01 01 (Kwartieri Ġenerali u Uffiċċji ta’ Rappreżentanza tal-Kummissjoni) || || || || || || ||
 || XX 01 01 02 (Delegazzjonijiet) || || || || || || ||
 || XX 01 05 01 (Riċerka indiretta) || || || || || || ||
 || 10 01 05 01 (Riċerka diretta) || || || || || || ||
  Persunal estern (f’unità Ekwivalenti għal Full-Time: FTE)[54] ||
 || XX 01 02 01 (CA, SNE, INT mill-“pakkett globali”) || || || || || || ||
 || XX 01 02 02 (CA, LA, SNE, INT u JED fid-delegazzjonijiet) || || || || || || ||
 || XX 01 04 yy[55] || - fil-Kwartieri Ġenerali || || || || || || ||
 || - Delegazzjonijiet || || || || || || ||
 || XX 01 05 02 (CA, SNE, INT - Riċerka indiretta) || || || || || || ||
 || 10 01 05 02 (CA, INT, SNE - Riċerka Diretta) || || || || || || ||
 || Linji baġitarji oħrajn (speċifika) || || || || || || ||
 || AMMONT TOTALI || || || || || || ||
 XX huwa l-qasam ta'
 politika jew it-titolu tal-baġit ikkonċernat.
 Ir-riżorsi umani
 meħtieġa se jintlaħqu mill-uffiċjali tad-DĠ li huma
 diġà assenjati għall-ġestjoni tal-azzjoni u/jew li diġà
 ngħataw kariga band'oħra fid-DĠ, flimkien, jekk ikun
 meħtieġ, ma' xi allokazzjoni addizzjonali li tista' tingħata
 lid-DĠ li jkun qed imexxi l-azzjoni skont il-proċedura ta'
 allokazzjoni annwali u fid-dawl tar-restrizzjonijiet baġitarji.
 Deskrizzjoni
 tal-kompiti li jridu jitwettqu:
 Uffiċjali u persunal temporanju ||
 Persunal estern ||
 3.2.4. Kompatibbiltà mal-qafas
 finanzjarju pluriennali attwali
 –
 ý Il-proposta/inizjattiva hija kompatibbli mal-qafas finanzjarju
 pluriennali attwali.
 –
 Ir-riżorsi meħtieġa mill-ABE
 għall-kompiti l-ġodda se jkunu konsistenti u kompatibbli
 mal-QFP 2014-2020 u l-ipprogrammar ta' riżorsi umani u finanzjarji
 għall-ABE stabbilit permezz tal-Komunikazzjoni riċenti lill-Parlament
 Ewropew u lill-Kunsill – L-ipprogrammar ta' riżorsi umani u finanzjarji
 għall-aġenziji deċentralizzati 2014-2020 (COM(2013)519)."
 –
 ̈ Il-proposta/inizjattiva se tinvolvi programmar mill-ġdid
 tal-intestatura rilevanti fil-qafas finanzjarju pluriennali.
 Spjega xi programmazzjoni mill-ġdid hija
 meħtieġa, billi tispeċifika l-linji baġitarji
 konċernati u l-ammonti korrispondenti.
 –
 ̈ Il-proposta/inizjattiva teħtieġ l-applikazzjoni
 tal-istrument ta’ flessibbiltà jew reviżjoni tal-qafas finanzjarju
 pluriennali[56].
 Spjega dak li huwa meħtieġ, billi
 tispeċifika l-intestaturi u l-linji baġitarji konċernati u
 l-ammonti korrispondenti.
 3.2.5. Kontribuzzjonijiet minn
 partijiet terzi
 –
 Il-proposta/l-inizjattiva tipprovdi
 għall-kofinanzjament stmat hawn taħt:
 Approprjazzjonijiet f’miljuni ta’ EUR (sa 3 punti
 deċimali)
 || 2014 || 2015 || 2016 || 2017 || 2018 || 2019 || 2020 || Totali
 L-Istati Membri || 0,00 || 0,00 || 0,00 || 0,00 || 0,00 || 0,00 || 0,00 || 0,00
 TOTAL tal-approprjazzjonijiet kofinanzjati || 0,00 || 0,00 || 0,00 || 0,00 || 0,00 || 0,00 || 0,00 || 0,00
 3.3. Impatt stmat fuq id-dħul
 –
 ̈ Il-proposta/inizjattiva ma għandha l-ebda impatt finanzjarju fuq
 id-dħul.
 –
 ̈ il-proposta/l-inizjattiva għandha l-impatt finanzjarju li
 ġej:
 ̈ fuq ir-riżorsi proprji
 ̈ fuq id-dħul mixxellanju
 EUR miljuni (sa 3 punti deċimali)
 Linja baġitarja tad-dħul: || Ammonti disponibbli għas-sena baġitarja attwali || Impatt tal-proposta/inizjattiva[57]
 2014 || 2015 || 2016 || 2017 || 2018 || 2019 || 2020
 Artikolu ............. || || 0.00 || 0.00 || 0.00 || 0.00 || 0.00 || 0.00 || 0.00
 Għad-dħul
 mixxellanju "assenjat", speċifika l-linja/i baġitarja/i
 tan-nefqa affettwata/i.
 Ispeċifika l-metodu
 għall-kalkulazzjoni tal-impatt fuq id-dħul.
 Anness dwar miżuri strutturali li
 jtejbu r-reżiljenza ta’ istituzzjonijiet ta’ kreditu tal-UE
 Stima għall-ABE
 Il-proposta
 tal-Kummissjoni tinkludi provvedimenti għall-ABE sabiex tiżviluppa
 erba' atti ddelegati u sitt standards tekniċi li għandhom
 jiżguraw li l-provvedimenti ta’ natura teknika ħafna jiġu
 implimentati b’mod konsistenti madwar l-UE kollha.
 Il-Kummissjoni
 għandha tadotta standards tekniċi regolatorji żviluppati
 mill-ABE fir-rigward tal-metodoloġija għall-kejl konsistenti u
 l-applikazzjoni tal-metriċi fir-rigward tal-kalkolu tal-limitu hawn fuq li
 separazzjoni ta’ attivitajiet kummerċjali għandhom isiru.
 Il-Kummissjoni u l-ABE għandhom jiżguraw li dawk l-istandards ikunu
 jistgħu jiġu applikati mill-istituzzjonijiet kollha kkonċernati
 b'mod li jkun proporzjonali man-natura, l-iskala u l-kumplessità ta' dawn
 l-istituzzjonijiet u l-attivitajiet tagħhom. Barra minn hekk,
 il-Kummissjoni għandha tadotta standards tekniċi ta' implementazzjoni
 żviluppati mill-ABE fir-rigward tal-metodoloġija għall-kalkolu
 tal-ammont ta’ attivitajiet ta' negozjar li jimpenjaw ruħhom fihom
 l-istituzzjonijiet ta’ kreditu u l-kumpaniji prinċipali u l-mudell
 uniformi għad-divulgazzjoni tal-ammont totali u komponenti tal-istituzzjonijiet
 ta' kreditu u l-attivitajiet ta' negozjar tal-kumpaniji prinċipali permezz
 ta’ atti ta’ implimentazzjoni. Ix-xogħol previst jeħtieġ
 laqgħat bilaterali u multilaterali ma’ partijiet interessati, analiżi
 u valutazzjoni tal-opzjonijiet u l-abbozzar ta’ dokumenti ta’ konsultazzjoni,
 konsultazzjoni pubblika mal-partijiet ikkonċernati, it-twaqqif u
 l-maniġment ta’ gruppi ta’ esperti permanenti magħmulin minn
 superviżuri mill-Istati Membri, it-twaqqif u l-maniġment ta’ gruppi ad
 hoc ta’ esperti, analiżi tat-tweġibiet għal konsultazzjonijiet,
 abbozzar ta’ analiżi ta’ spejjeż/benefiċċji u l-abbozzar
 tat-test ġuridiku.
 Ġie
 supponut li r-Regolament se jidħol fis-seħħ fi tmiem l-2015.
 Għaldaqstant, ir-riżorsi addizzjonali tal-ABE huma meħtieġa
 biss mill-2016. Żewġ karigi ta' aġenti temporanji se jkunu
 meħtieġa għat-twettiq tal-ħidmiet meħtieġa fuq
 medda twila ta’ żmien:
 Atti delegati tal-Kummissjoni:
 ·
 Metriċi: livell ta' suppożizzjoni
 konfutabbli, numru;
 ·
 Provvediment ta' prodotti ta' maniġment
 tar-riskju: limitu massimu li meta jinqabeż iridu jingħataw prodotti
 ta' maniġment tar-riskju minn entità ta' negozjar;
 ·
 Regoli ta' separazzjoni – skoperturi kbar: tekniki tal-mitigazzjoni
 tar-riskju ta' kreditu eliġibbli
 ·
 Ambitu territorjali: kriterji għal ekwivalenza
 Standards Tekniċi tal-Kummissjoni:
 ·
 Projbizzjoni tan-negozjar proprjetarju –
 metodoloġija għall-kalkolu tal-attivitajiet ta' negozjar
 għall-finijiet tal-limitu ġenerali;
 ·
 Projbizzjoni tan-negozjar proprjetarju – mudell
 uniformi għad-divulgazzjoni ta' attivitajiet ta' negozjar;
 ·
 Separazzjoni - metriċi: kejl u applikazzjoni
 konsistenti.
 ·
 Dettalji tal-obbligu ta’ rapportar u dħul
 fis-seħħ)
 ·
 Reġistrazzjoni ta’ repożitorji ta'
 negozjar
 ·
 Awtoritajiet li għandhom aċċess
 għal dejta dwar ir-repożitorji tan-negozjar.
 Suppożizzjoni dwar riżorsi addizzjonali:
 ·
 Iż-żewġ postijiet addizzjonali huma
 preżunti li jkunu ta’ aġenti temporanji ta’ grupp funzjonali u livell
 AD 7.
 ·
 L-ispejjeż annwali medji għas-salarji
 għall-kategoriji differenti ta’ persunal huma bbażati fuq il-gwida
 tad-DĠ BUDG;
 ·
 Il-koeffiċjent ta’ korrezzjoni tas-salarji
 għal Londra huwa 1.344.
 ·
 Spejjeż tal-missjonijiet stmati li huma ta'
 EUR 10 000.
 ·
 Spejjeż relatati mar-reklutaġġ
 (vjaġġi, lukanda, eżamijiet mediċi, istallazzjoni u
 allowances oħrajn, spejjeż tal-ġarr, eċċ) stmati li
 huma ta’ EUR 12 700.
 Il-metodu ta’ kalkolu taż-żieda
 fil-baġit meħtieġ għat-tliet snin li ġejjin huwa
 ppreżentat f’aktar dettall fit-tabella ta’ hawn taħt. Il-kalkolu
 jirrifletti l-fatt li l-baġit tal-Unjoni jiffinanzja 40 %
 tal-ispejjeż.
 Tip ta' spiża || Kalkolu || Ammont (f’eluf)
 2016 || 2017 || 2018 || Totali
 In-nefqa fuq il-persunal || || || || ||
 11 Salarji u allowances || =2 x 132 x1.344 || 355 || 355 || 355 || 1.064
 12 Nefqa relatata mar-reklutaġġ || =2 x 13 || 25 || || || 25
 13 Spejjeż tal-missjonijiet || =2 x 10 || 20 || 20 || 20 || 60
 Total : In-nefqa fuq il-persunal || || 400 || 375 || 375 || 1.150
 || || || || ||
 Li minnhom kontribuzzjoni mill-Komunità (40 %) || || 160 || 150 || 150 || 460
 Li minnhom kontribuzzjoni mill-Istati Membri (60 %) || || 240 || 225 || 225 || 690
 [1] Għal mandat u lista ta' membri, ara http://ec.europa.eu/internal_market/bank/docs/high-level_expert_group/mandate_en.pdf
 [2] Ir-rakkomandazzjonijiet l-oħra tal-HLEG jinkludu
 (2) li tista' tkun meħtieġa separazzjoni ta' attivitajiet
 addizzjonali skont il-pjan ta' rkupru u riżoluzzjoni; (3) l-użu ta'
 rikapitalizzazzjoni interna bħala għodda ta' riżoluzzjoni; (4)
 reviżjoni tar-rekwiżiti kapitali fuq l-assi ta' negozjar u selfiet
 marbuta mal-proprjetà immobbli; u (5) miżuri mmirati
 għat-tisħiħ tal-governanza u l-kontroll tal-banek ħalli
 jissaħħaħ l-iskrutinju tal-banek u d-dixxiplina fis-suq.
 [3] Il-Parlament Ewropew (McCarthy 2013), Reforming the
 structure of the EU banking sector, 2013/2021 (INI)
 [4] "Kbar wisq biex ifallu" hija maħsuba biex
 tkopri "importanti wisq biex ifallu", "interkonnessi wisq biex
 ifallu", u "kumplessi wisq biex ifallu" wkoll. Ara wkoll
 il-Kummissjoni Ewropea (2013b).
 [5] Id-Direttiva xx/xxxx/UE tal-Parlament Ewropew u
 tal-Kunsill li tistabbilixxi qafas għall-irkupru u r-riżoluzzjoni ta’
 istituzzjonijiet ta’ kreditu u ditti ta’ investimenti u li temenda d-Direttivi
 tal-Kunsill 77/91/KEE u 82/891/KE, id-Direttivi 2001/27/KE,
 2002/47/KE, 2004/25/KE, 2005/56/KE, 2007/36/KE u 2011/35/KE u r-Regolament (UE)
 Nru 1093/2010 tal-Parlament Ewropew u tal-Kunsill (ĠU L--xxx
 [6] COM(2012) 102 final,
 http://ec.europa.eu/internal_market/bank/docs/shadow/green-paper_mt.pdf
 [7] Din id-definizzjoni ġiet żviluppata
 mir-rapport tal-FSB tas-27 ta' Ottubru 2011 dwar
 it-tisħiħ tas-sorveljanza u r-regolamentazzjoni tal-ibbankjar
 parallel, http://www.financialstabilityboard.org/publications/r_111027a.pdf
 [8] P7_TA(2012)0427,
 http://www.europarl.europa.eu/sides/getDoc.do?type=TA&reference=P7-TA-2012-0427&language=MT
 [9] Komunikazzjoni tal-Kummissjoni lill-Kunsill u lill-Parlamet
 Ewropew dwar Sistema Bankarja Parallela – Nindirizzaw Sorsi Ġodda ta'
 Riskju fis-Settur Finanzjarju, COM(2013), 614 final
 [10] Konsultazzjoni mal-HLEG dwar ir-riforma tal-istruttura
 tas-settur bankarju tal-UE, Mejju/Ġunju 2012 http://ec.europa.eu/internal_market/consultations/2012/banking_sector_en.htm. Il-HLEG irċieva 83 risposta, u l-parti l-kbira minnhom kienu
 minn banek u istituzzjonijiet finanzjarji oħrajn, segwiti minn klijenti
 mhux professjonali u l-assoċjazzjonijiet tagħhom u,
 fl-aħħar nett, il-klijenti korporattivi.
 [11] Konsultazzjoni dwar ir-rakkomandazzjonijiet tal-HLEG dwar
 l-istruttura tas-settur bankarju tal-UE, http://ec.europa.eu/internal_market/consultations/2012/hleg-banking_en.htm. Mit-89 tweġiba riċevuta, kważi
 nofshom ġew mill-industrija bankarja.
 [12] "Consultation by the Commission on the Structural
 Reform of the Banking Sector," http://ec.europa.eu/internal_market/consultations/2013/banking-structural-reform/index_en.htm.
 Is-servizzi tal-Kummissjoni rċevew aktar minn 500 tweġiba. Dawn
 ġew mill-banek u minn istituzzjonijiet finanzjarji oħrajn, klijenti
 korporattivi, investituri, awtoritajiet pubbliċi, u assoċjazzjonijiet
 tal-konsumaturi u individwi - tweġibiet minn individwi (439) u assoċjazzjonijiet
 tal-konsumaturi (11).
 [13] Stabbilit permezz tal-adozzjoni tar-Regolament tal-Kunsill
 (UE) Nru 1024/2013 tal-15 ta’ Ottubru 2013 li jikkonferixxi
 kompiti speċifiċi lill-Bank Ċentrali Ewropew fir-rigward ta’
 politiki relatati mas-superviżjoni prudenzjali ta’ istituzzjonijiet ta’
 kreditu (ĠU L287, 29.10.2013, p. 63).
 [14] Stabbilit permezz tal-adozzjoni tal-[MUR].
 [15] Dan huwa l-limitu għall-"istituzzjonijiet
 sinifikanti" użati fir-Regolament (UE) Nru 1024/2013.
 [16] Ara l-Anness 6 tal-IA.
 [17] Ir-Regolament (UE) Nru 575/2013/UE tal-Parlament
 Ewropew u tal-Kunsill dwar ir-rekwiżiti prudenzjali
 għall-istituzzjonijiet ta' kreditu u d-ditti tal-investiment u li jemenda
 r-Regolament (UE) Nru 648/2012, ĠU L 176, 27.6.2013, p. 1;
 Id-Direttiva 2013/36/UE tal-Parlament Ewropew u tal-Kunsill dwar
 l-aċċess għall-attività tal-istituzzjonijiet ta' kreditu u
 s-superviżjoni prudenzjali tal-istituzzjonijiet ta’ kreditu u tad-ditti
 tal-investiment, li temenda d-Direttiva 2002/87/KE u li tħassar id-Direttivi 2006/48/KE
 u 2006/49/KE, ĠU L 176, 27.6.2013, p. 338.
 [18] Ir-Regolament (UE) Nru 648/2012 tal-Parlament Ewropew
 u tal-Kunsill tal-4 ta’ Lulju 2012 (ĠU L201,
 27.7.2012. p.1).
 [19] Id-Direttiva tal-Parlament Ewropew u tal-Kunsill
 tat-13 ta’ Novembru 2007 dwar is-servizzi ta’ ħlas fis-suq
 intern (ĠU L 319, 5.12.2007, p. 1–36).
 [20] ĠU C , , p. .
 [21] ĠU C [...], [...], p. [...].
 [22] ĠU C [...], [...], p. [...].
 [23] Stabbilit bir-Regolament tal-Kunsill (UE)
 Nru 1024/2013 tal-15 ta’ Ottubru 2013 li jikkonferixxi
 kompiti speċifiċi lill-Bank Ċentrali Ewropew fir-rigward ta’
 politiki relatati mas-superviżjoni prudenzjali ta’ istituzzjonijiet ta’
 kreditu (ĠU L287, 29.10.2013, p. 63).
 [24] Imwaqqaf b'[MUR].
 [25] Ir-Regolament tal-Kunsill (UE) Nru 1024/2013
 tal-15 ta’ Ottubru 2013 li jikkonferixxi kompiti
 speċifiċi lill-Bank Ċentrali Ewropew fir-rigward ta’ politiki
 relatati mas-superviżjoni prudenzjali ta’ istituzzjonijiet ta’ kreditu
 (ĠU L 287, 29.10.2013, p. 63).
 [26] Id-Direttiva 2011/61/UE
 tal-Parlament Ewropew u tal-Kunsill tat-8 ta’ Ġunju 2011
 dwar Maniġers ta’ Fondi ta’
 Investiment Alternattivi u li temenda d-Direttivi 2003/41/KE u 2009/65/KE
 u r-Regolamenti (KE) Nru 1060/2009 u (UE) Nru 1095/2010
 [27] Id-Direttiva 2013/36/UE tal-Parlament Ewropew u
 tal-Kunsill tas-26 ta’ Ġunju 2013 dwar l-aċċess
 għall-attività tal-istituzzjonijiet ta' kreditu u s-superviżjoni
 prudenzjali tal-istituzzjonijiet ta’ kreditu u tad-ditti tal-investiment, li
 temenda d-Direttiva 2002/87/KE u li tħassar
 id-Direttivi 2006/48/KE u 2006/49/KE (ĠU L 176, 27.6.2013, p.338).
 [28] Ir-Regolament (KE) Nru 45/2001 tal-Parlament Ewropew
 u tal-Kunsill tat-18 ta’ Diċembru 2000 dwar il-protezzjoni
 tal-individwi fir-rigward tal-ipproċessar tad-dejta personali
 mill-istituzzjonijiet u l-korpi Komunitarji u dwar il-moviment ħieles ta’
 tali dejta (ĠU L 8, 12.1.2001, p.1).
 [29] Id-Direttiva 2004/39/KE tal-Parlament Ewropew u
 tal-Kunsill tal-21 ta’ April 2004 dwar is-swieq fl-istrumenti
 finanzjarji li temenda d-Direttivi tal-Kunsill 85/611/KEE u 93/6/KEE u
 d-Direttiva 2000/12/KE tal-Parlament Ewropew u tal-Kunsill u li tħassar
 id-Direttiva tal-Kunsill 93/22/KEE, ĠU L 145, 30.4.2004, p.1).
 [30] Ir-Regolament (UE) Nru 1093/2010 tal-Parlament
 Ewropew u tal-Kunsill tal-24 ta’ Novembru 2010 li jistabbilixxi
 Awtorità Superviżorja Ewropea (Awtorità Bankarja Ewropea) u li jemenda d-Deċiżjoni
 Nru 716/2009/KE u jħassar id-Deċiżjoni
 tal-Kummissjoni 2009/78/KE (ĠU L 331, 15.12.2010, p. 12).
 [31] Ir-Regolament (UE) Nru 575/2013 tal-Parlament Ewropew
 u tal-Kunsill tas-26 ta’ Ġunju 2013
 dwar
 ir-rekwiżiti prudenzjali għall-istituzzjonijiet ta' kreditu u d-ditti
 tal-investiment u li jemenda r-Regolament (UE) Nru 648/2012 (ĠU L176,
 27.6.2013, p.1).
 [32] Id-Direttiva 2013/34/UE tal-Parlament Ewropew u
 tal-Kunsill tas-26 ta' Ġunju 2013 dwar id-dikjarazzjonijiet
 finanzjarji annwali, id-dikjarazzjonijiet finanzjarji kkonsolidati u r-rapporti
 relatati ta’ ċerti tipi ta’ impriżi, u li temenda
 d-Direttiva 2006/43/KE tal-Parlament Ewropew u tal-Kunsill u li
 tħassar id-Direttivi tal-Kunsill 78/660/KEE u 83/349/KEE ĠU
 L 182, 29.6.2013, p. 19.
 [33] Id-Direttiva Nru 94/19/KE tal-Parlament Ewropew u
 tal-Kunsill, tat-30 ta’ Mejju 1994 dwar skemi ta' garanzija
 għal depożiti, ĠU L 135, 31.05.1994, p. 0005 sa 0014.
 [34] Ir-Regolament tal-Kummissjoni (KE) Nru 1287/2006
 tal-10 ta’ Awwissu 2006 li jimplimenta d-Direttiva 2004/39/KE
 tal-Parlament Ewropew u tal-Kunsill dwar l-obbligi tad-ditti ta’ investiment li
 jżommu r-reġistri, ir-rapportaġġ tat-tranżazzjonijiet,
 it-trasparenza tas-suq, l-ammissjoni tal-istrumenti finanzjarji
 għan-negozjar, u t-termini ddefiniti għall-finijiet ta’ dik
 id-Direttiva (ĠU L 241, 2.9.2006, p. 1).
 [35] Id-Direttiva 2011/61/UE tal-Parlament Ewropew u
 tal-Kunsill tat-8 ta’ Ġunju 2011 dwar Maniġers ta’
 Fondi ta’ Investiment Alternattivi u li temenda d-Direttivi 2003/41/KE u
 2009/65/KE u r-Regolamenti (KE) Nru 1060/2009 u (UE) Nru 1095/2010,
 ĠU L 174, 1.7.2011, p.1).
 [36] Ir-Regolament (UE) Nru 345/2013 tal-Parlament Ewropew
 u tal-Kunsill tas-17 ta’ April 2013 dwar fondi Ewropej ta’
 kapital ta’ riskju, ĠU L 115, 25.4.2013, p.1).
 [37] Ir-Regolament (UE) Nru 346/2013 tal-Parlament Ewropew
 u tal-Kunsill tas-17 ta’ April 2013 dwar il-fondi ta’
 intraprenditorija soċjali Ewropej (ĠU L 115, 25.4.2013,
 p. 18).
 [38] Ir-Regolament (UE) xx/xxxx tal-Parlament Ewropew u
 tal-Kunsill dwar il-Fondi ta’ Investiment ta' Terminu Twil, ĠU L xx/xx.
 [39] Id-Direttiva 2009/65/KE tal-Parlament Ewropew u
 tal-Kunsill tat-13 ta’ Lulju 2009 dwar il-koordinazzjoni ta’
 liġijiet, regolamenti u dispożizzjonijiet amministrattivi fir-rigward
 tal-impriżi ta’ investiment kollettiv f’titoli trasferibbli (UCITS),
 (ĠU L 302, 17.11.2009, p. 32).
 [40] Id-Direttiva Nru 94/19/KE tal-Parlament Ewropew u
 tal-Kunsill tat-30 ta’ Mejju 1994 dwar skemi ta' garanzija
 għal depożiti (ĠU L 135, 31.05.1994, p. 0005 sa 0014).
 [41] Id-Direttiva tal-Parlament Ewropew u tal-Kunsill tat-13 ta’ Novembru 2007
 dwar is-servizzi ta’ ħlas fis-suq intern (ĠU L 319, 5.12.2007,
 p. 1 sa 36).
 [42] Ir-Regolament (UE) Nru 648/2012 tal-Parlament Ewropew
 u tal-Kunsill tal-4 ta’ Lulju 2012
 dwar derivati OTC,
 kontropartijiet ċentrali u repożitorji tad-dejta dwar
 it-tranżazzjonijiet
 [43] ABM: activity-based management (immaniġġjar
 ibbażat fuq l-attività) – ABB: activity-based budgeting (ibbaġitjar
 ibbażat fuq l-attività).
 [44] Id-dettalji dwar il-metodi ta' ġestjoni u r-referenzi
 għar-Regolament Finanzjarju jinsabu fuq is-sit tal-BudgWeb: http://www.cc.cec/budg/man/budgmanag/budgmanag_en.html
 [45] Diff. = Approprjazzjonijiet differenzjati / Mhux Diff. =
 Approprjazzjonijiet mhux differenzjati.
 [46] EFTA: Assoċjazzjoni Ewropea tal-Kummerċ
 Ħieles.
 [47] Il-pajjiżi kandidati u, fejn applikabbli,
 il-pajjiżi kandidati potenzjali mill-Balkani tal-Punent.
 [48] L-għajnuna u n-nefqa teknika u/jew amministrattiva
 b'appoġġ għall-implimentazzjoni ta' programmi u/jew ta'
 azzjonijiet tal-UE (dawk li kienu l-linji "BA"), riċerka
 indiretta, riċerka diretta.
 [49] Is-sena N hija s-sena li fiha tibda l-implimentazzjoni
 tal-proposta/inizjattiva.
 [50] Riżultati huma prodotti u servizzi li għandhom
 ikunu pprovduti (pereżempju: numru ta’ skambji ffinanzjati ta’ studenti,
 numru ta’ km ta’ toroq mibnija, eċċ.).
 [51] Kif deskritt fil-punt 1.4.2. “Għan(ijiet)
 speċifiku/i...”
 [52] Is-sena N hija s-sena li fiha tibda l-implimentazzjoni
 tal-proposta/inizjattiva.
 [53] L-għajnuna u n-nefqa teknika u/jew amministrattiva
 b'appoġġ għall-implimentazzjoni ta' programmi u/jew ta'
 azzjonijiet tal-UE (dawk li kienu l-linji "BA"), riċerka
 indiretta, riċerka diretta.
 [54] CA= Aġent Kuntrattwali; LA= Aġent Lokali; SNE=
 Espert Nazzjonali Sekondat; INT = persunal tal-aġenzija; JED= Esperti
 Żgħażagħ fid-Delegazzjonijiet.
 [55] Sublimitu għall-persunal estern kopert
 mill-approprjazzjonijiet operattivi (l-ex linji "BA").
 [56] Ara l-punti 19 u 24 tal-Ftehim Interistituzzjonali
 (għall-perjodu 2007-2013).
 [57] Fir-rigward tar-riżorsi proprji tradizzjonali (dazji
 doganali, imposti fuq iz-zokkor), l-ammonti indikati jridu jkunu ammonti netti,
 jiġifieri ammonti grossi wara t-tnaqqis ta’ 25% għall-ispejjeż
 tal-ġbir.